cyanic-selkie/wikianc huggingface dataset:
ᱪᱟᱹᱴᱟᱹᱭ
ᱮᱴᱟᱜ
ᱢᱤᱫ anti-vibration ᱪᱟᱹᱴᱟᱹᱭ, ᱡᱟᱦᱟᱸ ᱫᱚ ᱚᱱᱟ ᱪᱟᱹᱴᱟᱹᱭ ᱨᱮᱱᱟᱜ ᱪᱮᱛᱟᱱ ᱟᱨ ᱚᱱᱟ ᱨᱮᱱᱟᱜ ᱞᱟᱛᱟᱨ ᱛᱟᱞᱟ ᱦᱤᱞᱟᱣᱜ ᱫᱚ ᱵᱷᱮᱯᱮᱫ ᱨᱮᱱᱟᱜ ᱠᱟᱹᱢᱤ ᱮᱫ-ᱟ ᱾
ᱵᱷᱩᱨᱠᱩᱸᱰᱟ
ᱵᱷᱩᱨᱠᱩᱸᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱡᱚᱜᱽ ᱠᱷᱚᱸᱰ ᱨᱮ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾
ᱴᱚᱴᱷᱟ ᱧᱮᱞ ᱵᱟᱲᱟ
ᱨᱟᱢᱜᱚᱲ ᱨᱮ ᱢᱤᱫ ᱡᱤᱣᱤᱸᱫ ᱠᱚᱭᱞᱟᱼᱠᱷᱟᱫᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱾ ᱥᱟᱶᱛᱮ ᱱᱚᱠᱥᱟ ᱮᱛᱚᱢ ᱠᱚᱨᱚᱱᱯᱩᱨᱟ ᱠᱚᱭᱞᱟ ᱚᱛ, ᱨᱟᱢᱜᱚᱲ ᱠᱚᱭᱞᱟ ᱚᱛ ᱟᱨ ᱯᱟᱪᱮ ᱵᱚᱠᱟᱨᱚ ᱠᱚᱭᱞᱟ ᱚᱛ ᱯᱟᱥᱱᱟᱣ ᱟᱠᱟᱱᱟ ᱛᱟᱞᱢᱟ ᱠᱚᱭᱞᱟ ᱚᱛ ᱨᱮᱱᱟᱜ ᱢᱚᱬᱮ ᱪᱟᱪᱞᱟᱣ ᱴᱚᱴᱷᱟ ᱞᱟᱹᱜᱤᱫ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱩᱨᱩᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ ᱢᱩᱫᱽ ᱯᱩᱱᱭᱟ ᱨᱮ ᱠᱚᱭᱞᱟ ᱠᱷᱟᱫᱟᱱ ᱢᱮᱱᱟᱜᱼᱟ ᱼ ᱯᱟᱛᱨᱟᱛᱩ, ᱨᱟᱢᱜᱚᱲ, ᱢᱟᱱᱰᱩ ᱟᱨ ᱪᱤᱛᱚᱨᱯᱩᱨ ᱾ ᱱᱤᱭᱟᱹ ᱵᱚᱱᱚᱛ ᱨᱮ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱨᱮᱱᱟᱜ ᱩᱥᱩᱞ ᱮᱠᱟᱜᱽᱨᱚᱛᱟ ᱱᱚᱠᱥᱟ ᱨᱮ ᱫᱷᱮᱭᱟᱱ ᱮᱢᱚᱜ ᱢᱮᱱᱟᱜᱼᱟ ᱾ ᱱᱤᱭᱟᱹ ᱵᱟᱨᱭᱟ ᱵᱚᱱᱚᱛ, ᱜᱚᱞᱟ ᱟᱨ ᱫᱩᱞᱢᱤ, ᱯᱩᱨᱟᱹ ᱫᱮᱦᱟᱛ ᱴᱚᱴᱷᱟ ᱠᱟᱱᱟ ᱾ ᱨᱟᱢᱜᱚᱲ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱯᱟᱴᱷᱟᱨ ᱨᱮᱱᱟᱜ ᱛᱟᱞᱟ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱷᱟᱴᱤ ᱫᱚ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱴᱷᱟᱶ ᱟᱢᱮᱛ ᱟᱠᱟᱫᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱵᱷᱩᱠᱩᱸᱰᱟ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱯᱟᱞᱟᱢᱩ ᱮᱠᱥᱯᱨᱮᱥ ᱟᱨ ᱢᱩᱨᱤ ᱮᱠᱥᱯᱨᱮᱥ ᱱᱚᱜᱼᱚᱭ ᱱᱚᱸᱰᱮ ᱛᱤᱸᱜᱩᱱᱟ ᱛᱟᱦᱮᱸᱫ ᱾ ᱥᱩᱨ ᱨᱮᱱᱟᱜ ᱥᱴᱮᱥᱚᱱ ᱫᱚ ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱ ᱟᱨ ᱯᱟᱛᱨᱟᱛᱩ ᱨᱮ ᱢᱮᱱᱟᱜᱼᱟ ᱾
ᱵᱷᱩᱨᱠᱩᱸᱰᱟ ᱫᱚ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ ᱨᱮ ᱢᱮᱱᱟᱜᱼᱟ ᱾
ᱵᱷᱩᱨᱠᱩᱸᱰᱟ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱵᱟᱥ ᱟᱨ ᱳᱴᱚ ᱥᱴᱮᱸᱰ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱵᱷᱩᱨᱠᱩᱸᱰᱟ ᱠᱷᱚᱱ ᱨᱟᱺᱪᱤ, ᱨᱟᱢᱜᱚᱲ, ᱵᱟᱲᱠᱟᱜᱟᱶ, ᱦᱟᱡᱟᱨᱤᱵᱟᱜᱽ, ᱜᱟᱭᱟ, ᱛᱟᱨᱮᱜᱚᱱᱟ, ᱯᱟᱴᱱᱟ ᱟᱨ ᱮᱢᱟᱱ ᱴᱷᱟᱶ ᱞᱟᱹᱜᱤᱫ ᱥᱮᱵᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱫᱟᱣᱟᱬ
ᱫᱟᱣᱟᱬ (table/multiplication table) ᱫᱚ ᱢᱤᱫ ᱮᱞᱠᱷᱟ ᱨᱮᱱᱟᱜ ᱛᱟᱞᱠᱟ ᱠᱟᱱᱟ, ᱱᱚᱶᱟ ᱠᱷᱚᱱ ᱫᱚ ᱠᱟᱹᱴᱤᱡ ᱪᱟᱱᱟᱪ ᱠᱷᱚᱱ ᱜᱮ ᱯᱟᱹᱴᱷᱩᱣᱟᱹ ᱠᱚ ᱟᱹᱰᱤ ᱱᱟᱯᱟᱭ ᱛᱮ ᱫᱤᱥᱟᱹ ᱫᱚᱦᱚᱭ ᱞᱟᱹᱜᱤᱫ ᱛᱮ ᱪᱮᱫ ᱟᱠᱚ ᱠᱟᱱᱟ ᱟᱨ ᱱᱚᱶᱟ ᱫᱟᱣᱟᱬ (ᱥᱟᱱᱛᱟᱲᱤ ᱫᱟᱣᱟᱬ) ᱥᱟᱱᱟᱢ ᱠᱚ ᱫᱤᱥᱟᱹ ᱫᱚᱦᱚ ᱮᱫ-ᱟ ᱵᱚᱱ ᱾ ᱦᱟᱴᱟᱬ ᱟᱨ ᱜᱟᱵᱟᱬ ᱮᱞ ᱠᱚ ᱨᱮᱱᱟᱜ ᱞᱮᱠᱷᱟ ᱢᱮᱱᱫᱚ ᱮᱞᱷᱟ ᱮᱢᱟᱱ ᱞᱮᱠᱷᱟ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ ᱾ ᱵᱟᱹᱲᱛᱤ ᱱᱟᱯᱟᱭ ᱥᱟᱺᱦᱤᱡ ᱵᱩᱡᱷᱟᱹᱣ ᱧᱟᱢ ᱞᱮᱠᱱᱠᱷᱟᱱ ᱙×᱙ ᱦᱟᱹᱵᱤᱡ ᱜᱟᱱ ᱫᱟᱣᱟᱬ ᱮᱢ ᱪᱮᱫ ᱠᱮᱫ ᱠᱷᱟᱱ ᱚᱱᱛᱮ ᱞᱟᱦᱟ ᱥᱮᱫ ᱫᱚᱢ ᱫᱟᱲᱮᱭᱟᱜ ᱜᱮᱭᱟ ᱾ ᱑᱒ × ᱑᱒ ᱚᱱᱟ ᱠᱷᱚᱱ ᱦᱚᱸ ᱡᱟᱦᱟᱸ ᱛᱤᱱᱟᱹᱜ ᱰᱮᱦᱮᱨ ᱮᱢ ᱫᱤᱥᱟᱹ ᱫᱚᱦᱚ ᱠᱟᱜ ᱩᱱᱟᱹᱜ ᱜᱮᱢ ᱜᱟᱱᱟ ᱮᱢᱟᱱ ᱮᱞᱠᱷᱟ ᱠᱚᱨᱮ ᱾
ᱟᱸᱫᱷᱟᱨᱩ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱟᱸᱫᱷᱟᱨᱩ (Andharu) ᱫᱚ ᱢᱤᱫ ᱠᱟᱹᱴᱤᱡ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱙ ᱜᱚᱴᱟᱝ ᱠᱚᱲᱟ ᱟᱨ ᱑᱔᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱘᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱗.᱕᱓ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱙ ᱜᱚᱴᱟᱝ ᱠᱚᱲᱟ ᱟᱨ ᱑᱕᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱓᱗᱖᱙, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱕᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱘᱐.᱘᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱗.᱖᱔ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱘᱓.᱖᱙ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱜᱩᱨᱦᱮᱴ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱤᱛᱚᱨᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱞᱜᱟ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕-᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱱᱚᱣᱟ ᱚᱱᱚᱞ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱ ᱦᱚᱲ ᱠᱚᱣᱟᱜ ᱞᱟᱠᱪᱟᱨ (ᱟᱹᱨᱤᱪᱟᱹᱞᱤ) ᱵᱟᱵᱚᱛ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱚ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱟᱡᱟᱜ ᱡᱤᱣᱤᱫ ᱞᱟᱠᱪᱟᱨ, ᱵᱷᱮᱜᱟᱨ ᱵᱷᱮᱜᱟᱨ ᱟᱸᱠ, ᱟᱹᱨᱤᱪᱟᱹᱞᱤ ᱟᱨ ᱯᱚᱨᱚᱵᱽ ᱠᱚ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ᱾
ᱯᱟᱹᱨᱥᱤ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱠᱟᱱᱟ᱾ ᱚᱱᱟ ᱥᱟᱶᱛᱮ ᱟᱹᱰᱤ ᱜᱟᱱ ᱴᱚᱴᱷᱟᱠᱤᱭᱟᱹ ᱟᱨ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱢᱮᱱᱟᱜᱼᱟ᱾
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱟᱫᱮᱞ ᱨᱮᱱᱟᱜ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱟᱱᱛᱟᱲᱤ, ᱦᱳ, ᱢᱩᱱᱰᱟᱨᱤ ᱟᱨ ᱵᱷᱩᱢᱤᱡᱽ᱾ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱚᱫᱚ ᱠᱷᱳᱨᱴᱷᱟ, ᱱᱟᱜᱽᱯᱩᱨᱤ ᱟᱨ ᱠᱩᱲᱢᱟᱞᱤ ᱯᱟᱹᱨᱥᱤᱠᱚ ᱠᱟᱱᱟ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱪᱳᱴᱟᱱᱚᱜᱽᱯᱩᱨ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚ ᱤᱱᱫᱳᱼᱟᱨᱡᱚ ᱡᱟᱹᱛᱤ ᱠᱚᱠᱚ ᱨᱚᱲᱼᱟ᱾ ᱮᱴᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱵᱷᱳᱡᱽᱯᱩᱨᱤ, ᱢᱟᱜᱟᱦᱤ, ᱢᱟᱭᱛᱷᱤᱞᱤ, ᱵᱟᱝᱞᱟ ᱟᱨ ᱳᱰᱤᱭᱟ᱾ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱩᱨᱩᱠᱷ ᱟᱨ ᱢᱟᱞᱛᱳ᱾
ᱡᱚᱢ ᱧᱩ
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱩᱬ ᱡᱚᱢᱟᱜ ᱫᱚ ᱦᱩᱭᱩᱜ ᱠᱟᱱᱟ ᱫᱟᱠᱟ, ᱫᱟᱹᱞ, ᱟᱲᱟᱜ ᱟᱨ ᱫᱟ ᱮᱢᱟᱱ᱾ ᱫᱩᱞ ᱯᱤᱴᱷᱟᱹ, ᱢᱟᱞᱯᱩᱣᱟ, ᱫᱷᱩᱥᱠᱟ, ᱟᱨᱥᱟ ᱨᱩᱴᱤ ᱟᱨ ᱯᱤᱴᱷᱟᱹ ᱮᱢᱟᱱ ᱡᱚᱢᱟᱜ ᱠᱚ᱾ ᱩᱫ ᱟᱨ ᱡᱟᱹᱞᱤ ᱢᱟᱫ ᱦᱚᱸ ᱡᱚᱢᱟᱜ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱟ᱾ ᱢᱩᱱᱜᱟᱹ ᱟᱲᱟᱜ ᱟᱨ ᱠᱚᱜ ᱵᱟᱦᱟ ᱫᱟᱨᱮ (Bauhinia variegata) ᱨᱮᱱᱟᱜ ᱥᱟᱠᱟᱢ ᱟᱨ ᱵᱟᱦᱟ ᱠᱚ ᱫᱚ ᱵᱷᱚᱡᱟ ᱞᱮᱠᱟᱛᱮ ᱵᱮᱵᱷᱟᱨᱚᱜᱼᱟ᱾
ᱥᱚᱦᱚᱨᱟᱭ
ᱥᱚᱦᱚᱨᱟᱭ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱥᱟᱱᱛᱟᱲᱤ ᱠᱚᱣᱟᱜ ᱢᱤᱫ ᱢᱟᱨᱟᱝ ᱯᱚᱨᱚᱵᱽ ᱠᱟᱱᱟ᱾ ᱱᱚᱶᱟ ᱫᱚ ᱥᱚᱦᱚᱨᱟᱭ ᱪᱟᱸᱫᱚ ᱨᱮᱭᱟᱜ ᱟᱢᱟᱵᱟᱥᱤᱭᱟ ᱚᱠᱛᱚ ᱨᱮ ᱢᱟᱱᱟᱣ ᱦᱩᱭᱩᱜᱼᱟ᱾ ᱥᱟᱱᱛᱟᱲ ᱥᱟᱶᱛᱮ ᱢᱩᱱᱰᱟᱹ, ᱫᱷᱟᱸᱜᱚᱲ ᱟᱨ ᱥᱟᱫᱟᱱ ᱮᱢᱟᱱ ᱡᱟᱹᱛᱤ ᱠᱚᱦᱚ ᱠᱚ ᱢᱟᱱᱟᱣᱟ᱾
ᱵᱟᱦᱟ
ᱵᱟᱦᱟ ᱯᱚᱨᱚᱵ ᱫᱚ ᱦᱚᱲ ᱦᱚᱯᱚᱱᱟᱜ ᱫᱚᱥᱟᱨ ᱢᱟᱨᱟᱝ ᱯᱚᱨᱚᱵᱽ ᱠᱟᱱᱟ᱾ ᱯᱷᱟᱹᱜᱩᱱ ᱵᱚᱸᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟᱸ ᱦᱤᱞᱚᱜ ᱠᱷᱚᱱ ᱱᱤᱭᱟᱹ ᱯᱚᱨᱚᱵᱽ ᱫᱚ ᱦᱩᱭᱩᱜᱼᱟ᱾
ᱠᱟᱨᱟᱢ
ᱠᱟᱨᱟᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱢᱩᱬᱩᱛ ᱪᱟᱥ ᱨᱮᱭᱟᱜ ᱯᱚᱨᱚᱵᱽ ᱠᱟᱱᱟ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱥᱟᱫᱟᱱ (ᱠᱳᱨᱴᱷᱟ, ᱱᱟᱜᱽᱯᱩᱨᱤ, ᱠᱩᱲᱢᱟᱞᱤ ᱨᱚᱲ ᱦᱚᱲ) ᱟᱨ ᱥᱟᱱᱛᱟᱲ ᱥᱟᱶᱛᱮ ᱮᱴᱟᱜ ᱟᱹᱫᱤᱵᱟᱹᱥᱤ (ᱢᱩᱱᱰᱟ, ᱵᱷᱩᱢᱤᱡᱽ ᱟᱨ ᱳᱨᱟᱣᱚᱱ) ᱦᱚᱲ ᱠᱚᱣᱟᱜ ᱯᱚᱨᱚᱵᱽ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱱ ᱵᱚᱸᱜᱟ ᱠᱩᱱᱟᱹᱢᱤ ᱨᱮ ᱠᱚ ᱢᱟᱱᱟᱣᱟ᱾ ᱱᱚᱶᱟ ᱢᱟᱦᱟᱸ ᱨᱮ, ᱦᱚᱲ ᱠᱚ ᱠᱟᱨᱟᱢ ᱫᱟᱨᱮ ᱨᱮᱱᱟᱜ ᱰᱟᱹᱨ ᱟᱹᱛᱩ ᱨᱮ ᱠᱚ ᱟᱹᱜᱩᱭᱟ ᱟᱨ ᱚᱱᱟ ᱛᱟᱭᱚᱢ ᱠᱚ ᱵᱚᱸᱜᱟᱭᱟ᱾
ᱡᱤᱛᱤᱭᱟ
ᱡᱤᱛᱤᱭᱟ ᱯᱚᱨᱚᱵᱽ ᱢᱟᱦᱟ ᱨᱮ, ᱟᱭᱳ ᱦᱚᱲ ᱟᱠᱚ ᱨᱮᱱ ᱜᱤᱫᱽᱨᱟᱹ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱛᱮ ᱠᱚ ᱩᱯᱟᱹᱥᱟ᱾
ᱱᱟᱣᱟᱠᱷᱟᱱᱤ
ᱱᱟᱣᱟᱠᱷᱟᱱᱤ ᱫᱚ ᱡᱷᱟᱨᱠᱷᱚᱸᱰ ᱨᱮ ᱦᱩᱭᱩᱜ ᱢᱤᱫ ᱢᱩᱬᱩᱛ ᱯᱚᱨᱚᱵᱽ ᱠᱟᱱᱟ᱾ ᱱᱚᱶᱟ ᱢᱟᱦᱟ ᱨᱮ, ᱪᱟᱥ ᱛᱟᱭᱚᱢ ᱡᱚᱢᱼᱧᱩ ᱠᱚ ᱦᱩᱭᱩᱜᱼᱟ᱾
ᱦᱳᱞᱤ
ᱯᱷᱟᱜᱩᱣᱟ ᱥᱮ ᱦᱳᱞᱤ ᱫᱚ ᱯᱷᱟᱹᱜᱩᱱ ᱪᱟᱸᱫᱚ ᱨᱮ ᱦᱩᱭᱩᱜ ᱠᱟᱱ ᱢᱤᱫ ᱦᱮᱢᱟᱞ ᱯᱚᱨᱚᱵᱽ ᱠᱟᱱᱟ᱾
ᱮᱴᱟᱜ ᱯᱚᱨᱚᱵᱽ ᱠᱚ
ᱮᱴᱟᱜ ᱯᱚᱨᱚᱵᱽ ᱠᱚᱫᱚ ᱦᱩᱭᱩᱜ ᱠᱟᱱᱟ ᱴᱩᱥᱩ, ᱫᱚᱥᱚᱦᱚᱨᱟ, ᱥᱟᱨᱦᱩᱞ ᱟᱨ ᱥᱮᱸᱫᱽᱨᱟ ᱮᱢᱟᱱ᱾
ᱦᱚᱲ ᱮᱱᱮᱡ-ᱥᱮᱨᱮᱧ
ᱡᱷᱟᱨᱠᱷᱚᱸᱰ ᱨᱮ ᱟᱭᱢᱟ ᱞᱮᱠᱟᱱ ᱦᱚᱲ ᱮᱱᱮᱡ ᱥᱮᱨᱮᱧ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱷᱩᱢᱟᱭᱤᱨ, ᱰᱳᱢᱠᱟᱪ, ᱞᱟᱦᱟᱥᱩᱣᱟ, ᱵᱷᱤᱱᱥᱟᱨᱤᱭᱟ, ᱡᱷᱩᱢᱛᱟ, ᱯᱷᱟᱜᱩᱣᱟ, ᱯᱷᱤᱨᱠᱟᱞ, ᱯᱟᱭᱤᱱᱠᱤ ᱟᱨ ᱪᱷᱳᱣ᱾
ᱪᱤᱛᱟᱹᱨ ᱟᱹᱠ
ᱥᱚᱦᱚᱨᱟᱭ ᱯᱚᱨᱚᱵᱽ ᱨᱮ ᱥᱚᱦᱚᱨᱟᱭ ᱪᱤᱛᱟᱹᱨ ᱠᱚ ᱟᱸᱠᱟ᱾ ᱟᱭᱢᱟ ᱞᱮᱠᱟᱱ ᱪᱤᱛᱟᱹᱨ ᱠᱚ ᱟᱹᱛᱩ ᱴᱚᱞᱟ ᱨᱮᱭᱟᱜ ᱵᱷᱤᱛ ᱠᱚᱨᱮ ᱠᱚ ᱟᱸᱠ ᱠᱟᱜᱼᱟ᱾
ᱥᱤᱱᱮᱢᱟ
ᱡᱷᱟᱨᱠᱷᱚᱸᱰ ᱨᱮ ᱱᱟᱜᱽᱯᱩᱨᱤ, ᱠᱷᱳᱨᱴᱷᱟ, ᱥᱟᱱᱛᱟᱲᱤ, ᱦᱳ, ᱟᱨ ᱠᱩᱨᱩᱠᱷ ᱥᱟᱶᱛᱮ ᱟᱭᱢᱟ ᱞᱮᱠᱟᱱ ᱯᱚᱱᱚᱛᱤᱭᱟᱹ ᱯᱟᱹᱨᱥᱤ ᱛᱮ ᱯᱷᱤᱞᱢ ᱠᱚ ᱵᱮᱱᱟᱣ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱞᱟᱠᱪᱟᱨ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱞᱟᱠᱪᱟᱨ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱞᱟᱠᱷᱭᱟᱫᱤᱯ
ᱡᱮᱛᱮ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱷᱚᱱ ᱞᱟᱠᱷᱭᱟᱫᱤᱯ ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱜᱮᱭᱟ ᱾ ᱞᱟᱠᱷᱭᱟᱫᱤᱯ ᱰᱷᱤᱯ ᱨᱮᱭᱟᱜ ᱚᱯᱮᱞ ᱫᱚ ᱯᱟᱹᱦᱤᱞᱱᱟᱝ ᱨᱮ ᱦᱩᱭ ᱞᱮᱱ ᱥᱮᱸᱜᱮᱞ ᱞᱚᱥᱚᱫ ᱯᱷᱩᱴᱟᱹᱣ ᱚᱰᱚᱠ ᱛᱚᱨᱚᱡ ᱠᱷᱚᱱ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱩᱬᱩᱛ ᱚᱛ ᱠᱷᱚᱱ ᱥᱩᱯᱩᱨ ᱓᱐᱐ ᱠᱤ. ᱢᱤ. ᱥᱟᱺᱜᱤᱧ ᱯᱩᱪᱷᱤᱢ ᱥᱮᱦᱮᱫ ᱨᱮᱭᱟᱜ ᱟᱨᱚᱵᱽ ᱥᱟᱜᱚᱨ ᱨᱮ ᱢᱮᱱᱟᱜᱼᱟ ᱾
ᱞᱟᱠᱷᱭᱟᱫᱤᱯ ᱰᱷᱤᱯ ᱨᱮ ᱜᱩᱴ ᱓᱖ ᱰᱷᱤᱯ ᱢᱮᱱᱟᱜᱼᱟ ᱤᱠᱷᱟᱹᱱ ᱥᱩᱢᱩᱝ ᱑᱐ ᱰᱷᱤᱯ ᱨᱮ ᱦᱚᱲ ᱡᱤᱭᱚᱱ ᱫᱚ ᱢᱮᱱᱟᱜᱼᱟ ᱾ ᱫᱮᱥᱤᱭᱟᱹ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱖ ᱜᱚᱴᱟᱝ ᱰᱷᱤᱯ ᱨᱮ ᱥᱮᱱᱚᱜ ᱨᱮᱭᱟᱜ ᱥᱟᱶᱢᱚᱛ ᱢᱮᱱᱟᱜᱼᱟ ᱤᱠᱷᱟᱹᱱ ᱵᱤᱫᱮᱥᱤᱭᱟᱹ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱥᱩᱢᱩᱝ ᱒ ᱰᱷᱤᱯ (ᱚᱜᱟᱛᱤ ᱟᱨ ᱵᱚᱸᱜᱟᱨᱟᱢ) ᱨᱮ ᱥᱮᱱᱚᱜ ᱨᱮᱭᱟᱜ ᱥᱟᱶᱢᱚᱛ ᱢᱮᱱᱟᱜ ᱛᱟᱠᱚᱣᱟ ᱾
ᱢᱩᱠᱷᱤᱭᱟᱹ ᱰᱷᱤᱯ
ᱚᱸᱫᱚᱨᱚᱛ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱥᱮᱱ ᱚᱪᱚ ᱟᱠᱚ ᱨᱮᱭᱟᱜ ᱥᱟᱶᱢᱚᱛ ᱵᱟᱹᱱᱩᱜᱼᱟ ᱾
ᱥᱣᱟᱢᱤ ᱫᱷᱚᱱᱚᱱᱡᱚᱭ ᱫᱟᱥ ᱠᱟᱴᱷᱤᱭᱟᱵᱟᱵᱟ ‌ᱢᱚᱦᱟᱵᱤᱫᱽᱭᱟᱞᱚᱭ
ᱥᱣᱟᱢᱤ ᱰᱫᱷᱚᱱᱚᱱᱡᱚᱭ ᱫᱟᱥ ᱠᱟᱴᱷᱤᱭᱟᱵᱟᱵᱟ ‌‌‌‌ᱢᱚᱦᱟᱵᱤᱫᱽᱭᱟᱞᱚᱭ ᱒᱐᱐᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱵᱷᱟᱨᱟ ᱟᱹᱛᱩ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱢᱟᱱᱚᱛ
ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱫᱩᱢᱠᱟᱹ ᱨᱮᱞᱣᱮ ᱥᱴᱮᱥᱚᱱ
ᱫᱩᱢᱠᱟᱹ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ DUMK) ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱦᱚᱨ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱥᱤᱰᱤᱦ-ᱨᱟᱢᱯᱩᱨᱦᱟᱴ ᱦᱟᱹᱴᱤᱧ ᱨᱮᱭᱟᱜ ᱢᱤᱫ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱞ ᱨᱮᱭᱟᱜ ᱥᱟᱢᱟᱝ ᱨᱮᱞ ᱨᱮᱭᱟᱜ ᱟᱥᱟᱱᱥᱳᱞ ᱨᱮᱞ ᱠᱷᱚᱸᱰ ᱨᱮᱭᱟᱜ ᱠᱟᱱᱟ ᱾ ᱫᱩᱢᱠᱟᱹ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱓᱖ ᱢᱤᱴᱟᱨ (᱔᱔᱖ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱨᱮᱞ ᱥᱴᱮᱥᱚᱱ ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱢᱟᱡᱟᱨ-ᱤ-ᱥᱚᱨᱤᱯᱷ
ᱢᱟᱡᱟᱨ-ᱤ-ᱥᱚᱨᱤᱯᱷ (ᱫᱟᱨᱤ/ᱯᱟᱥᱛᱚ: مزار شریف), ᱢᱟᱡᱟᱨ-ᱮᱹ-ᱥᱚᱨᱤᱯᱷ ᱦᱚᱠᱚ ᱢᱮᱛᱟᱜᱼᱟ, ᱫᱚ ᱕᱐᱐,᱒᱐᱗ ᱜᱚᱴᱟᱝ ᱦᱚᱲ ᱥᱟᱶᱛᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱯᱩᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱟᱞᱠᱷᱟᱱ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱥᱟᱢᱟᱝ ᱥᱮᱫ ᱢᱟᱨᱟᱝ ᱥᱚᱨᱚᱠ ᱦᱚᱛᱮᱛᱮ ᱠᱩᱱᱫᱩᱡᱽ ᱥᱟᱶ, ᱮᱛᱚᱢ-ᱥᱟᱢᱟᱝ ᱥᱮᱫ ᱠᱟᱵᱩᱞ ᱥᱟᱶ, ᱮᱛᱚᱢ-ᱯᱟᱪᱮ ᱥᱮᱫ ᱦᱮᱨᱟᱛ ᱥᱟᱶ ᱟᱨ ᱠᱚᱸᱭᱮ ᱥᱮᱫ ᱛᱤᱨᱢᱤᱡᱽ, ᱩᱡᱽᱵᱮᱠᱤᱥᱛᱟᱱ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱩᱡᱽᱵᱮᱠᱤᱥᱛᱟᱱ ᱥᱤᱢᱟᱹ ᱠᱷᱚᱱ ᱕᱕ ᱠᱤᱢᱤ (᱓᱔ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱟᱬᱟᱱ ᱦᱚᱲ (ᱴᱩᱨᱤᱥᱴ) ᱠᱚ ᱴᱷᱮᱱ ᱱᱚᱣᱟ ᱥᱚᱦᱚᱨ ᱨᱮᱭᱟᱜ ᱟᱹᱰᱤ ᱟᱭᱢᱟ ᱱᱟᱢᱰᱟᱠ ᱢᱮᱱᱟᱜᱼᱟ ᱪᱮᱫᱟᱜ ᱥᱮ ᱱᱚᱸᱰᱮ ᱯᱷᱮᱢᱟᱥ ᱤᱥᱞᱟᱢ ᱟᱨ ᱦᱮᱞᱮᱱᱤᱥᱴᱤᱠ ᱟᱨᱠᱮᱭᱳᱞᱚᱡᱤᱠᱟᱞ (archeological) ᱴᱷᱟᱹᱣ ᱠᱚ ᱢᱮᱱᱟᱜᱼᱟ ᱾ ᱥᱮᱫᱟᱭ ᱥᱚᱦᱚᱨ ᱵᱟᱞᱠᱷᱟ ᱦᱚᱸ ᱱᱚᱸᱰᱮ ᱠᱷᱚᱱ ᱥᱩᱨ ᱜᱮᱭᱟ ᱾
ᱢᱟᱡᱟᱨ-ᱤ-ᱥᱚᱨᱤᱯᱷ ᱫᱚ ᱠᱚᱸᱭᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱢᱤᱫ ᱴᱚᱴᱷᱟᱠᱤᱭᱟᱹ ᱛᱟᱞᱢᱟ ᱠᱟᱱᱟ, ᱡᱟᱦᱟᱸ ᱫᱚ ᱩᱡᱽᱵᱮᱠᱤᱥᱛᱟᱱ ᱟᱨ ᱛᱟᱡᱤᱠᱤᱥᱛᱟᱱ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱢᱤᱫ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱦᱚᱸ ᱢᱮᱱᱟᱜᱼᱟ ᱾ ᱢᱟᱡᱟᱨ-ᱤ-ᱥᱚᱨᱤᱯᱷ ᱨᱮ ᱜᱚᱴᱟ ᱟᱯᱷᱜᱟᱱᱤᱥᱛᱟᱱ ᱢᱩᱸᱫᱽ ᱥᱟᱱᱟᱢ ᱠᱷᱚᱱ ᱰᱷᱮᱨ ᱵᱮᱵᱮᱱᱟᱣ (built-up) ᱮᱨᱤᱭᱟ (᱙᱒%) ᱢᱮᱱᱟᱜᱼᱟ, ᱟᱨ ᱢᱤᱭᱩᱱᱤᱥᱤᱯᱟᱞᱤᱴᱤ ᱥᱤᱢᱟᱹ ᱠᱷᱚᱱ ᱦᱚᱸ ᱵᱟᱨᱦᱮ ᱨᱮ ᱟᱭᱢᱟ ᱜᱟᱱ ᱵᱟᱡᱟᱨ ᱮᱞᱟᱠᱟ ᱢᱮᱱᱟᱜᱼᱟ, ᱱᱚᱣᱟ ᱠᱚ ᱥᱟᱱᱟᱢᱟᱜ ᱢᱮᱥᱟ ᱠᱟᱛᱮ ᱢᱤᱫ ᱢᱟᱨᱟᱝ ᱵᱟᱡᱟᱨ ᱮᱞᱟᱠᱟ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱫᱚᱨᱮᱭᱟ ᱟᱨᱮ ᱠᱷᱚᱱ ᱥᱟᱱᱟᱢ ᱠᱷᱚᱱ ᱞᱟᱛᱟᱨ ᱨᱮ ᱢᱮᱱᱟᱜ ᱢᱩᱬᱩᱛ ᱥᱚᱦᱚᱨ ᱠᱟᱱᱟ, ᱟᱢᱫᱟᱡᱽ ᱓᱕᱗ ᱢᱤᱴᱟᱨ (᱑,᱑᱗᱑ ᱯᱷᱩᱴ) ᱾ ᱥᱳᱵᱷᱤᱭᱮᱛ-ᱟᱯᱷᱜᱟᱱ ᱞᱟᱹᱲᱦᱟᱹᱭ ᱟᱨ ᱮᱴᱟᱜ ᱜᱷᱟᱨᱚᱸᱡᱤᱭᱟᱹ ᱞᱟᱹᱲᱦᱟᱹᱭ ᱨᱮ ᱦᱩᱭ ᱟᱠᱟᱱ ᱨᱟᱹᱯᱩᱫ ᱫᱷᱟᱹᱥᱩᱨ ᱠᱷᱚᱱ ᱱᱚᱣᱟ ᱥᱚᱦᱚᱨ ᱫᱚ ᱥᱟᱦᱟ ᱨᱮᱜᱮ ᱛᱟᱸᱦᱮ ᱠᱟᱱᱟ, ᱟᱨ ᱚᱱᱟ ᱛᱮᱜᱮ ᱱᱚᱣᱟ ᱫᱚ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱢᱤᱫ ᱥᱩᱨᱚᱠᱠᱷᱤᱛᱚ (safest) ᱥᱚᱦᱚᱨ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱸᱦᱮᱱᱟ ᱾
᱑᱔ ᱟᱜᱚᱥᱴ ᱒᱐᱒᱑ ᱨᱮ, ᱛᱟᱞᱤᱵᱟᱱ ᱨᱮᱱ ᱞᱟᱹᱲᱦᱟᱹᱭᱤᱭᱟᱹ ᱠᱚ ᱢᱟᱡᱟᱨ-ᱤ-ᱥᱚᱨᱤᱯᱷ ᱠᱚ ᱫᱚᱠᱷᱚᱞ ᱠᱮᱫᱟ ᱾
ᱦᱚᱲ ᱮᱞ
ᱢᱟᱡᱟᱨ-ᱤ-ᱥᱚᱨᱤᱯᱷ ᱥᱚᱦᱚᱨ ᱨᱮ ᱞᱮᱠᱷᱟᱜᱩᱴ ᱕᱐᱐,᱒᱐᱗ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱨ ᱦᱚᱲᱮᱞ ᱦᱤᱥᱟᱹᱵᱽ ᱛᱮ ᱱᱚᱣᱟ ᱫᱚ ᱟᱯᱷᱜᱟᱱᱤᱥᱛᱟᱱ ᱛᱮᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱗᱗,᱖᱑᱕ ᱜᱚᱴᱟᱝ ᱜᱤᱨᱟᱹᱵᱟᱹᱥᱤ ᱥᱟᱶᱛᱮ ᱱᱚᱣᱟ ᱥᱚᱦᱚᱨ ᱫᱚ ᱘,᱓᱐᱔ ᱦᱮᱠᱴᱚᱨ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾
ᱢᱟᱡᱟᱨ-ᱤ-ᱥᱚᱨᱤᱯᱷ ᱫᱚ ᱢᱤᱫ ᱥᱟᱸᱜᱮ ᱡᱟᱹᱛᱤ ᱥᱟᱸᱜᱮ ᱯᱟᱹᱨᱥᱤ ᱨᱮᱭᱟᱜ ᱥᱚᱦᱚᱨ ᱠᱟᱱᱟ ᱾ ᱡᱟᱹᱛᱤ ᱜᱷᱟᱨᱚᱸᱡᱽ ᱞᱮᱠᱷᱟ ᱨᱮᱭᱟᱜ ᱥᱚᱨᱠᱟᱨᱤ ᱦᱤᱥᱟᱹᱵᱽ ᱵᱟᱹᱱᱩᱜ ᱨᱮᱦᱚᱸ ᱒᱐᱐᱓ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱡᱤᱭᱳᱜᱽᱨᱟᱯᱷᱤ ᱯᱟᱛᱷᱟᱢ ᱨᱮ ᱔᱕% ᱛᱟᱡᱤᱠ, ᱔᱐% ᱯᱟᱥᱛᱩᱱ, ᱑᱗% ᱩᱡᱽᱵᱮᱠ, ᱘% ᱦᱟᱡᱟᱨᱟᱥ ᱟᱨ ᱘% ᱛᱩᱨᱠᱢᱮᱱ ᱡᱟᱹᱛᱤ ᱨᱮᱭᱟᱜ ᱦᱟᱹᱴᱤᱧ ᱩᱫᱩᱜ ᱦᱩᱭ ᱞᱮᱱᱟ ᱾ ᱪᱟᱞᱟᱣᱮᱫ ᱜᱮᱥᱮᱨᱢᱟ ᱢᱩᱸᱫᱽ ᱨᱮ ᱡᱟᱹᱛᱤ-ᱡᱟᱹᱛᱤ ᱢᱩᱸᱫᱽ ᱨᱮ ᱞᱟᱹᱲᱦᱟᱹᱭ ᱨᱮᱭᱟᱜ ᱠᱷᱚᱵᱚᱨ ᱦᱚᱸ ᱧᱟᱢ ᱟᱠᱟᱱᱟ, ᱢᱩᱬᱩᱛ ᱫᱚ ᱯᱟᱥᱛᱩᱱ ᱟᱨ ᱮᱴᱟᱜ ᱡᱟᱹᱛᱤ ᱠᱚ ᱢᱩᱸᱫᱽ ᱨᱮ ᱾
ᱢᱟᱡᱟᱨ-ᱤ-ᱥᱚᱨᱤᱯᱷ ᱨᱮᱭᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱫᱟᱨᱤ, ᱯᱟᱥᱛᱚ ᱟᱨ ᱩᱡᱽᱵᱮᱠ ᱾
ᱠᱟᱹᱣᱰᱤ ᱟᱹᱨᱤ
ᱢᱟᱡᱟᱨ-ᱤ-ᱥᱚᱨᱤᱯᱷ ᱫᱚ ᱠᱚᱸᱭᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱢᱩᱬᱩᱛ ᱵᱮᱯᱟᱨ-ᱵᱟᱱᱤᱡ ᱛᱟᱞᱢᱟ ᱠᱟᱱᱟ ᱾ ᱵᱮᱯᱟᱨ, ᱪᱟᱥ ᱠᱟᱹᱢᱤ ᱟᱨ ᱠᱟᱨᱠᱩᱠ ᱵᱷᱤᱰᱤ ᱩᱥᱩᱞ ᱜᱮ ᱱᱚᱸᱰᱮᱱᱟᱜ ᱢᱩᱬ ᱠᱟᱹᱣᱰᱤ ᱟᱨᱡᱟᱣ ᱦᱚᱨᱟ ᱠᱟᱱᱟ ᱾ ᱱᱚᱸᱰᱮ ᱵᱮᱯᱟᱨ ᱟᱨ ᱨᱟᱡᱽᱟᱹᱨᱤ ᱡᱚᱯᱨᱟᱣ ᱠᱷᱟᱹᱛᱤᱨ ᱛᱮ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱨᱮᱭᱟᱜ ᱠᱚᱱᱥᱩᱞᱮᱴ ᱢᱮᱱᱟᱜᱼᱟ ᱾
ᱜᱽᱨᱤᱠ
ᱜᱽᱨᱤᱥ  (Greek: Ελλάδα), officially the Hellenic Republic (Ελληνική Δημοκρατία), ᱫᱚ ᱠᱚᱧᱮ ᱥᱟᱢᱟᱝ ᱤᱭᱩᱨᱳᱯ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱜᱽᱨᱤᱥ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱮᱛᱷᱮᱱᱥ ᱠᱟᱱᱟ ᱾
ᱚᱛᱱᱚᱜ
The land boundary (perimeter) of Greece is 1,160 km (721 mi).
ᱯᱟᱹᱨᱥᱤ
ᱜᱽᱨᱤᱥ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱫᱚ ᱜᱽᱨᱤᱠ ᱠᱟᱱᱟ ᱾
ᱥᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱥᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱞᱤᱛᱷᱤᱭᱚᱢ (ᱢᱮᱰᱤᱠᱮᱥᱚᱱ)
ᱞᱤᱛᱷᱤᱭᱚᱢ ᱠᱚᱢᱯᱟᱣᱩᱱᱰ, ᱡᱟᱦᱟᱸ ᱫᱚ ᱞᱤᱛᱷᱤᱭᱚᱢ ᱞᱚᱣᱚᱬ ᱨᱮᱱᱟᱜ ᱨᱩᱯ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ, ᱟᱥᱚᱞ ᱢᱮᱱᱫᱚ ᱢᱤᱫ ᱢᱟᱹᱱᱢᱤᱭᱟᱜ ᱨᱚᱝᱽ ᱨᱟᱱ ᱨᱮᱱᱟᱜ ᱨᱩᱯ ᱠᱚᱨᱮ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱟᱥᱚᱞ ᱨᱩᱯ ᱛᱮ ᱵᱟᱨ ᱫᱷᱨᱩᱣᱤ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱞᱟᱹᱜᱤᱫ ᱟᱨ ᱢᱟᱨᱟᱝ ᱚᱣᱥᱟᱫᱽᱜᱽᱨᱚᱥᱛᱚᱛᱟ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱡᱟᱦᱟᱸ ᱫᱚ ᱮᱱᱴᱤᱰᱤᱯᱮᱱᱴᱮᱱᱴᱥ ᱨᱮᱱᱟᱜ ᱠᱟᱹᱢᱤ ᱨᱮ ᱥᱚᱡᱷᱮ ᱵᱟᱝ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱵᱤᱠᱟᱨ ᱨᱮ, ᱱᱚᱶᱟ ᱟᱡ ᱛᱮ ᱜᱩᱨ ᱨᱮᱱᱟᱜ ᱜᱷᱟᱣ ᱮᱢᱟᱱ ᱨᱮ ᱠᱟᱹᱢᱤ ᱮᱢᱟᱫ ᱠᱟᱱᱟᱭ ᱾ ᱞᱤᱛᱷᱤᱭᱚᱢ ᱫᱚ ᱢᱚᱪᱟ ᱛᱮ ᱜᱮᱨ ᱜᱟᱱᱚᱜ-ᱟ ᱾
ᱟᱭᱢᱟ ᱧᱮᱞ ᱟᱠᱟᱱ ᱵᱟᱝ ᱡᱩᱛ ᱟᱠᱟᱱ ᱟᱹᱭᱠᱟᱹᱣ ᱨᱮ ᱟᱰᱚ ᱠᱚ ᱵᱟᱹᱲᱛᱤ ᱵᱟᱲᱦᱟᱜ ᱨᱮ, ᱛᱤ ᱠᱚ ᱦᱤᱞᱟᱣᱜ ᱨᱮ ᱟᱨ ᱛᱮᱛᱟᱝ ᱠᱚ ᱵᱟᱹᱲᱛᱤ ᱵᱩᱡᱷᱟᱹᱜ ᱠᱚ ᱥᱮᱞᱮᱫ ᱢᱮᱱᱟᱜ-ᱟ ᱾ ᱟᱹᱰᱤ ᱨᱚᱠᱚᱢ ᱥᱟᱭᱰ ᱤᱯᱷᱮᱠᱴᱥ (side effects) ᱨᱮ ᱦᱟᱭᱯᱳᱛᱷᱟᱨᱟᱭᱰᱤᱡᱽᱢ, ᱰᱟᱭ ᱵᱤᱴᱤᱡᱽ ᱤᱱᱥᱤᱯᱤᱰᱥ ᱟᱨ ᱞᱤᱛᱷᱤᱭᱚᱢ ᱴᱟᱹᱠᱥᱤᱥᱤᱴᱤ ᱠᱚ ᱥᱮᱞᱮᱫ ᱢᱮᱱᱟᱜ-ᱟ ᱾ ᱟᱹᱰᱤ ᱦᱩᱭᱩᱜ ᱠᱟᱱ ᱵᱤᱥᱟᱠᱛᱟ ᱨᱮᱱᱟᱜ ᱜᱷᱟᱭᱚᱞ ᱠᱚ ᱠᱚᱢ ᱞᱟᱹᱜᱤᱫ ᱢᱟᱭᱟᱢ ᱞᱮᱵᱚᱞ ᱨᱮᱱᱟᱜ ᱧᱮᱞ ᱠᱚ ᱥᱤᱯᱷᱟᱨᱤᱥ ᱦᱩᱭᱩᱜ ᱠᱟᱱᱟ ᱾ ᱡᱩᱫᱤ ᱚᱱᱟ ᱨᱮᱱᱟᱜ ᱢᱟᱭᱟᱢ ᱞᱮᱵᱚᱞ ᱨᱮᱱᱟᱜ ᱟᱹᱰᱤ ᱜᱮ ᱵᱟᱹᱲᱛᱤ ᱦᱩᱭᱩᱜ ᱠᱟᱱᱟ ᱠᱷᱟᱱ ᱫᱚᱥᱛ, ᱪᱷᱟᱸᱴ, ᱵᱟᱹᱲᱤᱡ ᱥᱚᱢᱚᱱᱭᱚ, ᱡᱟᱹᱯᱤᱫ ᱟᱨ ᱞᱩᱛᱩᱨ ᱨᱮ ᱥᱟᱲᱮ ᱵᱟᱡᱟᱜ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱠᱩᱠᱷᱤ ᱦᱟᱢᱟᱞ ᱦᱚᱲᱢᱚ ᱨᱮ ᱛᱟᱦᱮᱱ ᱩᱱ ᱚᱠᱛᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱠᱚ ᱦᱩᱭᱩᱜ ᱠᱟᱱᱟ ᱥᱮ ᱞᱟᱜᱟᱜ ᱠᱟᱱᱟ ᱾ ᱠᱷᱟᱱ ᱜᱮ ᱞᱤᱛᱷᱤᱭᱚᱢ ᱫᱚ ᱵᱟᱞᱮ ᱜᱤᱫᱽᱨᱟᱹ ᱠᱚᱣᱟᱜ ᱥᱤᱥᱩ ᱨᱮ ᱟᱱᱟᱴ ᱠᱚ ᱥᱤᱨᱡᱟᱹᱣ ᱫᱟᱲᱮᱭᱟᱜ ᱟᱭ ᱾ ᱱᱚᱶᱟ ᱥᱛᱚᱱᱯᱟᱱ ᱦᱩᱭ ᱚᱠᱛᱮ ᱠᱟᱹᱢᱤ ᱨᱮ ᱦᱤᱡᱩᱜ ᱜᱷᱟᱹᱲᱤᱡ ᱵᱟᱧᱪᱟᱣᱜ ᱨᱮᱱᱟᱜ ᱪᱤᱛᱟᱹᱨ ᱥᱮ ᱥᱤᱢᱵᱚᱞ ᱮ ᱞᱟᱹᱭᱟ ᱾ ᱞᱤᱛᱷᱤᱭᱚᱢ ᱵᱩᱞᱩᱝ ᱫᱚ ᱢᱩᱰ ᱥᱴᱮᱯᱞᱟᱭᱡᱚᱨᱥ ᱨᱮᱱᱟᱜ ᱨᱩᱯ ᱨᱮ ᱦᱟᱹᱴᱤᱧ ᱦᱩᱭᱩᱜ ᱠᱟᱱᱟ ᱾ ᱞᱤᱛᱷᱤᱭᱚᱢ ᱪᱮᱫ ᱞᱮᱠᱟᱭ ᱠᱟᱹᱢᱤ ᱮᱫᱟᱭ ᱵᱤᱥᱮᱥ ᱨᱩᱯ ᱛᱮ ᱚᱱᱟ ᱨᱮᱱᱟᱜ ᱱᱟᱯᱟᱭ ᱥᱟᱺᱦᱤᱡ ᱛᱮ ᱜᱮᱭᱟᱱ ᱵᱟᱹᱱᱩᱜ ᱜᱮᱭᱟ ᱾
ᱨᱚᱱ ᱡᱮᱨᱮᱢᱤ
ᱫᱟ ᱦᱮᱡᱽᱦᱳᱜᱽ ᱵᱟᱦᱱᱟ ᱧᱩᱛᱩᱢᱛᱮ ᱩᱯᱨᱩᱢ ᱡᱮᱨᱮᱢᱤ ᱮᱵᱷᱤ ᱮᱱ ᱫᱟᱨᱟᱭ ᱛᱮ ᱩᱱᱤᱭᱟᱜ ᱕᱐ ᱴᱳᱯ ᱯᱚᱨᱱ ᱥᱴᱟᱨᱥ ᱚᱯᱷ ᱚᱞ ᱴᱟᱭᱢ ᱥᱩᱪᱤ ᱨᱮ ᱑ ᱟᱱ ᱴᱷᱟᱶ ᱨᱮᱭ ᱛᱟᱦᱮᱸ ᱠᱟᱱᱟᱭ᱾ ᱡᱮᱨᱮᱢᱤ ᱫᱚ ᱟᱭᱢᱟ ᱜᱟᱱ ᱯᱚᱨᱱᱚᱜᱽᱨᱟᱯᱷᱤᱠ ᱢᱤᱰᱤᱭᱟ ᱨᱮ ᱛᱟᱦᱮᱸ ᱞᱮᱱᱟᱭ ᱟᱨ ᱥᱟᱯᱲᱟᱣᱤᱡ ᱥᱠᱳᱴ ᱡᱮᱹ ᱜᱤᱞ ᱟᱭᱟᱜ ᱟᱨ ᱟᱡᱟᱜ ᱵᱤᱨᱟᱹᱫᱟᱹᱞᱤ ᱯᱚᱨᱱ ᱥᱴᱟᱨᱼ ᱫᱟ ᱞᱮᱡᱮᱱᱰ ᱚᱯᱷ ᱨᱩᱱ ᱡᱮᱢᱨᱤ ᱪᱮᱛᱟᱱ ᱢᱤᱫᱴᱟᱝ ᱵᱷᱤᱰᱤᱭᱳ ᱵᱮᱱᱟᱣ ᱞᱮᱫᱟᱭ, ᱡᱟᱦᱟᱸ ᱫᱚ ᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱓᱐ ᱱᱚᱵᱷᱮᱢᱵᱚᱨ ᱨᱮ ᱡᱮᱜᱮᱫ ᱡᱟᱠᱟᱛ ᱨᱮ ᱩᱪᱷᱟᱹᱱ ᱞᱮᱱᱟᱭ ᱟᱨ ᱒᱕ ᱢᱟᱨᱪ ᱒᱐᱐᱓ ᱥᱮᱨᱢᱟ ᱨᱮ ᱚᱲᱟᱜ ᱨᱮᱭᱟᱜ ᱢᱤᱰᱤᱭᱟ ᱟᱨ ᱰᱤᱡᱴᱮᱞ ᱰᱟᱣᱩᱱᱞᱚᱰ ᱨᱮ ᱩᱪᱷᱟᱹᱱ ᱞᱮᱱᱟᱭ᱾
ᱞᱤᱛᱷᱤᱭᱚᱢ (ᱢᱮᱰᱤᱠᱮᱥᱚᱱ)
ᱢᱤᱫ ᱜᱮᱞ ᱟᱨᱮ ᱥᱤᱱᱪᱩᱨᱤ ᱨᱮ ᱜᱟᱣᱩᱴ, ᱢᱤᱨᱜᱤ ᱟᱨ ᱠᱮᱭᱱᱥᱚᱨ ᱟᱱᱤᱡ ᱦᱚᱲ ᱨᱮ ᱞᱤᱛᱷᱤᱭᱚᱢ ᱨᱮᱱᱟᱜ ᱵᱮᱵᱷᱟᱨ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱾ ᱢᱟᱱᱥᱤᱠ ᱦᱟᱛᱟᱝ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱨᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱑᱙᱔᱘ ᱨᱮ ᱟᱥᱴᱨᱮᱞᱤᱭᱟ ᱨᱮ ᱡᱟᱹᱱ ᱠᱮᱰ ᱦᱚᱛᱮᱛᱮ ᱮᱦᱚᱵ ᱞᱮᱱ ᱛᱟᱦᱮᱱᱟ ᱾ ᱱᱚᱶᱟ ᱡᱮᱜᱮᱛ ᱨᱮ ᱥᱚᱨᱮᱥ ᱨᱟᱹᱥᱤᱭᱟᱹ ᱨᱮᱱᱟᱜ ᱞᱟᱠᱛᱤᱭᱟᱱ ᱨᱟᱱ ᱨᱮᱱᱟᱜ ᱛᱟᱞᱠᱟ ᱨᱮ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱦᱮᱞᱛᱷ ᱳᱨᱜᱮᱱᱟᱡᱽᱰ ᱨᱮ ᱞᱟᱠᱛᱤᱭᱟᱱ ᱥᱟᱱᱟᱢ ᱠᱷᱚᱱ ᱵᱟᱧᱪᱟᱣᱜ ᱟᱨ ᱟᱹᱭᱠᱟᱹᱣ ᱨᱟᱱ ᱠᱟᱱᱟ ᱾ ᱱᱚᱶᱟ ᱢᱤᱫ ᱡᱮᱱᱮᱨᱤᱠ ᱨᱟᱱ ᱨᱮᱱᱟᱜ ᱨᱩᱯ ᱨᱮ ᱵᱮᱵᱚᱥᱛᱟ ᱢᱮᱱᱟᱜ-ᱟ ᱾ ᱒᱑᱐᱔ ᱨᱮ ᱰᱮᱣᱞᱚᱢᱢᱮᱱᱴ ᱫᱤᱥᱚᱢ ᱨᱮ ᱱᱚᱶᱟ ᱨᱮᱱᱟᱜ ᱛᱷᱳᱠ ᱴᱟᱠᱟ ᱫᱟᱢ ᱐.᱑᱒ ᱟᱢᱮᱨᱤᱠᱟᱱ ᱰᱟᱹᱞᱚᱨ ᱟᱨ ᱥᱟᱱᱟᱢ ᱢᱟᱦᱟᱸ ᱛᱮ ᱐.᱒᱐ ᱟᱢᱮᱨᱤᱠᱟᱱ ᱰᱟᱹᱞᱚᱨ ᱠᱚ ᱛᱟᱞᱟ ᱛᱟᱦᱮᱸᱜ ᱠᱟᱱᱟ ᱾ ᱥᱚᱢᱟᱱ ᱨᱩᱯ ᱛᱮ ᱥᱮᱞᱮᱫ ᱯᱚᱱᱚᱛ ᱨᱮ ᱑᱘᱐ ᱟᱱ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱟᱨ ᱵᱟᱰᱟᱭᱱ ᱨᱟᱱ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱯᱮ ᱢᱤᱞᱤᱭᱚᱱ ᱠᱷᱚᱱ ᱵᱟᱹᱲᱛᱤ ᱱᱩᱥᱠᱷᱟ ᱠᱚ ᱛᱟᱦᱮᱸᱜ ᱠᱟᱱᱟ ᱾
ᱨᱚᱱ ᱡᱮᱨᱮᱢᱤ
ᱡᱮᱨᱮᱢᱤ ᱟᱭᱢᱟ ᱥᱮᱨᱢᱟ ᱛᱟᱭᱚᱢ ᱥᱮᱨᱢᱟ ᱨᱮ ᱢᱤᱫ ᱜᱮᱞ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱫᱷᱟᱣ ᱡᱳᱜᱟᱹᱣ ᱨᱮᱭᱟᱜ ᱞᱟᱹᱞᱤᱥ ᱦᱩᱭ ᱟᱠᱟᱱᱟᱭ᱾ ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱡᱩᱱ ᱨᱮ ᱡᱮᱨᱮᱢᱤ ᱫᱚ ᱯᱩᱱ ᱛᱤᱨᱞᱟᱹ ᱥᱟᱶᱛᱮ ᱯᱩᱱ ᱜᱚᱴᱟᱝ ᱜᱟᱹᱨᱫᱷ ᱟᱨ ᱡᱳᱜᱟᱹᱣ ᱨᱮᱭᱟᱜ ᱞᱟᱹᱞᱤᱥ ᱨᱮ ᱞᱟᱹᱞᱤᱥ ᱞᱮᱱᱟᱭ ᱟᱨ ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱚᱜᱚᱥᱴ ᱨᱮ ᱩᱱᱤ ᱫᱚ ᱒᱐᱐᱔ ᱠᱷᱚᱱ ᱒᱐᱒᱐ ᱥᱮᱨᱢᱟ ᱦᱟᱹᱵᱤᱡ ᱑᱖ ᱥᱮᱨᱢᱟ ᱢᱩᱫᱽᱨᱮ ᱟᱨᱦᱚᱸ ᱒᱐ ᱜᱮᱞ ᱜᱚᱴᱟᱝ ᱜᱟᱹᱨᱫᱷ ᱥᱮ ᱡᱳᱜᱟᱹᱣ ᱨᱮᱭᱟᱜ ᱞᱟᱹᱞᱤᱥ ᱨᱮ ᱞᱟᱹᱞᱤᱥ ᱞᱮᱱᱟᱭ ᱡᱟᱦᱟᱸ ᱨᱮ ᱑᱒ ᱜᱚᱴᱟᱝ ᱛᱤᱨᱞᱟᱹ ᱟᱨ ᱑᱕ ᱥᱮᱨᱢᱟ ᱩᱢᱮᱨᱟᱱ ᱢᱤᱫ ᱠᱩᱲᱤ ᱥᱮᱞᱮᱫ ᱛᱟᱦᱮᱸ ᱠᱟᱱᱟᱭ᱾ ᱟᱨᱦᱚᱸ ᱛᱚᱞᱟᱥ ᱛᱟᱭᱚᱢ ᱩᱱᱤ ᱒᱑ ᱦᱚᱲ ᱜᱷᱟᱹᱞᱤᱭᱟᱹ ᱥᱟᱶ ᱓᱐ ᱜᱚᱴᱟᱝ ᱡᱳᱜᱟᱹᱣᱼᱟᱱ ᱞᱟᱹᱞᱤᱥ ᱨᱮ ᱞᱟᱹᱞᱤᱥ ᱞᱮᱱᱟᱭ ᱟᱨ ᱚᱱᱟ ᱚᱡᱮᱛᱮ ᱩᱱᱤ ᱫᱚ ᱞᱟᱹᱞᱤᱥ ᱞᱟᱹᱜᱤᱫ ᱛᱮ ᱡᱮᱦᱚᱞ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ "ᱵᱟᱝ ᱥᱤᱠᱟᱹᱨᱟᱱ ᱱᱤᱭᱩᱨᱳᱠᱚᱜᱽᱱᱤᱴᱤᱵᱷ ᱰᱤᱠᱞᱟᱭᱱ" ᱚᱡᱮᱛᱮ ᱩᱱᱤ ᱫᱚ ᱟᱫᱟᱞᱚᱛ ᱨᱮ ᱧᱮᱞ ᱧᱟᱢ ᱞᱟᱹᱜᱤᱫ ᱢᱚᱱ ᱞᱮᱠᱟᱛᱮ ᱵᱟᱝ ᱠᱚ ᱵᱟᱛᱟᱣᱟ᱾
ᱮᱛᱚᱦᱚᱵ ᱡᱤᱭᱚᱱ
ᱨᱚᱱᱟᱞᱰ ᱡᱮᱨᱮᱢᱤ ᱦᱭᱟᱴ ᱫᱚ ᱱᱭᱩ ᱭᱳᱨᱠ ᱥᱟᱦᱟᱨ ᱠᱤᱭᱤᱱᱥ ᱨᱮ ᱨᱤᱥᱚ ᱟᱨ ᱯᱳᱞᱮᱱᱰ ᱨᱮᱭᱟᱜ ᱢᱤᱫᱴᱟᱝ ᱛᱟᱞᱟᱼᱜᱟᱹᱨᱥ ᱨᱮᱱ ᱡᱩᱭᱤᱫᱽ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟᱭ᱾ ᱟᱡ ᱵᱟᱵᱟ, ᱟᱨᱱᱚᱞᱰ (ᱡᱟᱱᱟᱢ ᱑᱙᱑᱘), ᱠᱤᱭᱤᱱᱥ ᱵᱤᱨᱫᱟᱹᱜᱟᱲ ᱠᱟᱱᱴᱤ ᱨᱮᱱ ᱢᱤᱫ ᱡᱮᱜᱮᱫ ᱞᱟᱹᱲᱦᱟᱹᱭᱟ ᱓, ᱚᱠᱛᱮ ᱨᱮ ᱩᱱᱤ ᱚ.ᱮᱥ.ᱮᱥ. ᱨᱤᱱᱤᱡ ᱯᱷᱨᱮᱧᱪ ᱟᱨ ᱡᱟᱨᱢᱟᱱ ᱱᱟᱯᱟᱭ ᱥᱟᱺᱦᱤᱡ ᱨᱚᱲ ᱟᱱᱤᱡ ᱮ ᱛᱟᱦᱮᱸ ᱠᱟᱱᱟᱭ᱾
ᱫᱚᱥᱟᱨ ᱡᱮᱜᱮᱫ ᱞᱟᱹᱲᱦᱟᱹᱭ ᱚᱠᱛᱮ ᱳᱹ ᱮᱥᱹ ᱮᱥ ᱨᱮ ᱠᱟᱹᱢᱤ ᱞᱮᱫᱟᱭ ᱚᱡᱮ ᱫᱚ ᱩᱱᱤ ᱫᱚ ᱥᱚᱨᱟᱥᱚᱨᱤ ᱡᱟᱨᱢᱟᱱ ᱟᱨ ᱯᱷᱟᱨᱮᱱᱥᱤ ᱯᱟᱹᱨᱥᱤ ᱮ ᱞᱟᱹᱭ ᱞᱮᱭᱟ ᱾
ᱩᱱᱤ ᱫᱚ ᱵᱮᱱᱡᱟᱢᱤᱱ ᱮᱱ ᱠᱟᱨᱰᱳᱡᱳ ᱦᱟᱭᱥᱩᱠᱩᱞ ᱠᱷᱚᱱ ᱜᱽᱨᱮᱡᱩᱣᱮᱴ ᱮ ᱧᱟᱢ ᱞᱮᱫᱟᱭ᱾ ᱦᱟᱭᱥᱠᱩᱞ ᱢᱩᱪᱟᱹᱫ ᱛᱟᱭᱚᱢ ᱡᱮᱨᱮᱢᱤ ᱠᱤᱭᱤᱱᱥ ᱵᱤᱨᱫᱟᱹᱜᱟᱲ ᱨᱮ ᱥᱮᱞᱮᱫ ᱞᱮᱱᱟᱭ, ᱡᱟᱦᱟᱸᱨᱮ ᱩᱱᱤ ᱫᱚ ᱢᱤᱫᱴᱟᱝ ᱚᱱᱢᱟᱱᱫᱮᱡᱟᱨ ᱞᱮᱠᱟᱛᱮ ᱜᱟᱭᱟᱱ ᱟᱨ ᱥᱮᱪᱮᱫ ᱨᱮ ᱢᱟᱨᱟᱝ ᱮ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱝ ᱢᱟᱨᱥ ᱰᱤᱜᱽᱨᱤ ᱢᱩᱪᱟᱹᱫ ᱞᱮᱫᱟᱭ᱾
ᱰᱷᱮᱞᱟ
ᱰᱷᱮᱞᱟ ᱯᱨᱚᱡᱟᱹᱛᱤ ᱫᱚ ᱵᱟᱦᱟ ᱫᱟᱨᱮ ᱠᱚᱣᱟᱜ ᱦᱚᱯᱚᱱ ᱜᱩᱴ ᱠᱟᱱᱟ ᱾ ᱱᱚᱶᱟ ᱯᱨᱚᱡᱟᱹᱛᱤ ᱨᱮ ᱔᱐ ᱜᱚᱴᱟᱝ ᱡᱟᱹᱛ ᱢᱮᱱᱟᱜ ᱠᱚᱣᱟ ᱾
ᱛᱷᱚᱠ:ᱫᱟᱨᱮ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱫᱟᱨᱚᱠᱮᱥᱥᱚᱨ ᱜᱟᱰᱟ
ᱫᱣᱟᱨᱟᱠᱮᱥᱣᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱢᱩᱬ ᱜᱟᱰᱟ ᱠᱟᱱᱟ᱾
ᱞᱤᱸᱜᱤᱱ ᱦᱚᱨ
ᱱᱚᱣᱟ ᱫᱚ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱢᱟᱫᱷᱚᱵᱽᱯᱩᱨ ᱥᱩᱨ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱪᱷᱟᱴᱱᱟ ᱥᱩᱨ ᱠᱷᱚᱱ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱥᱮᱱᱚᱜ ᱠᱟᱱᱟ᱾ ᱱᱚᱶᱟ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱯᱟᱨᱚᱢ ᱠᱟᱛᱮ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮ ᱥᱮᱱᱚᱜ-ᱟ᱾ ᱚᱱᱟ ᱛᱟᱭᱚᱢ ᱦᱩᱜᱽᱞᱤ ᱦᱚᱱᱚᱛ ᱛᱮ ᱪᱟᱞᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱩᱨᱩᱞᱤᱭᱟᱹ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱦᱩᱜᱽᱞᱤ ᱨᱮᱭᱟᱜ ᱜᱟᱰᱟ
ᱤᱱᱩᱠᱴᱤᱴᱩᱴ ᱯᱟᱹᱨᱥᱤ
ᱤᱱᱩᱠᱴᱤᱴᱩᱴ (, ᱥᱤᱞᱮᱵᱤᱠ ᐃᓄᒃᑎᑐᑦ; ᱠᱷᱚᱱ, "ᱢᱟᱹᱱᱢᱤ" + -titut, "ᱞᱮᱠᱟ", "ᱞᱮᱠᱟᱛᱮ") ᱥᱟᱢᱟᱝ ᱠᱟᱱᱟᱰᱤᱭᱟᱹᱱ ᱤᱱᱩᱠᱴᱤᱴᱩᱴ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱠᱟᱱᱟᱰᱟ ᱨᱮᱭᱟᱜ ᱢᱩᱬᱩᱛ ᱤᱱᱩᱠᱤᱴ ᱯᱟᱹᱨᱥᱤᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱠᱟᱱᱟᱰᱟ ᱨᱮᱭᱟᱜ ᱱᱤᱣᱯᱷᱟᱭᱩᱱᱰᱞᱮᱱᱰ ᱟᱨ ᱞᱮᱵᱽᱨᱟᱰᱚᱨ, ᱠᱤᱣᱵᱮᱠ, ᱢᱮᱱᱤᱴᱳᱵᱟ, ᱠᱚᱸᱭᱮᱼᱯᱟᱪᱮ ᱴᱚᱴᱷᱟ ᱟᱨ ᱱᱩᱱᱟᱵᱷᱩᱴ ᱯᱚᱱᱚᱛ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱠᱟᱱᱟᱰᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱞᱤᱯᱤ ᱛᱮ ᱚᱞᱚᱜ ᱠᱟᱱ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱴᱟᱝ ᱯᱟᱹᱨᱥᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱮᱥᱠᱤᱢᱳᱼᱟᱞᱮᱭᱩᱛ ᱯᱟᱹᱨᱥᱤ ᱛᱷᱚᱠ: ᱮᱥᱠᱤᱢᱳ ᱯᱟᱹᱨᱥᱤ ᱛᱷᱚᱠ: ᱤᱱᱩᱭᱤᱴ ᱯᱟᱹᱨᱥᱤ ᱛᱷᱚᱠ: ᱠᱟᱱᱟᱰᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱵᱟᱦᱟᱨᱤ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱵᱟᱦᱟᱨᱤ (Bahari) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱔᱕᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕᱗᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱓᱗᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱙᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱕᱗᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱔᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱕᱘ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱓᱗᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱙᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱘᱗᱕, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱕᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱕.᱙᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱔.᱙᱘ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕.᱗᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱟᱦᱮᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱤᱛᱚᱨᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱞᱜᱟ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕-᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱢᱮᱫ ᱞᱟᱦᱨᱟᱜ
ᱢᱮᱫ ᱞᱟᱦᱨᱟᱜ ᱺ- ᱚᱠᱩᱞᱟᱨ ᱚᱱᱠᱚᱞᱚᱡᱤ ᱰᱚᱠᱴᱚᱨ ᱨᱮᱱᱟᱜ ᱚᱱᱟ ᱦᱟᱹᱴᱤᱧ ᱠᱟᱱᱟ ᱡᱟᱦᱟᱸ ᱢᱮᱫ ᱥᱟᱶ ᱡᱚᱲᱟᱣ ᱴᱭᱩᱢᱟᱨ ᱟᱨ ᱚᱱᱟ ᱥᱟᱶ ᱡᱚᱲᱟᱣ ᱟᱠᱟᱱ᱾ ᱢᱮᱫ ᱟᱩᱭᱨᱥᱟᱬᱮᱥ ᱢᱮᱫ, ᱢᱮᱫ ᱠᱮᱸᱥᱟᱨ ᱢᱮᱫ ᱨᱮᱱᱟᱜ ᱥᱟᱱᱟᱢ ᱦᱟᱹᱴᱤᱧ ᱠᱚ ᱮ ᱯᱨᱚᱵᱷᱟᱣ ᱫᱟᱲᱮᱭᱟᱜ ᱠᱟᱱᱟ᱾
ᱢᱮᱫ ᱱᱭᱩᱯᱞᱟᱡᱢᱚ
D005134
ᱦᱟᱹᱴᱤᱧ
ᱢᱮᱫ ᱨᱮ ᱴᱭᱩᱢᱟᱨ ᱟᱨ ᱜᱩᱦᱟ, ᱛᱮᱟᱜᱽᱯᱩᱴᱤ ᱠᱚ ᱞᱮᱠᱟ ᱥᱚᱢᱭᱚ, ᱥᱮ ᱦᱟᱵᱽᱫᱚᱢᱭᱚᱥ ᱠᱚᱨᱢᱟ ᱟᱨ ᱨᱮᱴᱤᱱᱚᱵᱽᱞᱥᱴᱚᱢᱟ ᱠᱚ ᱞᱮᱠᱟ ᱜᱷᱟᱴᱟ ᱜᱮ ᱦᱩᱭ ᱫᱟᱲᱮᱭᱟᱜᱼᱟ᱾ ᱥᱟᱱᱟᱢ ᱠᱷᱚᱱ ᱵᱟᱰᱟᱭᱟᱱ ᱯᱟᱞᱟᱠᱚ ᱴᱭᱩᱢᱟᱨ ᱫᱚ ᱵᱮᱥᱟᱞ ᱥᱮᱞ ᱠᱟᱨᱥᱤᱱᱚᱢᱟ ᱠᱚ ᱢᱮᱛᱟᱣᱟᱜᱼᱟ᱾ ᱱᱚᱶᱟ ᱴᱭᱩᱢᱟᱨ ᱢᱮᱫ ᱟᱲᱮ ᱯᱟᱥᱮᱡ ᱪᱷᱟᱨᱹᱨᱭᱟᱹᱣ ᱦᱩᱭ ᱫᱟᱲᱮᱭᱟᱜᱼᱟ ᱢᱮᱱᱠᱷᱟᱱ ᱯᱟᱞᱮᱱᱚᱫ ᱚᱠᱟ ᱦᱚᱲᱢᱚ ᱨᱮᱱᱟᱜ ᱟᱭᱢᱟ ᱦᱟᱹᱴᱤᱧ ᱨᱮ ᱟᱹᱰᱤ ᱠᱚᱢ ᱪᱷᱟᱹᱨᱭᱟᱹᱣᱜ ᱦᱩᱭ ᱫᱟᱲᱮᱭᱟᱜᱼᱟ᱾ ᱥᱠᱣᱮᱢᱚᱥ, ᱠᱟᱨᱥᱤᱱᱚᱢᱟ ᱣᱚᱥᱟᱢᱚᱭ ᱟᱨ ᱜᱷᱟᱴᱟ ᱢᱮᱞᱮᱱᱚᱢᱟ ᱟᱭᱢᱟ ᱞᱮᱠᱟᱱᱟᱜ ᱳᱜᱟᱞᱟᱠ ᱠᱮᱸᱥᱟᱨ ᱢᱮᱱᱟᱜᱼᱟ᱾
ᱣᱭᱟᱥᱠ ᱠᱚᱨᱮ ᱢᱟᱲᱟᱝ ᱜᱷᱟᱛᱟᱠ ᱟᱸᱛ ᱪᱟᱪᱷᱩᱥ ᱴᱭᱩᱢᱟᱨ ᱨᱮ ᱤᱣᱮᱚᱞ ᱢᱮᱞᱮᱱᱚᱢᱟ ᱥᱟᱱᱟᱢ ᱠᱷᱚᱱ ᱵᱟᱰᱟᱭᱟᱱ ᱢᱮᱱᱟᱜᱼᱟ᱾ ᱱᱚᱶᱟ ᱴᱭᱩᱢᱟᱨ ᱨᱟᱸᱡᱤᱛ ᱯᱚᱨᱤᱛᱨᱤᱠᱟ ᱟᱨ ᱨᱚᱢᱟᱠ ᱫᱮᱦ ᱨᱮ ᱦᱩᱭ ᱫᱟᱲᱮᱭᱟᱜᱼᱟ᱾ ᱨᱚᱢᱟᱠ ᱫᱮᱦ ᱨᱮ ᱦᱩᱭ ᱟᱱᱟᱜ ᱴᱭᱩᱢᱟᱨ ᱫᱚ ᱚᱠᱟ ᱚᱠᱟ ᱟᱭᱤᱨᱤᱥ ᱥᱮ ᱨᱚᱢᱟᱠ ᱫᱮᱦ ᱢᱮᱞᱮᱱᱚᱢᱟ ᱠᱚ ᱢᱮᱛᱟᱣᱟᱜᱼᱟ᱾
ᱠᱮᱸᱥᱟᱨ ᱣᱭᱟᱥᱠᱚ ᱠᱚᱨᱮ ᱥᱚᱢᱟᱱ ᱞᱮᱠᱟᱛᱮ ᱟᱭᱢᱟ ᱞᱮᱠᱟᱱ ᱠᱷᱚᱱ ᱟᱱᱟᱢ ᱠᱷᱚᱱ ᱵᱟᱬᱛᱤ ᱦᱩᱭ ᱟᱱᱟᱛ ᱠᱮᱸᱥᱟᱨ ᱢᱟᱲᱟᱝ ᱪᱟᱪᱷᱩᱥ ᱞᱤᱸᱯᱷᱚᱢᱟ (PIOL) ᱠᱟᱦᱟᱸ ᱧᱮᱞ ᱟᱠᱟᱱ ᱨᱮ ᱵᱤ ᱠᱚᱥᱤᱠᱟ ᱨᱮᱱᱟᱜ ᱜᱟᱨᱮ ᱦᱚᱫᱽᱜᱽᱠᱤ. ᱨᱮᱱᱟᱜ ᱢᱟᱨᱟᱝ ᱞᱟᱥᱤ ᱠᱟᱨᱵᱩᱫᱽ ᱠᱚᱥᱤᱠᱟ ᱠᱟᱱᱟ, ᱦᱩᱭ ᱫᱟᱲᱮᱭᱟᱜᱼᱟ ᱴᱤ ᱥᱮᱞ ᱞᱟᱥᱤ ᱠᱟᱨᱵᱩᱫᱽ ᱨᱮᱱᱟᱜ ᱣᱚᱨᱱᱟᱱ ᱦᱚᱸ ᱦᱩᱭ ᱟᱠᱟᱱᱟ᱾ ᱜᱤᱫᱟᱹᱨ ᱨᱮ ᱥᱟᱱᱟᱢ ᱠᱷᱚᱱ ᱵᱟᱰᱟᱭᱟᱱ ᱜᱷᱟᱛᱟᱠ ᱟᱸᱛᱟᱦ ᱴᱭᱩᱢᱟᱨ ᱫᱚ ᱨᱮᱴᱤᱱᱚᱵᱽᱞᱥᱴᱚᱢᱟ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱠᱚᱧᱮ ᱟᱢᱮᱨᱤᱠᱟ ᱨᱮ ᱥᱟᱱᱟᱢ ᱥᱮᱨᱢᱟ ᱥᱩᱨᱥᱩᱯᱩᱨ ᱓᱒᱕ ᱜᱤᱫᱟᱹᱨ ᱯᱨᱚᱵᱷᱟᱣᱤᱛ ᱦᱩᱭᱩᱜ ᱠᱟᱱ, ᱤᱥᱟᱨᱟ ᱵᱟᱰᱟᱭ ᱧᱟᱢᱚᱜ ᱛᱮ ᱙᱕% ᱠᱷᱚᱱ ᱵᱟᱬᱛᱤ ᱠᱚ ᱤᱞᱟᱡᱽ ᱦᱩᱭ ᱟᱠᱟᱱᱟ᱾
ᱵᱩᱫᱫᱷᱚ ᱫᱷᱚᱨᱚᱢ
ᱵᱩᱫᱫᱷᱚ ᱫᱷᱚᱨᱚᱢ ( /ˈbʊdɪzəm/ or /ˈbuːdɪzəm/) ᱫᱚ ᱜᱳᱣᱛᱚᱢ ᱵᱩᱫᱫᱷᱚᱣᱟᱜ ᱛᱤ ᱛᱮ ᱯᱟᱥᱱᱟᱣ ᱟᱠᱟᱱ ᱫᱷᱚᱨᱚᱢ ᱯᱟᱹᱛᱭᱟᱹᱣ ᱥᱮ ᱡᱤᱭᱚᱱ ᱥᱟᱱᱟᱥᱤ ᱠᱟᱱᱟ᱾ ᱡᱤᱥᱩᱣᱟᱜ ᱡᱟᱱᱟᱢ ᱞᱟᱦᱟᱨᱮ ᱟᱹᱱᱩᱢᱟᱹᱱᱤᱠ ᱛᱩᱨᱩᱭ ᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱵᱩᱫᱫᱷᱚᱭ ᱡᱟᱱᱟᱢ ᱞᱮᱱᱟ᱾ ᱤᱱᱟᱹ ᱯᱚᱨ ᱠᱷᱚᱡᱜᱮ ᱵᱩᱫᱫᱷᱚ ᱫᱷᱚᱨᱢᱚ ᱫᱚ ᱵᱷᱟᱨᱚᱛ ᱫᱤᱥᱚᱢ ᱥᱟᱶ ᱮᱥᱤᱭᱟ ᱢᱟᱦᱟᱫᱮᱥ(Continent) ᱨᱮᱦᱚᱸ ᱯᱟᱥᱱᱟᱣᱱᱟ᱾ ᱵᱤᱫᱫᱷᱚ ᱫᱷᱚᱨᱚᱢ ᱨᱮᱦᱚᱸ ᱦᱤᱱᱚᱡᱟᱱ, ᱢᱚᱦᱟᱡᱟᱱ ᱧᱤᱛᱩᱢᱟᱱ ᱵᱟᱨᱭᱟ ᱰᱟᱦᱟᱨ ᱠᱳ ᱯᱟᱸᱡᱟᱸᱭᱟ᱾ ᱥᱨᱤᱞᱚᱝᱠᱟ, ᱵᱷᱟᱨᱚᱛ, ᱵᱷᱩᱴᱟᱱ, ᱱᱮᱯᱟᱞ, ᱞᱟᱳᱥ, ᱠᱚᱢᱵᱳᱰᱤᱭᱟ, ᱢᱟᱭᱟᱱᱢᱟᱨ, ᱪᱤᱱ, ᱡᱟᱯᱟᱱ, ᱢᱚᱝᱜᱳᱞᱤᱭᱟ, ᱛᱷᱟᱭᱞᱮᱱᱰ, ᱵᱷᱤᱭᱮᱛᱱᱟᱢ, ᱠᱳᱨᱤᱭᱟ ᱥᱟᱶ ᱮᱥᱤᱭᱟ ᱨᱮᱱᱟᱜ ᱟᱨᱦᱚᱸ ᱮᱴᱟᱜ ᱫᱤᱥᱟᱹᱢᱨᱮᱦᱚᱸ ᱵᱩᱫᱫᱷᱚ ᱫᱷᱚᱨᱢᱚ ᱯᱟᱥᱱᱟᱣ ᱟᱠᱟᱱᱟ᱾ ᱵᱩᱫᱫᱷᱚ ᱫᱷᱚᱨᱚᱢ ᱢᱟᱱᱟᱣ ᱦᱚᱲᱠᱩ ᱫᱚ ᱪᱤᱱ ᱨᱮᱜᱮ ᱡᱟᱹᱥᱛᱤ ᱢᱮᱱᱟᱜ ᱠᱳᱭᱟ᱾
ᱜᱳᱣᱛᱚᱢ ᱵᱩᱫᱫᱷᱚᱣᱟᱜ ᱡᱤᱭᱚᱱ
ᱵᱷᱟᱨᱚᱛ ᱨᱮᱱᱟᱜ ᱩᱛᱟᱹᱨ ᱯᱩᱨᱩᱵᱨᱮ ᱢᱮᱱᱟᱜ ᱠᱳᱯᱤᱞᱟᱵᱳᱥᱛᱩ ᱨᱮᱱ ᱨᱟᱡᱟ ᱥᱩᱫᱫᱷᱳᱫᱷᱚᱱ ᱨᱮᱱ ᱠᱚᱲᱟᱭ ᱛᱟᱸᱦᱮᱸᱠᱟᱱᱟ ᱥᱤᱫᱫᱷᱟᱨᱛᱷᱚ (ᱜᱳᱣᱛᱚᱢ ᱵᱩᱫᱫᱷᱚ)᱾ ᱡᱤᱥᱩᱭᱟᱜ ᱡᱟᱱᱟᱢ ᱞᱟᱦᱟᱨᱮ ᱕᱖᱓ ᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱢᱤᱫ ᱥᱟᱹᱜᱩᱱ ᱵᱟᱹᱭᱥᱟᱹᱠᱷ ᱠᱩᱱᱟᱹᱢᱤᱨᱮ ᱞᱩᱢᱵᱤᱱᱤ ᱠᱟᱱᱚᱱᱨᱮ (ᱱᱮᱛᱚᱜ ᱫᱚ ᱱᱮᱯᱟᱞ) ᱩᱱᱤᱫᱚᱭ ᱡᱟᱱᱟᱢ ᱞᱮᱱᱟ᱾ ᱟᱭᱟᱜ ᱡᱟᱱᱟᱢ ᱗ ᱢᱟᱦᱟᱸ ᱛᱟᱭᱚᱢᱜᱮ ᱟᱡ ᱜᱚᱜᱚ ᱨᱟᱹᱱᱤ ᱢᱚᱦᱟᱢᱟᱭᱟ ᱫᱚᱭ ᱵᱚᱸᱜᱟ ᱛᱟᱞᱟᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱠᱳᱯᱤᱞ ᱧᱤᱛᱩᱢᱟᱱ ᱢᱤᱫᱴᱮᱱ ᱥᱟᱹᱫᱷᱩ ᱥᱤᱫᱫᱷᱟᱨᱛᱷᱚ ᱧᱮᱞ ᱠᱟᱛᱮᱡ ᱮ ᱢᱮᱱ ᱞᱮᱫᱟ ᱡᱮ ᱥᱤᱫᱫᱷᱟᱨᱛᱷᱚ ᱫᱚ ᱢᱤᱫ ᱫᱤᱱ ᱜᱚᱴᱟ ᱫᱷᱟᱹᱨᱛᱤᱨᱮᱱ ᱨᱟᱡᱟᱭ ᱦᱩᱭᱩᱜ-ᱟ ᱵᱟᱝᱠᱷᱟᱡ ᱟᱹᱰᱤ ᱞᱟᱹᱴᱩ ᱥᱮ ᱧᱤᱛᱩᱢᱟᱱ ᱦᱚᱲᱮ ᱦᱩᱭᱩᱜ-ᱟ᱾ ᱥᱤᱫᱫᱷᱟᱨᱛᱷᱚ ᱨᱮᱱ ᱟᱡ ᱜᱚᱜᱚᱭ ᱵᱚᱸᱜᱟ ᱛᱟᱞᱟ ᱛᱟᱭᱚᱢ ᱠᱟᱹᱠᱤ ᱜᱚᱜᱚ ᱢᱚᱦᱟᱯᱨᱳᱡᱟᱯᱳᱛᱤ ᱜᱳᱣᱛᱳᱢᱤ ᱩᱱᱤᱫᱚᱭ ᱫᱮᱠᱷᱥᱩᱱ ᱞᱤᱫᱤ ᱛᱮ ᱥᱤᱫᱫᱷᱟᱨᱛᱷᱚᱭᱟᱜ ᱟᱨ ᱢᱤᱫᱴᱮᱱ ᱧᱤᱛᱩᱢ ᱜᱳᱣᱛᱚᱢ᱾ ᱠᱟᱹᱴᱤᱡ ᱠᱷᱚᱱᱜᱮ ᱜOᱣᱛᱚᱢ ᱫᱚ ᱡᱚᱛᱚ ᱞᱮᱠᱟᱛᱮᱜᱮ ᱟᱹᱰᱤ ᱫᱟᱲᱮᱭᱟᱱᱮ ᱛᱟᱸᱦᱮᱸᱠᱟᱱᱟ᱾ ᱜᱷᱟᱸᱨᱚᱡ ᱪᱮᱛᱟᱱ ᱢᱚᱱ ᱠᱚᱢᱜᱮ ᱛᱟᱸᱦᱮᱸᱠᱟᱱᱛᱮ ᱠᱟᱹᱴᱤᱡ ᱚᱠᱛᱚᱨᱮᱜᱮ ᱟᱭᱟᱜ ᱑᱖ ᱥᱮᱨᱢᱟ ᱵᱚᱭᱚᱥ ᱨᱮᱜᱮ ᱜᱳᱯᱟ ᱫᱮᱵᱤ ᱧᱤᱛᱩᱢᱟᱱ ᱢᱤᱫᱴᱮᱱ ᱟᱹᱰᱤ ᱱᱟᱯᱟᱭ ᱨᱟᱡᱽ ᱠᱩᱲᱤ ᱥᱟᱶᱛᱮᱠᱳ ᱵᱟᱯᱞᱟ ᱞᱤᱫᱤᱭᱟ᱾ ᱨᱟᱦᱩᱞ ᱧᱤᱛᱩᱢᱟᱱ ᱩᱱᱠᱤᱱᱨᱮᱱ ᱢᱤᱫᱴᱮᱱ ᱠᱚᱲᱟ ᱜᱤᱫᱨᱟᱹ ᱦᱚᱭ ᱛᱟᱸᱦᱮᱸᱠᱟᱱᱟ᱾
ᱨᱟᱡᱽ ᱡᱤᱭᱚᱱ ᱵᱟᱨᱦᱮ ᱨᱮᱱᱟᱜ ᱡᱤᱭᱚᱱ ᱪᱮᱫ ᱞᱮᱠᱟᱱᱟ ᱚᱱᱟ ᱧᱮᱞ ᱞᱟᱹᱜᱤᱛ ᱜᱳᱣᱛᱚᱢ ᱵᱩᱫᱫᱷᱚᱣᱭᱟᱜ ᱡᱤᱣᱤ ᱟᱭᱢᱟᱫᱤᱱ ᱠᱷᱚᱱ ᱪᱷᱟᱴᱯᱟᱴᱟᱜ ᱠᱟᱱ ᱛᱟᱸᱦᱮᱸᱠᱟᱱᱟ᱾ ᱢᱤᱫᱫᱤᱱ ᱵᱟᱨᱦᱮᱨᱮ ᱩᱰᱩᱜᱽ ᱠᱟᱛᱮᱜ ᱮ ᱧᱮᱞ ᱠᱮᱫᱟ ᱵᱟᱨᱦᱮ ᱨᱮᱱ ᱢᱟᱹᱱᱢᱤ ᱠᱳᱭᱟᱜ ᱡᱤᱭᱚᱱ ᱟᱹᱰᱤ ᱫᱩᱠᱷᱛᱮ ᱯᱮᱨᱮᱡᱽ ᱠᱟᱱᱟ᱾ ᱟᱨᱦᱚᱭ ᱵᱩᱡᱷᱦᱟᱹᱣ ᱠᱮᱫᱟ ᱡᱮ ᱜᱷᱟᱸᱨᱚᱡᱽ ᱢᱟᱭᱟ, ᱨᱟᱡᱚᱛᱛᱚ, ᱫᱷᱚᱱ ᱫᱩᱞᱟᱹᱛ ᱪᱮᱫᱜᱮ ᱡᱟᱹᱥᱛᱤᱫᱤᱱ ᱵᱟᱝ ᱛᱟᱸᱦᱮᱸᱱᱟ᱾ ᱚᱱᱟᱛᱮ ᱟᱭᱟᱜ ᱒᱙ ᱥᱮᱨᱢᱟ ᱵᱚᱭᱚᱥᱨᱮ ᱩᱱᱤᱫᱚ ᱚᱲᱟᱜ ᱫᱩᱣᱭᱟᱹᱨᱮ ᱵᱟᱹᱜᱤ ᱞᱮᱫᱟ᱾ ᱖ ᱥᱮᱨᱢᱟ ᱥᱟᱫᱷᱚᱱᱟ ᱠᱟᱛᱮ ᱵᱩᱫᱷᱚᱜᱚᱭᱟ ᱧᱤᱛᱩᱢᱟᱱ ᱢᱤᱫ ᱡᱟᱜᱟᱨᱮ ᱵᱟᱲᱮ ᱫᱟᱨᱮ ᱵᱩᱴᱟᱹᱨᱮ ᱡᱤᱭᱚᱱ ᱨᱮᱱᱟᱜ ᱦᱩᱫᱤᱥᱮ ᱧᱟᱢ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱯᱟᱹᱦᱤᱞ ᱨᱮ ᱟᱡᱨᱮᱱ ᱢᱚᱬᱮ ᱜᱚᱴᱟᱝ ᱪᱮᱞᱟ ᱴᱷᱮᱱ ᱫᱷᱚᱨᱚᱢᱮ ᱯᱟᱥᱱᱟᱣ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱔᱕ ᱥᱮᱨᱢᱟ ᱚᱠᱛᱚᱨᱮ ᱜᱚᱴᱟ ᱵᱷᱟᱨᱚᱛ ᱫᱟᱬᱟ ᱠᱟᱛᱮ ᱫᱷᱚᱨᱚᱢᱮ ᱯᱟᱥᱱᱟᱣ ᱠᱮᱫᱟ᱾ ᱡᱤᱥᱩᱣᱭᱟᱜ ᱡᱟᱱᱟᱢ ᱔᱘᱓ ᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱠᱩᱥᱤᱱᱚᱜᱚᱨ ᱧᱤᱛᱩᱢᱟᱱ ᱡᱟᱜᱟᱨᱮ ᱘᱐ ᱥᱮᱨᱢᱟ ᱵᱚᱭᱚᱥᱨᱮᱭ ᱵᱚᱸᱜᱟ ᱛᱟᱞᱟᱭᱮᱱᱟ᱾
ᱵᱩᱫᱫᱷᱚᱣᱟᱜ ᱥᱟᱱᱟᱥᱤ
ᱵᱩᱫᱫᱷᱚᱣᱟᱜ ᱥᱟᱱᱟᱥᱤ ᱨᱮᱱᱟᱜ ᱢᱩᱬᱩᱛ ᱥᱟᱛᱚᱢ ᱫᱚ ᱦᱩᱭᱩᱜ ᱠᱟᱱᱟ ᱫᱩᱠᱷ ᱨᱮᱱᱟᱜ ᱠᱟᱨᱚᱱ ᱟᱨ ᱫᱩᱠᱷ ᱠᱷᱚᱡ ᱵᱟᱸᱪᱟᱣ ᱨᱮᱱᱟᱜ ᱩᱯᱟᱹᱭ᱾ ᱦᱚᱲᱟᱜ ᱢᱚᱱᱮᱨᱮ ᱡᱟᱸᱦᱟᱸᱱᱟᱜ ᱥᱟᱱᱟ ᱜᱮ ᱦᱩᱭᱩᱜ ᱠᱟᱱᱟ ᱫᱩᱠᱷ ᱨᱮᱱᱟᱜ ᱢᱩᱬᱩᱛ ᱠᱟᱨᱚᱱ᱾ ᱵᱩᱫᱫᱷᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱡᱚᱛᱚᱞᱮᱠᱟᱱ ᱛᱚᱞ ᱠᱷᱚᱱ ᱪᱷᱤᱸᱰᱟᱹᱣᱜᱮ ᱦᱩᱭᱩᱜ ᱠᱟᱱᱟ ᱡᱤᱭᱚᱱ ᱨᱮᱱᱟᱜ ᱢᱩᱠᱛᱤ᱾
ᱫᱷᱚᱨᱟᱢ ᱯᱩᱛᱷᱤ
ᱛᱨᱤᱯᱤᱴᱚᱠ ᱫᱚ ᱦᱩᱭᱩᱜ ᱠᱟᱱᱟ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱᱟᱜ ᱫᱷᱚᱨᱚᱢ ᱯᱩᱛᱷᱤ ᱡᱟᱸᱦᱟᱸ ᱫᱚ ᱯᱟᱹᱞᱤ ᱯᱟᱹᱨᱥᱤᱛᱮ ᱚᱞ ᱟᱠᱟᱱᱟ᱾
ᱯᱚᱴᱚᱢᱫᱟᱜ ᱵᱚᱱᱚᱛ
ᱯᱚᱴᱚᱢᱫᱟᱜ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱞᱵᱷᱩᱢ ᱥᱟᱵᱽᱰᱤᱵᱤᱡᱚᱱ ᱨᱮ ᱢᱤᱫ. ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱚᱴᱚᱢᱫᱟᱜ 22.9152°N, 86.3858°W ᱨᱮ ᱢᱮᱱᱟᱜᱼᱟ ᱾
“ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱯᱟᱴᱷᱟᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱢᱤᱫ ᱵᱩᱨᱩ ᱫᱚ ᱵᱩᱨᱩ ᱴᱚᱴᱷᱟ ᱠᱟᱱᱟ ᱾” ᱥᱟᱹᱨᱟᱹᱭᱠᱮᱞᱟ ᱫᱷᱟᱞᱵᱷᱩᱢᱜᱚᱲ ᱟᱯᱞᱮᱱᱰ ᱟᱨ ᱫᱚᱞᱢᱟ ᱥᱤᱢᱟᱹ ᱫᱚ ᱦᱚᱱᱚᱛ ᱨᱮᱱᱟᱜ ᱦᱚᱭ ᱵᱟᱹᱨᱰᱩ ᱦᱟᱹᱴᱤᱧ ᱟᱠᱟᱱᱟ ᱾ ᱢᱩᱬ ᱜᱟᱰᱟ ᱫᱚ ᱥᱚᱵᱚᱨᱱᱟᱠᱷᱟ ᱟᱨ ᱠᱷᱟᱲᱟᱝ ᱜᱟᱰᱟ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱵᱟᱨᱭᱟ ᱡᱚᱜᱚ ᱠᱷᱚᱸᱰ ᱢᱮᱱᱟᱜᱼᱟ - (᱒) ᱫᱷᱟᱞᱵᱷᱩᱢ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱯᱚᱴᱚᱢᱫᱟᱜ, ᱵᱚᱲᱟᱢ, ᱜᱚᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱟᱨ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ (᱒) ᱜᱷᱟᱴᱥᱤᱞᱟᱹ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱜᱷᱟᱴᱥᱤᱞᱟᱹ, ᱫᱷᱟᱞᱵᱷᱩᱢᱜᱚᱲ, ᱢᱚᱥᱟᱵᱩᱱᱤ, ᱰᱩᱢᱨᱤᱭᱟᱹ, ᱜᱩᱲᱟᱵᱟᱱᱫᱷᱟ, ᱪᱟᱹᱠᱩᱞᱤᱭᱟᱹ ᱟᱨ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱾
ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱵᱟᱲᱟᱵᱟᱡᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱢᱟᱱᱵᱟᱡᱟᱨ ᱟᱨ ᱵᱟᱸᱫᱽᱣᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱚᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱚᱰᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱗.᱐᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱯᱚᱴᱚᱢᱫᱟᱜ ᱯᱩᱞᱤᱥ ᱥᱴᱮᱥᱚᱱ ᱫᱚ ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱯᱚᱴᱚᱢᱫᱟᱜ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱓,᱘᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱤᱱ ᱜᱮᱠᱚ ᱛᱟᱦᱮᱸ ᱠᱟᱱᱟ ᱾ ᱔᱑,᱗᱕᱑ (᱕᱐%) ᱠᱚᱲᱟ ᱟᱨ ᱔᱑,᱑᱒᱕ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑᱒,᱒᱔᱕ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱔,᱘᱔᱗ (᱕.᱘᱕%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱓᱓,᱑᱐᱑ (᱓᱙.᱙᱔%) ᱢᱮᱱᱟᱜᱼᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱑,᱙᱓᱓ (᱖ ᱥᱟᱞ ᱠᱷᱚᱱ ᱡᱟᱹᱥᱛᱤ ᱦᱚᱲ ᱦᱚᱲ ᱮᱞ ᱟᱜ ᱕᱙.᱓᱗%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱫᱚ ᱒᱖,᱑᱕᱔ (᱗᱓.᱗᱒% ᱠᱚᱲᱟ ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱡᱟᱹᱥᱛᱤ) ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱑᱕,᱗᱗᱗ ᱠᱚ ᱛᱟᱦᱮᱸ ᱠᱟᱱᱟ (᱔᱔.᱘᱙% ᱛᱤᱨᱞᱟᱹ ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱡᱟᱹᱥᱛᱤ) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ
ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱦᱟᱣᱲᱟ ᱦᱚᱱᱚᱛ ᱨᱮᱭᱟᱜ ᱵᱮᱞᱩᱲ ᱨᱮ ᱢᱮᱱᱟᱜ ᱢᱤᱫ ᱟᱡ ᱛᱮ ᱪᱟᱪᱞᱟᱣᱚᱜ ᱠᱟᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱡᱟᱹᱛᱤᱭᱟᱹᱨᱤ ᱛᱷᱟᱹᱯᱱᱤᱛᱟᱱ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱱᱮᱥᱟᱱᱟᱞ ᱤᱱᱥᱴᱤᱴᱤᱭᱩᱥᱚᱱᱟᱞ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱦᱚᱛᱮᱛᱮ ᱩᱪᱷᱟᱱᱚᱜ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱠᱚᱞᱮᱡᱽ ᱛᱷᱚᱠ ᱨᱮᱭᱟᱜ ᱨᱮᱝᱠᱤᱝ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱕ ᱟᱱᱟᱜ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ᱾
ᱱᱟᱜᱟᱢ
ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱑᱙᱔᱑ ᱥᱮᱨᱢᱟ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱᱟ᱾ 'ᱵᱤᱫᱫᱟᱢᱚᱱᱫᱤᱨ' ᱧᱩᱛᱩᱢ ᱫᱚ ᱑᱘᱙᱘ ᱥᱮᱨᱢᱟ ᱨᱮ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱮ ᱧᱩᱛᱩᱢ ᱞᱮᱫᱟ, ᱩᱱᱤ ᱫᱚ ᱥᱮᱫᱟᱭ ᱥᱤᱧᱚᱛ ᱨᱮᱭᱟᱜ 'ᱜᱩᱨᱩᱠᱩᱞ' ᱯᱟᱱᱛᱷᱟ ᱛᱮ ᱱᱚᱝᱠᱟᱱ ᱢᱤᱫ ᱛᱷᱟᱹᱯᱱᱤᱛ ᱨᱮᱭᱟᱜ ᱮ ᱩᱭᱦᱟᱹᱨ ᱞᱮᱫᱟ᱾ ᱥᱣᱟᱢᱤ ᱵᱤᱢᱩᱠᱛᱚᱱᱚᱱᱫᱚᱡᱤ ᱟᱨ ᱥᱣᱟᱢᱤ ᱛᱮᱡᱚᱥᱟᱱᱚᱱᱫᱚᱡᱤ ᱱᱚᱣᱟ ᱞᱟᱯᱷᱟᱝ ᱥᱮᱪᱮᱫ ᱛᱷᱟᱹᱯᱱᱤᱛ ᱨᱮᱱ ᱛᱷᱟᱯᱚᱱᱤᱭᱟᱹ ᱥᱩᱛᱨᱮᱛ ᱟᱨ ᱛᱷᱟᱯᱚᱱᱤᱭᱟᱹ ᱯᱨᱤᱱᱥᱤᱯᱚᱞ (ᱥᱤᱨᱟᱹ) ᱠᱤᱱ ᱛᱟᱦᱮᱸ ᱠᱟᱱᱟ᱾
᱒᱐᱒᱒ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱱᱚᱣᱟ ᱫᱚ 'A++' ᱜᱽᱨᱮᱰ ᱛᱮ ᱢᱟᱹᱱ ᱟᱠᱟᱱᱟ᱾ ᱱᱤᱛᱚᱜᱟᱜ ᱜᱽᱨᱮᱰᱤᱝ ᱯᱟᱱᱛᱷᱟ ᱞᱮᱠᱟᱛᱮ ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ  ᱔ ᱜᱽᱨᱮᱰ ᱢᱩᱸᱫᱽ ᱨᱮ ᱓.᱕᱘ ᱜᱽᱨᱮᱰ ᱛᱮ ᱢᱟᱱᱚᱛ ᱟᱠᱟᱫᱟᱭ᱾ ᱡᱟᱹᱛᱤᱭᱟᱹᱨᱤ ᱛᱷᱟᱹᱯᱱᱤᱛᱟᱱ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱱᱮᱥᱟᱱᱟᱞ ᱤᱱᱥᱴᱤᱴᱤᱭᱩᱥᱚᱱᱟᱞ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱦᱚᱛᱮᱛᱮ ᱩᱪᱷᱟᱱᱚᱜ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱠᱚᱞᱮᱡᱽ ᱛᱷᱚᱠ ᱨᱮᱭᱟᱜ ᱨᱮᱝᱠᱤᱝ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱕ ᱟᱱᱟᱜ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ᱾ ᱮᱛᱚᱦᱚᱵ ᱨᱮ ᱱᱚᱣᱟ ᱫᱚ ᱢᱤᱫ ᱤᱱᱴᱟᱨᱢᱤᱰᱤᱭᱮᱴ ᱟᱨᱴᱥ ᱠᱚᱞᱮᱡᱽ ᱞᱮᱠᱟᱛᱮ ᱮᱦᱚᱵ ᱞᱮᱱᱟ᱾ ᱑᱙᱔᱕ ᱠᱷᱚᱱ ᱑᱙᱔᱖ ᱥᱮᱨᱢᱟ ᱢᱩᱸᱫᱽ ᱨᱮ ᱠᱚᱞᱮᱡᱽ ᱨᱮ ᱵᱮᱯᱟᱨ ᱟᱨ ᱥᱟᱬᱮᱥ ᱥᱟᱛᱟᱢ ᱥᱮᱞᱮᱫ ᱞᱮᱱᱟ᱾
ᱯᱚᱲᱦᱚᱱ
ᱱᱤᱛᱚᱜ ᱱᱚᱸᱰᱮ ᱑᱔ ᱜᱚᱴᱟᱱ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱕ ᱜᱚᱴᱟᱱ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱦᱟᱣᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱟᱹᱢᱤᱭᱟᱹ ᱵᱟᱦᱟ
ᱠᱟᱹᱥᱤᱭᱟᱹ ᱦᱟᱫᱚ ᱫᱚ ᱢᱤᱫ ᱞᱮᱠᱟᱱ ᱜᱷᱟᱸᱥ ᱠᱟᱱᱟ, ᱱᱤᱭᱟᱹ ᱫᱚ ᱫᱟᱜ ᱨᱟᱠᱟᱵᱽ ᱜᱷᱩᱴᱩ ᱠᱚᱛᱮ ᱜᱮ ᱧᱮᱞᱚᱜ-ᱟ᱾ ᱱᱤᱭᱟᱹ ᱨᱮᱱᱟᱜ (ᱵᱤᱜᱽᱱ ᱧᱩᱛᱩᱢ: Saccharum spontaneum (ᱦᱤᱱᱫᱤ: काँस kām̥s, ᱳᱰᱤᱭᱟ: କାଶତଣ୍ଡି kāśataṇḍi অসমীয়া: কঁহুৱা, খাগৰী kahuwa, khagori)। ᱟᱨ ᱱᱤᱭᱟᱹ ᱫᱚ ᱓ ᱢᱤᱴᱟᱨ ᱫᱷᱟᱹᱵᱤᱡᱽ ᱡᱮᱞᱤᱧ ᱧᱚᱸ-ᱟ᱾ ᱤᱠᱷᱟᱹᱱ ᱜᱟᱰᱟ ᱨᱟᱠᱟᱵᱽ ᱰᱷᱤᱵᱽ ᱠᱚᱛᱮ ᱵᱟᱦᱟ ᱥᱟᱜᱮᱱ ᱞᱮᱠᱷᱟᱱ ᱟᱹᱰᱤ ᱜᱮ ᱱᱟᱯᱟᱭ ᱧᱮᱞᱚᱜ-ᱟ᱾ ᱟᱫᱚ ᱱᱤᱭᱟᱹ ᱫᱚ ᱨᱳᱢᱟᱱᱤᱭᱟ ᱠᱷᱚᱱ ᱜᱮ ᱯᱟᱥᱱᱟᱣ ᱟᱠᱟᱱᱟ᱾
ᱤᱥᱤᱱ ᱥᱩᱱᱩᱢ
ᱤᱥᱤᱱ ᱥᱩᱱᱩᱢ (ᱫᱟᱠᱟ ᱩᱛᱩ ᱵᱟᱱᱟᱣ ᱠᱟᱹᱢᱤ ᱨᱮ ᱦᱤᱡᱩᱜ ᱟᱱᱟᱜ ᱥᱩᱱᱩᱢ), ᱣᱟᱱᱟᱥᱯᱟᱛᱤ ᱠᱷᱚᱱ ᱧᱟᱢᱚᱜ ᱥᱩᱱᱩᱢ ᱨᱮᱱᱟᱜ ᱯᱟᱨᱤᱥᱚᱫᱷ ᱨᱩᱯ ᱢᱮᱱᱟᱜ-ᱟ᱾ ᱱᱚᱶᱟ ᱫᱚ ᱰᱟᱹᱠᱤᱞ ᱛᱟᱯᱢᱟᱱ ᱨᱮ ᱛᱟᱨᱟᱞ ᱡᱟᱭᱜᱟ ᱨᱮ ᱛᱟᱦᱮᱱ ᱠᱟᱱᱟ᱾ (ᱱᱟᱹᱨᱠᱟᱹᱲ ᱥᱩᱱᱩᱢ ᱟᱨ ᱛᱟᱲ ᱨᱮᱱᱟᱜ ᱥᱩᱱᱩᱢ ᱡᱮᱞᱮᱠᱟ ᱥᱟᱸᱛᱨᱤᱯᱛ ᱥᱩᱱᱩᱢ ᱟᱹᱰᱤ ᱜᱟᱱ ᱥᱩᱱᱩᱢ ᱠᱚ ᱧᱮᱞ ᱞᱮᱠᱷᱟᱱ ᱛᱟᱯᱢᱟᱱ ᱨᱮ ᱵᱟᱬᱛᱤ ᱥᱚᱞᱤᱰ ᱢᱮᱱᱟᱜ-ᱟ)᱾
ᱤᱥᱤᱱ ᱥᱩᱱᱩᱢ ᱨᱮᱱᱟᱜ ᱡᱮᱞᱮᱠᱟ ᱢᱮᱱᱟᱜ-ᱟ ᱺ- ᱠᱟᱹᱲᱩᱣᱟ ᱥᱩᱱᱩᱢ, ᱡᱟᱭᱤᱛᱩᱱ ᱥᱩᱱᱩᱢ, ᱛᱟᱲ ᱨᱮᱱᱟᱜ ᱥᱩᱱᱩᱢ, ᱥᱚᱭᱟᱵᱤᱱ ᱥᱩᱱᱩᱢ, ᱠᱟᱱᱚᱞᱟ ᱨᱮᱱᱟᱜ ᱥᱩᱱᱩᱢ, ᱞᱟᱹᱣᱟ ᱨᱮᱱᱟᱜ ᱡᱟᱝ ᱟᱜ ᱥᱩᱱᱩᱢ, ᱡᱚᱸᱰᱨᱟ ᱥᱩᱱᱩᱢ, ᱥᱩᱨᱩᱡ ᱢᱩᱠᱷᱤ ᱥᱩᱱᱩᱢ, ᱵᱟᱫᱚᱢ ᱥᱩᱱᱩᱢ, ᱛᱤᱞ ᱨᱮᱱᱟᱜ ᱥᱩᱱᱩᱢ, ᱪᱟᱣᱞᱮ ᱨᱮᱱᱟᱜ ᱵᱷᱩᱥᱟ ᱥᱩᱱᱩᱢ ᱮᱢᱟᱱ᱾ ᱱᱚᱶᱟ ᱠᱷᱚᱱ ᱮᱴᱟᱜᱟᱜ ᱟᱨ ᱦᱚᱸ ᱟᱭᱢᱟ ᱠᱷᱚᱱ ᱣᱟᱱᱟᱥᱯᱟᱛᱤ ᱥᱩᱱᱩᱢ ᱨᱮᱱᱟᱜ ᱠᱟᱹᱢᱤ ᱫᱟᱠᱟ ᱩᱛᱩ ᱵᱟᱱᱟᱣ ᱞᱟᱹᱜᱤᱫ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ᱾
ᱚᱠᱟ ᱠᱚ ᱥᱩᱱᱩᱢ ᱜᱟᱱᱚᱜ-ᱟ
ᱥᱩᱱᱩᱢ ᱟᱨ ᱫᱟᱦᱮ ᱨᱮᱱᱟᱜ ᱠᱟᱹᱢᱤ ᱟᱹᱰᱤ ᱜᱮ ᱫᱚᱨᱠᱟᱨᱚᱜ ᱠᱟᱱᱟ᱾ ᱱᱚᱶᱟ ᱫᱚ ᱥᱩᱢᱩᱝ ᱪᱟᱠᱷᱟ ᱥᱤᱵᱤᱞ ᱫᱚ ᱵᱟᱝ, ᱱᱚᱶᱟ ᱠᱷᱚᱱ ᱤᱱᱮᱨᱡᱤ ᱧᱟᱢᱚᱜ ᱠᱟᱱᱟ᱾ ᱟᱭᱢᱟ ᱞᱮᱠᱟᱱ ᱵᱤᱴᱟᱢᱤᱱ ᱯᱷᱮᱴ ᱨᱮ ᱜᱷᱚᱴᱨᱟᱣ ᱠᱟᱛᱮᱜ ᱜᱮ ᱦᱟᱲᱢᱚ ᱨᱮ ᱥᱮᱴᱮᱨ ᱚᱜ ᱠᱟᱱᱟ᱾ ᱯᱷᱮᱴ ᱨᱮ ᱜᱷᱩᱞᱟᱹᱣ ᱠᱟᱛᱮᱜ ᱵᱤᱴᱟᱢᱤᱱ ᱮ, ᱵᱤᱴᱟᱢᱤᱱ ᱰᱤ ᱵᱤᱴᱟᱢᱤᱱ ᱤ, ᱵᱤᱴᱟᱢᱤᱱ ᱠᱮ ᱮᱢᱟᱱ ᱨᱮᱱᱟᱜ ᱦᱟᱛᱟᱣ ᱞᱟᱹᱜᱤᱫ ᱛᱮ ᱜᱮ ᱯᱨᱚᱴᱤᱱ ᱟᱨ ᱠᱟᱨᱵᱚᱦᱟᱤᱰᱨᱮᱴ ᱨᱮᱱᱟᱜ ᱫᱟᱲᱮ ᱦᱚᱲᱢᱚ ᱥᱮᱞᱮᱫᱚ ᱞᱟᱹᱜᱤᱫ ᱥᱩᱱᱩᱢ ᱥᱮ ᱫᱟᱦᱮ ᱨᱮᱱᱟᱜ ᱫᱚᱨᱠᱟᱨᱚᱜ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱯᱨᱚᱴᱤᱱ ᱟᱨ ᱤᱱᱮᱨᱡᱤ ᱨᱮᱱᱟᱜ ᱫᱟᱲᱮ ᱧᱟᱢᱚᱜ ᱠᱟᱱᱟ᱾ ᱱᱚᱶᱟ ᱯᱟᱪᱟᱣ ᱚᱠᱛᱮ ᱨᱮᱦᱚᱸ ᱜᱚᱲᱚ ᱮᱢᱚᱜ ᱠᱟᱱᱟᱭ᱾ ᱦᱚᱲᱢᱚ ᱨᱮᱱᱟᱜ ᱛᱟᱯᱢᱟᱱ ᱠᱚᱭ ᱵᱟᱱᱟᱣ ᱫᱚᱦᱚᱭ ᱨᱮ ᱦᱚᱸ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱟᱥᱚᱞ ᱜᱮᱭᱟ᱾ ᱚᱱᱟᱛᱮ ᱥᱩᱱᱩᱢ ᱟᱨ ᱫᱟᱦᱮ ᱫᱚ ᱵᱚᱸᱫᱚ ᱵᱟᱝ ᱦᱩᱭ ᱫᱟᱲᱮᱭᱟᱜ-ᱟ᱾ ᱱᱚᱶᱟ ᱦᱚᱸ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱡᱮ ᱵᱟᱬᱛᱤ ᱫᱟᱦᱮ ᱥᱩᱱᱩᱢ ᱦᱚᱸ ᱵᱟᱹᱲᱤᱡ ᱫᱟᱲᱮᱭᱟ ᱟᱭ, ᱚᱱᱟᱛᱮ ᱜᱷᱟᱨᱚᱸᱡ ᱨᱮ ᱥᱮᱦᱟᱛ ᱨᱮᱱᱟᱜ ᱪᱤᱸᱛᱟ ᱦᱚᱸ ᱵᱟᱱᱟᱣ ᱛᱟᱦᱮᱱ ᱠᱟᱱᱟ᱾ ᱟᱫᱷᱟᱱ ᱜᱷᱟᱨᱚᱸᱡ ᱨᱮ ᱥᱮᱨᱢᱟ ᱦᱟᱹᱵᱤᱡ ᱢᱤᱫ ᱞᱮᱠᱟᱱ ᱟᱜ ᱥᱩᱱᱩᱢ ᱥᱟᱱᱟᱢ ᱠᱟᱹᱢᱤ ᱨᱮ ᱠᱚ ᱞᱟᱜᱟᱣ ᱮᱫᱟ᱾ ᱡᱮᱞᱮᱠᱟ ᱜᱮ ᱛᱟᱞᱟᱣᱟᱢ ᱥᱮ ᱩᱛᱩ ᱵᱟᱱᱟᱣ ᱨᱮ ᱥᱮ ᱛᱟᱹᱭ ᱨᱮ ᱯᱷᱟᱹᱨᱟᱹᱭ ᱞᱟᱹᱜᱤᱫ ᱥᱩᱱᱩᱢ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱣᱟᱱᱟᱥᱯᱟᱛᱤ ᱥᱩᱱᱩᱢ
•ᱣᱟᱱᱟᱥᱯᱟᱛᱤ ᱫᱟᱦᱮ
•ᱠᱷᱟᱱᱤᱡ ᱥᱩᱱᱩᱢ
ᱟᱥᱟᱱᱥᱳᱞ ᱛᱤᱨᱞᱟᱹ ᱠᱚᱞᱮᱡᱽ
ᱟᱥᱟᱱᱥᱳᱞ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱟᱥᱟᱱᱥᱳᱞ ᱨᱮ ᱢᱮᱱᱟᱜ ᱢᱤᱫ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱛᱟᱹᱨᱤ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱕᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱮᱛᱚᱦᱚᱵ ᱨᱮ ᱱᱚᱣᱟ ᱠᱚᱞᱮᱡᱽ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱟᱨ ᱒᱔ ᱡᱩᱱ ᱒᱐᱑᱕ ᱥᱮᱨᱢᱟ ᱨᱮ, ᱱᱚᱣᱟ ᱫᱚ ᱠᱟᱡᱤ ᱱᱚᱡᱽᱨᱩᱞ ᱤᱥᱞᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ]] ᱥᱟᱶ ᱡᱚᱯᱲᱟᱣ ᱮᱱᱟ᱾
ᱢᱟᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱠᱚᱞᱮᱡᱽ ᱫᱚ ᱟᱨᱦᱚᱸ ᱰᱤᱥᱮᱴᱵᱚᱨ ᱒᱐᱑᱖ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ A ᱜᱽᱨᱮᱰ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾
ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ
ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱜᱮᱞ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱾ ᱢᱟᱦᱟᱥᱟᱢᱩᱱᱫᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱓,᱙᱐᱒ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱢᱟᱦᱟ ᱥᱟᱢᱩᱱᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟᱺ ᱑,᱐᱓᱓,᱗᱕᱔ ᱡᱚᱱᱟ ᱛᱟᱸᱦᱮᱸ ᱠᱟᱱᱟ ᱾
ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱨᱮᱱ ᱱᱟᱦᱟᱜ ᱠᱟᱞᱮᱠᱴᱚᱨ ᱫᱚ ᱥᱨᱤ ᱦᱟᱢᱥᱮᱠᱷᱟᱨ ᱜᱩᱯᱛᱟ ᱠᱟᱱᱟᱭ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱐᱓᱓,᱗᱕᱔ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱯᱨᱟᱥ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱦᱚᱰᱮ ᱴᱟᱯᱩ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ‌ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱓᱘ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱒᱑᱖ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱢᱟᱦᱟ ᱥᱟᱢᱩᱱᱫᱽ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱐% ᱾ ᱢᱟᱦᱟ ᱥᱟᱢᱩᱱᱫᱽ  ᱦᱚᱱᱚᱛ ᱨᱮ ᱢᱤᱫ ᱜᱮᱞ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱑,᱐᱑᱘ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱑ᱹ᱕᱔% ᱾
ᱱᱚᱣᱟ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱒᱘ᱹ᱙% ᱦᱤᱸᱥ ᱫᱚ ᱟᱹᱫᱤᱵᱟᱹᱥᱤ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱟᱠᱟᱫ ᱠᱚᱣᱟ, ᱩᱱᱠᱩ ᱟᱹᱫᱤᱵᱟᱹᱥᱤ ᱜᱟᱛᱟᱠ ᱨᱮᱱ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱵᱷᱩᱡᱤᱭᱟ, ᱵᱤᱱᱡᱷᱣᱟᱨ, ᱫᱷᱟᱱᱣᱟᱨ, ᱦᱟᱞᱵᱟ, ᱠᱟᱢᱟᱨ, ᱠᱷᱟᱲᱟᱭ, ᱢᱩᱱᱰᱟ, ᱯᱟᱨᱫᱷᱤ, ᱵᱟᱦᱟᱞᱤᱭᱟ, ᱥᱟᱣᱩᱨ, ᱥᱟᱦᱟᱨᱤᱭᱟ, ᱥᱚᱱᱟᱨ, ᱥᱟᱱᱣᱟᱨᱟ ᱟᱨ ᱠᱷᱟᱨᱣᱟᱨ ᱮᱢᱟᱱ ᱮᱢᱟᱱ ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱜᱚᱴᱟ ᱥᱩᱨᱜᱩᱡᱟ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱘᱐ᱹ᱗᱒% ᱦᱤᱸᱥ ᱦᱚᱲ ᱜᱮ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱑᱘ᱹ᱓᱔% ᱦᱤᱸᱥ ᱦᱚᱲ ᱫᱚ ᱚᱰᱤᱭᱟ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ᱾
ᱨᱮᱹᱞ ᱦᱚᱨᱟ
ᱢᱟᱦᱟᱥᱟᱢᱩᱱᱫᱽ ᱨᱮᱹᱯ ᱦᱚᱨᱟ ᱤᱥᱴ ᱠᱚᱥᱴ ᱨᱮᱹᱞᱣᱮ ᱡᱚᱱ ᱨᱮᱭᱟᱜ ᱥᱮᱬᱟ ᱥᱴᱮᱥᱚᱱ ᱠᱟᱱᱟ ᱾ ᱢᱟᱦᱟᱥᱟᱢᱩᱱᱫᱽ ᱨᱮᱹᱞᱣᱮ ᱥᱴᱮᱥᱚᱱ ᱫᱚ ᱥᱮᱬᱟ ᱥᱮᱬᱟ ᱮᱴᱟᱜ ᱮᱴᱟᱜ ᱨᱮᱹᱞ ᱥᱴᱮᱥᱚᱱ ᱥᱟᱶ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ, ᱡᱮᱞᱮᱠᱟ- ᱨᱟᱭᱯᱩᱨ, ᱫᱩᱨᱜᱽ, ᱱᱟᱜᱽᱯᱩᱨ, ᱢᱩᱢᱵᱟᱭ, ᱫᱤᱞᱞᱤ, ᱵᱷᱚᱯᱟᱞ, ᱜᱽᱣᱟᱞᱤᱭᱚᱨ, ᱥᱟᱢᱟᱵᱟᱞᱯᱩᱨ, ᱛᱤᱛᱞᱤᱜᱚᱲ, ᱯᱩᱨᱤ, ᱵᱤᱥᱟᱠᱷᱟᱯᱟᱴᱱᱟᱢ, ᱛᱤᱨᱩᱯᱟᱛᱤ, ᱠᱚᱨᱵᱟ, ᱡᱚᱫᱽᱯᱩᱨ, ᱟᱡᱽᱢᱤᱨ, ᱟᱦᱢᱮᱫᱟᱵᱟᱫᱽ ᱮᱢᱟᱱ ᱮᱢᱟᱱ ᱥᱤᱧᱚᱛ ᱨᱮᱹᱞᱣᱮ ᱥᱤᱥᱴᱟᱢ ᱠᱚ ᱛᱮ ᱾
ᱥᱤᱞᱞᱤ
ᱥᱤᱞᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱨᱟᱺᱪᱤ ᱥᱚᱨᱫᱟᱨ ᱡᱚᱜᱚ ᱠᱷᱚᱸᱰ ᱨᱮ ᱥᱤᱞᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱥᱤᱞᱞᱤ 23.3503°N, 85.8513°W ᱨᱮ ᱢᱮᱱᱟᱜᱼᱟ ᱾
ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱ ᱠᱷᱚᱱ ᱢᱟᱲᱟᱝ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱥᱟᱶ ᱥᱤᱢᱟᱹ ᱵᱮᱱᱟᱣᱟ ᱾
ᱧᱮᱱᱮᱞ ᱴᱚᱴᱷᱟ
ᱥᱟᱶᱛᱮ ᱱᱚᱠᱥᱟ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱧᱮᱞᱚᱜᱼᱟ, ᱱᱚᱣᱟ ᱰᱷᱮᱨ ᱛᱮᱫ ᱴᱷᱟᱶ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒,᱑᱔᱐ ᱯᱷᱤᱴ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱦᱟᱜ ᱴᱷᱟᱶ ᱫᱚ ᱞᱟᱛᱟᱨ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱠᱟᱱᱟ, ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱐᱐ ᱠᱷᱚᱱ ᱑,᱐᱐᱐ ᱯᱷᱤᱴ ᱩᱥᱩᱞ ᱨᱮ ᱥᱤᱞᱞᱤ, ᱨᱟᱦᱮ, ᱥᱚᱱᱟᱦᱟᱛᱩ ᱟᱨ ᱛᱟᱢᱟᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱨᱟᱺᱪᱤ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱨᱮ ᱑᱖ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱢᱤᱫᱴᱟᱹᱝ ᱩᱥᱩᱞ ᱢᱮᱱᱟᱜᱼᱟ ᱾ ᱛᱟᱞᱟ ᱰᱷᱤᱯᱟᱹ ᱚᱛᱮᱛ ᱨᱮᱫᱚ ᱵᱷᱮᱜᱟᱨ-ᱵᱷᱮᱜᱟᱨ ᱵᱩᱨᱩ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱫᱚ ᱥᱚᱵᱚᱨᱱᱟᱠᱷᱟ ᱫᱚ ᱨᱟᱛᱩ ᱴᱷᱮᱱ ᱚᱸᱰᱚᱠᱚᱜᱼᱟ, ᱥᱟᱢᱟᱝ ᱥᱮᱦᱮᱫ ᱨᱮ ᱞᱤᱸᱜᱤᱱᱟ ᱟᱨ ᱦᱩᱸᱰᱨᱩ ᱡᱷᱟᱨᱱᱟ ᱨᱮ ᱓᱐᱐ ᱯᱷᱤᱴ ᱢᱤᱫᱴᱟᱹᱝ ᱧᱩᱨᱩᱜ ᱥᱟᱶᱛᱮ ᱰᱷᱤᱯᱟᱹ ᱚᱛᱮᱛ ᱠᱷᱚᱱ ᱟᱬᱜᱚᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱥᱤᱞᱞᱤ ᱨᱮ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱥᱤᱞᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱞᱞᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱞᱞᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕,᱒᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱖᱘᱔ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒,᱕᱓᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱖᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱞᱞᱤ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓,᱕᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱗.᱒᱗%) ᱾
ᱦᱮᱡ ᱥᱮᱱ
ᱱᱮᱛᱟᱡᱤ ᱮᱥ.ᱥᱤ.ᱵᱳᱥ ᱜᱚᱢᱚᱦ-ᱦᱟᱴᱤᱭᱟ ᱞᱟᱭᱤᱱ ᱨᱮ ᱢᱩᱨᱤ ᱟᱨ ᱥᱤᱞᱞᱤ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑ (ᱨᱟᱺᱪᱤ-ᱥᱤᱞᱞᱤ-ᱢᱩᱨᱤ ᱥᱚᱲᱚᱠ), ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱲᱚᱠ ᱰᱟᱦᱟᱨ ᱠᱟᱱᱟ, ᱥᱤᱞᱞᱤ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱑᱙᱘᱐ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱥᱤᱞᱞᱤ ᱠᱚᱞᱮᱡᱽ, ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱟᱨ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱫᱚ ᱕,᱒᱗᱗ ᱜᱚᱴᱟᱝ ᱟᱪᱮᱛ ᱠᱚ ᱢᱮᱱᱟᱜ ᱠᱚᱣᱟ ᱾
ᱮᱥ.ᱮᱥ ᱩᱱᱩᱥᱩᱞ ᱟᱥᱲᱟ ᱫᱚ ᱑᱙᱔᱘ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱮ ᱪᱟᱱᱚᱪ ᱠᱷᱚᱱ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱒᱖᱒ ᱜᱚᱴᱟᱝ ᱯᱚᱛᱚᱵ ᱟᱜ ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱾
ᱨᱩᱰᱥᱮᱴ ᱥᱟᱸᱥᱛᱷᱟᱱ ᱫᱚ ᱢᱤᱫ ᱟᱹᱛᱩ ᱩᱛᱷᱱᱟᱹᱣ ᱟᱨ ᱥᱮᱞᱯᱷ-ᱮᱢᱯᱞᱚᱭᱢᱮᱱᱴ ᱟᱨ ᱥᱮᱪᱮᱫ ᱥᱟᱸᱥᱛᱷᱟᱱ, ᱒᱐᱑᱑ ᱥᱟᱞ ᱨᱮ ᱥᱤᱞᱞᱤ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱠᱷᱮᱞᱚᱸᱰ
᱒᱐,᱐᱐᱐ ᱫᱟᱲᱮ ᱭᱟᱜ ᱥᱤᱞᱞᱤ ᱥᱴᱮᱰᱤᱭᱟᱢ ᱫᱚ ᱢᱩᱬ ᱞᱮᱠᱟᱛᱮ ᱪᱤᱱᱰᱩ ᱮᱱᱮᱡ ᱞᱟᱹᱜᱤᱫ ᱛᱮ ᱵᱮᱵᱷᱟᱨᱚᱜᱼᱟ ᱾ ᱱᱚᱸᱰᱮ ᱫᱚ ᱥᱤᱸᱛᱷᱮᱴᱤᱠ ᱴᱚᱨᱯᱷ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱚᱱᱟ ᱥᱚᱝᱴᱷᱚᱱ ᱦᱚᱛᱮᱛᱮ ᱵᱟᱹᱭᱥᱟᱹᱣ ᱞᱮᱱ ᱛᱟᱦᱮᱸᱫ ᱡᱟᱦᱟᱸ ᱫᱚ ᱠᱚᱞᱠᱟᱛᱟ ᱨᱮ ᱥᱟᱞᱴ ᱞᱮᱠ ᱥᱴᱮᱰᱤᱭᱟᱢ ᱞᱟᱹᱜᱤᱫ ᱥᱤᱸᱛᱷᱮᱴᱤᱠ ᱴᱚᱨᱯᱷ ᱫᱟᱦᱚ ᱞᱮᱱᱟ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱵᱮᱠ, ᱡᱚᱦᱟᱱ ᱥᱮᱵᱚᱥᱴᱤᱭᱟᱱ
ᱵᱟᱧᱪᱟᱣ ᱛᱟᱦᱮᱱ ᱚᱠᱛᱮ ᱚᱨᱜᱟᱱ ᱨᱩᱨᱩᱭᱤᱡ ᱢᱮᱱᱛᱮ ᱛᱤᱱᱟᱹᱜ ᱧᱤᱛᱩᱢᱮ ᱦᱟᱢᱮᱴ ᱞᱮᱫᱟ᱾ ᱢᱮᱱᱠᱷᱟᱱ ᱥᱩᱨᱚᱠᱟᱨ ᱦᱤᱥᱟᱹᱵᱽ ᱛᱮ ᱫᱚ ᱤᱱᱟᱹᱜ ᱧᱤᱛᱩᱢ ᱵᱟᱭ ᱦᱟᱢᱮᱴ ᱫᱟᱲᱮ ᱟᱠᱟᱫᱟ᱾ ᱵᱮᱠ ᱟᱜ ᱥᱤᱨᱤᱧ ᱪᱮᱛᱟᱱ ᱥᱟᱹᱨᱤᱭᱟᱜ ᱟᱜᱜᱽᱨᱚᱷᱚ ᱫᱚ ᱧᱮᱞ ᱟᱠᱟᱱᱟ ᱑᱙ ᱥᱟᱭ ᱨᱮᱱᱟᱜ ᱮᱦᱚᱵ ᱥᱮᱡ ᱠᱷᱚᱱ᱾ ᱮᱴᱟᱜ ᱦᱚᱲ ᱦᱚᱛᱮᱛᱮ ᱱᱤᱭᱟᱹ ᱚᱠᱛᱮ ᱜᱮ ᱩᱱᱤᱭᱟᱜ ᱥᱤᱨᱤᱧ ᱪᱚᱨᱪᱟ ᱷᱚᱸ ᱮᱦᱚᱵ ᱞᱮᱱᱟ᱾ ᱟᱨ ᱵᱟᱝᱠᱷᱟᱱ ᱱᱤᱭᱟ ᱞᱟᱦᱟ ᱫᱚ ᱚᱱᱟ ᱚᱠᱛᱮ ᱨᱮᱱ ᱦᱚᱲ ᱫᱚ ᱩᱱᱤᱭᱟᱜ ᱥᱤᱨᱤᱧ ᱠᱚ ᱵᱮᱠᱰᱮᱴᱮᱴ ᱠᱚ ᱢᱮᱛᱟᱜ ᱠᱟᱱ ᱛᱟᱷᱮ ᱠᱟᱱᱟ᱾
ᱡᱤᱭᱳᱱ ᱱᱟᱜᱟᱢ
ᱵᱟᱞᱮ ᱩᱢᱮᱨ ᱥᱟᱝᱠᱛ ᱜᱮᱭᱟᱨᱜᱮᱥ ᱜᱤᱨᱡᱟᱹ ᱨᱮᱱ ᱚᱨᱜᱟᱱ ᱨᱩᱨᱩᱭᱤᱡ ᱡᱚᱦᱟᱱ ᱟᱢᱨᱚᱥᱤᱣᱩᱥ ᱵᱮᱠ ᱟᱨ ᱢᱟᱨᱤᱭᱟ ᱮᱞᱤᱡᱟᱵᱮᱴᱟ ᱵᱮᱠ ᱨᱮᱱ ᱜᱤᱫᱽᱨᱟᱹ ᱡᱚᱷᱟᱱ ᱥᱮᱵᱟᱥᱴᱤᱭᱟᱱ ᱵᱮᱠ ᱫᱚ ᱡᱟᱨᱢᱟᱱᱤ ᱨᱮᱱᱟᱜ ᱴᱩᱨᱤᱧᱮᱱ ᱯᱨᱚᱫᱮᱥ ᱨᱮᱱᱟᱜ ᱟᱭᱡᱮᱱᱛᱷᱟᱱ ᱥᱚᱦᱚᱨ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱵᱮᱦᱟᱞᱟ ᱟᱨ ᱦᱟᱨᱯᱥᱤᱠᱚᱨᱰ ᱨᱩᱨᱩ ᱫᱚ ᱟᱡ ᱵᱟᱵᱟ ᱴᱷᱮᱱ ᱜᱮᱭ ᱪᱮᱫ ᱟᱠᱟᱫᱟ᱾ ᱵᱮᱠ ᱨᱮᱱ ᱟᱡ ᱦᱚᱯᱚᱱᱵᱟ ᱛᱟᱠᱚ ᱫᱚ ᱡᱚᱛᱚ ᱜᱮ ᱥᱤᱨᱤᱧ ᱥᱟᱛᱮᱜ ᱡᱚᱯᱲᱟᱣ ᱠᱚ ᱛᱟᱦᱮ ᱠᱟᱱᱟ᱾ ᱟᱡ ᱦᱚᱯᱚᱱᱵᱟ ᱛᱟᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱧᱤᱛᱩᱢᱟᱱ ᱫᱚᱭ ᱛᱟᱦᱮ ᱠᱟᱱᱟ ᱡᱚᱷᱟᱱ ᱠᱷᱨᱤᱥᱴᱚᱯᱷ ᱵᱮᱠ (᱑᱖᱔᱕ – ᱑᱖᱙᱓)᱾ ᱱᱩᱭ ᱜᱮ ᱵᱮᱠ ᱫᱚ ᱯᱩᱭᱞᱩ ᱚᱨᱜᱟᱱ ᱥᱟᱛᱮᱜᱼᱮ ᱩᱯᱲᱩᱢ ᱞᱤᱫᱤᱭᱟ᱾ ᱥᱤᱨᱤᱧ ᱪᱮᱛᱟᱱ ᱟᱠᱚ ᱜᱷᱟᱨᱚᱡᱽ ᱨᱮᱱᱟᱜ ᱦᱟᱢᱮᱴ ᱛᱮ ᱵᱮᱠ ᱟᱜ ᱫᱚ ᱟᱹᱰᱤ ᱜᱚᱨᱚᱵ ᱛᱟᱦᱮ ᱠᱟᱱᱛᱟᱭᱟ᱾ ᱚᱱᱟ ᱫᱚ ᱵᱟᱰᱟᱭᱚᱜᱼᱟ ᱩᱱᱤᱭᱟᱜ "ᱵᱮᱠ ᱥᱤᱨᱤᱧ ᱜᱷᱟᱨᱚᱡᱽ ᱟᱠᱷᱲᱟ" ᱧᱤᱛᱩᱢᱟᱱ ᱥᱮᱨᱢᱟ ᱯᱚᱸᱡᱤᱠᱟ ᱠᱷᱚᱱ᱾
᱑᱖᱖᱔ ᱥᱮᱨᱢᱟ ᱨᱮ ᱟᱡ ᱵᱟᱵᱟᱭ ᱵᱚᱸᱜᱟ ᱛᱟᱞᱟᱭᱮᱱᱟ ᱚᱱᱟ ᱘ ᱪᱟᱸᱫᱚ ᱛᱟᱭᱚᱢ ᱜᱮ ᱟᱡ ᱜᱚᱜᱚ ᱦᱚᱸᱭ ᱵᱚᱸᱜᱟ ᱛᱟᱞᱟᱭᱮᱱᱟᱹ ᱤᱱᱟ ᱚᱠᱛᱮ ᱵᱮᱠ ᱫᱚ ᱑᱐ ᱥᱮᱨᱢᱟ ᱩᱢᱮᱞ ᱛᱟᱦᱮ ᱠᱟᱱ ᱛᱟᱭᱟ᱾
ᱵᱟᱵᱚᱨᱱᱟᱢᱟ
ᱵᱟᱵᱚᱨᱱᱟᱢᱟ (Chagatai/Persian:بابر نامہ‬‎) ᱟᱨᱵᱟᱝ ᱛᱩᱡᱽᱠᱼᱮᱼᱵᱟᱵᱽᱨᱤ ᱢᱩᱜᱚᱞ ᱥᱟᱢᱨᱟᱡᱽ ᱨᱮᱱᱤᱡ ᱯᱩᱭᱞᱩ ᱥᱚᱢᱨᱟᱴ ᱵᱟᱵᱚᱨ ᱟᱜ ᱡᱤᱭᱚᱱ ᱪᱩᱨᱤᱛ ᱚᱞ ᱛᱚᱞ ᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱩᱱᱤ ᱟᱡᱟᱜ ᱡᱟᱱᱟᱢ ᱯᱟ.ᱨᱥᱤ ᱪᱚᱜᱚᱛᱟᱭᱤ ᱛᱩᱨᱠᱤ ᱛᱮᱭ ᱚᱞ ᱞᱮᱜᱼᱟ ᱾ ᱱᱚᱣᱟ ᱨᱮ ᱩᱱᱤ ᱫᱚ ᱟᱡᱟᱜ ᱩᱡᱽᱵᱮᱠᱤᱥᱛᱟᱱ ᱨᱮᱭᱟᱜ ᱯᱷᱚᱨᱜᱟᱱᱟ ᱵᱟᱫᱤ ᱨᱮᱭ ᱠᱷᱮᱢᱟᱣ ᱟᱠᱟᱫ ᱛᱤᱫᱽᱨᱟ. ᱚᱠᱛᱚ ᱟᱨ ᱡᱩᱣᱟ.ᱱ ᱚᱠᱛᱚ, ᱛᱟᱭᱚᱢ ᱛᱮ ᱟᱯᱷᱜᱟᱱᱤᱥᱛᱟᱱ ᱟᱨ ᱵᱷᱟᱨᱚᱛ ᱨᱮᱭᱟᱜ ᱠᱟ.ᱴᱤᱡ ᱢᱟᱦᱟᱫᱤᱯ ᱪᱮᱛᱟᱱ ᱨᱮ ᱡᱷᱟᱯᱴᱟᱣ ᱟᱨ ᱠᱟᱵᱽᱡᱟ ᱟᱨ ᱮᱴᱟᱜ ᱜᱷᱚᱴᱚᱱ ᱠᱚ ᱨᱮᱭᱟᱜ ᱴᱷᱟ.ᱣᱠᱟ. ᱵᱤᱥᱲᱤᱭ ᱚᱞ ᱛᱚᱞ ᱟᱠᱟᱜᱼᱟ ᱾ ᱩᱱᱤ ᱜᱚᱴᱟ ᱴᱚᱴᱷᱟ ᱨᱮᱭᱟᱜ ᱚᱛ ᱦᱟᱥᱟ, ᱨᱟᱡᱽᱼᱟ.ᱨᱤ, ᱠᱟ.ᱣᱰᱤᱼᱟ.ᱨᱤ ᱵᱮᱵᱚᱥᱛᱟ, ᱯᱩᱨᱠᱩᱛᱤᱭᱟ. ᱦᱚᱭ ᱦᱤᱥᱤᱫ, ᱵᱟᱡᱟᱨᱼᱵᱟᱸᱜᱽᱞᱟ, ᱡᱚ, ᱡᱟᱱᱣᱟ ᱮᱢᱟᱱ ᱛᱮᱭᱟᱜ ᱪᱮᱛᱟᱱ ᱨᱮᱭ ᱵᱤᱥᱲᱤ ᱥᱚᱫᱚᱨ ᱟᱠᱟᱜᱼᱟ ᱾ ᱱᱚᱣᱟ ᱨᱮ ᱛᱤᱱᱟ.ᱝ ᱜᱟᱱ ᱯᱷᱟᱨᱥᱤ ᱯᱟ.ᱨᱥᱤ ᱨᱮᱭᱟᱜ ᱦᱩᱰᱤᱧ ᱢᱟᱨᱟᱝ ᱪᱷᱟᱸᱫᱟ ᱦᱚᱸ ᱧᱮᱞ ᱧᱟᱢᱚᱜᱼᱟ, ᱚᱱᱠᱟ ᱫᱚ ᱱᱤᱛᱚᱜ ᱯᱷᱟᱨᱥᱤ ᱠᱚ ᱨᱚᱲ ᱮᱫ ᱦᱚᱲ ᱱᱚᱣᱟ ᱵᱟᱠᱚ ᱵᱩᱡᱷᱟ.ᱣ ᱫᱟᱲᱮᱭᱟᱜ ᱠᱟᱱᱟ ᱾ ᱢᱮᱱ ᱞᱮᱠᱷᱟᱱ ᱪᱚᱜᱚᱛᱟᱭᱤ ᱯᱟ.ᱨᱥᱤ ᱫᱚ ᱢᱟᱞᱚᱴ ᱦᱩᱭ ᱟᱠᱟᱱᱟ ᱱᱤᱛᱚᱜᱟᱜ ᱩᱡᱽᱵᱮᱠ ᱯᱟ.ᱨᱥᱤ ᱫᱚ ᱚᱱᱟ ᱨᱮᱭᱟᱜ ᱜᱮ ᱵᱚᱝᱥᱚ ᱜᱟᱬᱟ ᱠᱟᱱᱟ ᱾ ᱟᱨ ᱚᱱᱟ ᱠᱚ ᱨᱚᱲ ᱮᱫ ᱩᱡᱽᱵᱮᱠ ᱦᱚᱲ ᱫᱚ ᱵᱟᱵᱚᱨᱱᱟᱢᱟ ᱠᱚ ᱯᱟᱲᱦᱟᱣ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱯᱚᱛᱚᱵ ᱫᱚ ᱪᱚᱜᱚᱛᱟᱭᱤ ᱟᱨ ᱩᱡᱽᱵᱮᱠ ᱯᱟ.ᱨᱥᱤ ᱨᱮᱭᱟᱜ ᱥᱟᱶᱦᱮᱫ ᱛᱮᱭᱟᱜ ᱢᱤᱫ ᱟ.ᱰᱤ ᱢᱟᱨᱟᱝ ᱦᱟ.ᱴᱤᱧ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣᱟ ᱾
ᱵᱤᱥᱲᱤ ᱵᱚᱵᱚᱨᱚᱱ
ᱡᱤᱭᱚᱱ ᱪᱩᱨᱤᱛ :- ᱵᱟᱵᱚᱨᱱᱟᱢᱟ ᱫᱚ ᱯᱮ ᱦᱟ.ᱴᱤᱧ ᱨᱮ ᱦᱟ.ᱴᱤᱧ ᱜᱟᱱᱚᱜᱼᱟ ᱾ ᱯᱩᱭᱞᱩ ᱨᱮ ᱑᱔᱙᱔ ᱨᱮ ᱯᱷᱚᱨᱜᱟᱱᱟ ᱨᱮᱱᱤᱡ ᱨᱟᱡᱟ ᱵᱮᱱᱟᱣᱜ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱑᱕᱐᱓ ᱫᱷᱟ.ᱵᱤᱡᱟᱜ ᱢᱮᱱᱟᱜᱼᱟ ᱾ ᱱᱤᱭᱟ. ᱚᱠᱛᱚ ᱨᱮ ᱩᱱᱤ ᱟᱡᱟᱜ ᱦᱟᱯᱲᱟᱢ ᱠᱚᱣᱟᱜ ᱯᱚᱱᱚᱛ ᱠᱷᱚᱱ ᱥᱟᱦᱟᱜ ᱦᱩᱭ ᱟᱫᱮᱭᱟ ᱾ ᱫᱚᱥᱟᱨ ᱦᱟ.ᱴᱤᱧ ᱫᱚ ᱑᱕᱐᱔ ᱨᱮ ᱠᱟᱵᱩᱞ ᱨᱤᱱᱤᱡ ᱥᱟᱥᱚᱱᱤᱭᱟ. ᱵᱮᱱᱟᱣᱜ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱑᱕᱒᱕ ᱫᱷᱟ.ᱵᱤᱡᱟᱜ ᱥᱟᱸᱜᱷᱟᱨ ᱢᱮᱱᱟᱜᱼᱟ ᱾ ᱮᱯᱨᱤᱞ ᱑᱕᱒᱖ ᱨᱮ ᱫᱤᱞᱤ ᱨᱮᱱᱤᱡ ᱵᱟᱫᱽᱥᱟᱦ ᱵᱮᱱᱟᱣᱜ ᱛᱟᱭᱚᱢ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱥᱮᱯᱴᱮᱢᱵᱚᱨ ᱑᱕᱒᱙ ᱫᱷᱟ.ᱵᱤᱡ ᱵᱷᱟᱨᱚᱛ ᱨᱮᱭᱟᱜ ᱯᱩᱨᱩᱵᱽ ᱯᱟᱦᱴᱟ ᱨᱮ ᱥᱚᱛᱛᱟ ᱨᱮᱭᱟᱜ ᱯᱟᱥᱱᱟᱣ ᱫᱚ ᱡᱤᱭᱚᱱ ᱪᱩᱨᱤᱛ ᱨᱮᱭᱟᱜ ᱢᱩᱪᱟ.ᱫ ᱦᱟ.ᱴᱤᱧ ᱠᱟᱱᱟ ᱾ ᱵᱟᱵᱚᱨᱱᱟᱢᱟ ᱨᱮᱭᱟᱜ ᱯᱟᱱᱰᱩᱞᱤᱯᱤ ᱛᱮ ᱑᱕᱐᱘ ᱥᱟᱞᱮ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱑᱕᱑᱙ ᱫᱷᱟ.ᱵᱤᱡᱟᱜ ᱵᱤᱥᱲᱤ ᱵᱤᱵᱚᱨᱚᱱ ᱫᱚ ᱵᱟ.ᱱᱤᱜᱼᱟ ᱾ ᱵᱟᱵᱚᱨᱱᱟᱢᱟ ᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱ ᱡᱚᱛᱚ ᱪᱤᱛᱟ.ᱨ ᱨᱮᱭᱟᱜ ᱞᱟ.ᱠᱛᱤ ᱟᱱᱟᱜ ᱫᱚ ᱱᱚᱣᱟ ᱠᱟᱱᱟ, ᱡᱚᱛᱚ ᱪᱤᱛᱟ.ᱨ ᱛᱟᱞᱟᱨᱮ ᱚᱠᱟ ᱡᱚᱦᱚᱜ ᱪᱮᱛᱟᱱ, ᱚᱠᱟ ᱡᱚᱦᱚᱜ ᱞᱟᱛᱟᱨ ᱟᱨᱵᱟᱝ ᱚᱠᱟᱨᱮ ᱠᱮᱱᱵᱚᱥ ᱨᱮᱭᱟᱜ ᱠᱷᱟ.ᱞᱤ ᱜᱮ ᱥᱟᱨᱮᱡ ᱟᱠᱟᱱ ᱡᱟᱭᱜᱟ ᱨᱮ, ᱡᱟᱦᱟᱸ ᱨᱮ ᱡᱟᱭᱜᱟ ᱠᱷᱟ.ᱞᱤ ᱜᱮ ᱥᱟᱨᱮᱡ ᱟᱠᱟᱱ, ᱚᱸᱰᱮ ᱯᱷᱟᱨᱥᱤ ᱛᱮ ᱪᱤᱛᱟ.ᱨ ᱤᱫᱤ ᱠᱟᱛᱮ ᱵᱟᱰᱟᱭ ᱡᱚᱝ ᱠᱟᱛᱷᱟ ᱚᱞ ᱟᱠᱟᱱᱟ ᱾
ᱯᱩᱛᱷᱤ ᱨᱮ ᱚᱞ
ᱵᱟᱵᱚᱨ ᱟᱡᱟᱜ ᱯᱩᱛᱷᱤ ᱨᱮ ᱱᱚᱣᱟᱭ ᱢᱮᱱ ᱟᱠᱟᱜᱼᱟ ᱡᱮ ᱑᱕᱐᱔ ᱥᱟᱞᱮᱨᱮ ᱵᱚᱨᱚᱯᱷ ᱵᱟ.ᱨᱰᱩ ᱛᱟᱞᱟᱛᱮ ᱟᱡ ᱨᱤᱱ ᱯᱮ ᱥᱟᱭ ᱜᱟᱛᱮ ᱠᱚ ᱥᱟᱶ ᱡᱟᱱᱟᱢ ᱚᱛ ᱯᱷᱚᱨᱜᱟᱱᱟ ᱠᱷᱚᱱ ᱛᱟᱲᱟᱢ ᱠᱟᱛᱮ ᱦᱤᱱᱫᱩᱠᱩᱥ ᱵᱩᱨᱩ ᱠᱚ ᱯᱟᱨᱚᱢ ᱮᱫ ᱛᱩᱞᱩᱡ ᱩᱱᱤ ᱠᱟᱵᱩᱞ ᱨᱮᱭ ᱵᱚᱞᱚ ᱮᱱᱟ ᱾ ᱟᱨ ᱟᱡ ᱛᱮ ᱟᱡ ᱚᱸᱰᱮᱱᱤᱡ ᱥᱟᱥᱚᱠ ᱢᱮᱱᱛᱮᱭ ᱵᱤᱠᱱᱟ.ᱣ ᱮᱱᱟ ᱾ ᱑᱕᱑᱑ ᱥᱟᱞ ᱫᱷᱟ.ᱵᱤᱡ ᱩᱱᱤᱭᱟᱜ ᱨᱟᱭ ᱨᱮᱭᱟᱜ ᱥᱤᱢᱟ. ᱛᱟᱥᱠᱚᱸᱫᱽ ᱠᱷᱚᱱ ᱠᱟᱵᱩᱞ ᱟᱨ ᱜᱚᱡᱽᱱᱤ ᱫᱷᱟ.ᱵᱤᱡ ᱯᱟᱥᱱᱟᱣ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱥᱚᱢᱚᱨᱠᱚᱸᱫᱽ, ᱜᱳᱠᱷᱟᱨᱟ, ᱦᱤᱥᱟᱨ, ᱠᱩᱸᱫᱩᱡᱽ ᱟᱨ ᱯᱷᱚᱨᱜᱟᱱᱟ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱ ᱠᱟᱵᱩᱞ ᱨᱮᱭᱟᱜ ᱡᱚ ᱠᱚ ᱩᱱᱤ ᱟ.ᱰᱤ ᱡᱩᱨ ᱮ ᱥᱟᱨᱦᱟᱣ ᱟᱠᱟᱜᱼᱟ ᱾ ᱡᱟᱦᱟᱸ ᱨᱮ ᱟᱺᱜᱩᱨ, ᱟᱱᱟᱨ, ᱠᱷᱩᱢᱟᱱᱤ, ᱥᱟ.ᱣ, ᱱᱟᱥᱯᱟ.ᱛᱤ, ᱵᱮᱨ, ᱟ.ᱞᱩᱵᱩᱠᱷᱟᱨᱟ, ᱚᱧᱡᱤᱨ ᱟᱨ ᱚᱠᱷᱨᱚᱴ, ᱞᱮᱠᱟᱱ ᱡᱚ ᱠᱚ ᱵᱤᱥᱲᱤ ᱟᱠᱟᱱᱟ ᱾ ᱵᱟᱵᱚᱨ ᱟᱡᱟᱜ ᱯᱩᱛᱷᱤ ᱨᱮ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱞᱚᱞᱚ ᱜᱷᱟ.ᱴᱤᱨᱮ ᱪᱟᱥ ᱦᱩᱭᱩᱜ ᱚᱜ ᱟᱺᱠ, ᱡᱟᱺᱵᱤᱨ, ᱟᱨ ᱜᱚᱞᱜᱚᱞ ᱵᱟᱵᱚᱫᱽ ᱦᱚᱸ ᱚᱞ ᱟᱠᱟᱱᱟ ᱾
ᱛᱚᱨᱡᱚᱢᱟ
ᱵᱟᱵᱚᱨ ᱟᱡᱟᱜ ᱡᱤᱭᱚᱱ ᱪᱩᱨᱤᱛ ᱫᱚ ᱡᱟᱱᱟᱢ ᱯᱟ.ᱨᱥᱤ ᱪᱚᱜᱚᱛᱟᱭᱤ (ᱛᱩᱨᱠᱤ ᱯᱟ.ᱨᱥᱤ ᱨᱮᱭᱟᱜ ᱢᱟᱨᱮ ᱨᱩᱯ) ᱛᱮᱭ ᱚᱞ ᱞᱮᱜᱼᱟ ᱾ ᱛᱟᱭᱚᱢ ᱛᱮ ᱵᱟᱵᱚᱨ ᱤᱡ ᱜᱚᱲᱚᱢ ᱠᱚᱲᱟ ᱟᱠᱵᱚᱨ ᱡᱩᱞᱩᱠᱼᱮᱼᱵᱟᱵᱽᱨᱤ ᱨᱮᱭᱟᱜ ᱯᱷᱟᱨᱥᱤ ᱯᱟ.ᱨᱥᱤ ᱛᱮ ᱚᱵᱽᱫᱩᱞᱨᱚᱦᱤᱢᱼᱠᱷᱟᱱᱼᱮᱼᱠᱷᱟᱱᱟᱸ ᱦᱚᱛᱮᱛᱮ ᱦᱤᱡᱽᱨᱤ ᱙᱙᱘ (᱑᱕᱘᱙-᱙᱐) ᱨᱮ ᱛᱚᱨᱡᱚᱢᱟ ᱦᱚᱪᱚ ᱠᱟᱛᱮ ᱯᱚᱛᱚᱵ ᱫᱚ ᱪᱤᱛᱟ.ᱨ ᱛᱮᱭ ᱥᱟᱡᱟᱣ ᱠᱮᱜᱼᱟ ᱾ ᱟᱠᱵᱚᱨ ᱫᱚ ᱤᱨᱟᱱ ᱨᱤᱱ ᱵᱟᱨᱭᱟ ᱧᱩᱛᱩᱢᱟᱱ ᱵᱟᱰᱚᱦᱤ ᱥᱩᱨ ᱨᱤᱱ ᱪᱤᱛᱟ.ᱨᱤᱭᱟ. ᱠᱚ ᱦᱚᱛᱮᱛᱮ ᱵᱟᱵᱚᱨᱱᱟᱢᱟ ᱞᱟ.ᱜᱤᱫ ᱟ.ᱰᱤ ᱱᱟᱯᱟᱭ ᱪᱤᱛᱟ.ᱨ ᱮ ᱵᱮᱱᱟᱣ ᱠᱮᱜᱼᱟ ᱾ ᱑᱔᱕ ᱪᱤᱛᱟ.ᱨ ᱨᱮᱭᱟᱜ ᱵᱟᱵᱚᱨᱱᱟᱢᱟ ᱑᱕᱙᱘ ᱥᱟᱞᱮᱨᱮ ᱵᱮᱱᱟᱣ ᱞᱮᱱᱟ ᱾ ᱵᱟᱵᱚᱨᱱᱟᱢᱟ ᱨᱮᱭᱟᱜ ᱪᱤᱛᱟ.ᱨ ᱠᱷᱚᱱ ᱢᱩᱜᱚᱞ ᱡᱩᱜᱽ ᱨᱮᱭᱟᱜ ᱵᱟᱰᱚᱦᱤ ᱨᱮᱭᱟᱜ ᱮᱛᱚᱦᱚᱵ ᱨᱮᱭᱟᱜ ᱡᱷᱚᱞᱚᱠ ᱧᱮᱞᱚᱜᱼᱟ ᱾ ᱞᱟ.ᱭ ᱟᱠᱚ ᱚᱛᱮ ᱫᱚᱣᱞᱚᱛ, ᱵᱷᱚᱵᱟᱱᱤ, ᱢᱚᱸᱥᱩᱨ, ᱥᱩᱨᱫᱟᱥ, ᱢᱤᱥᱠᱤᱱ, ᱯᱷᱟᱨᱩᱠᱷ, ᱪᱳᱞᱟ ᱟᱨ ᱥᱚᱝᱠᱚᱨ ᱞᱮᱠᱟᱱ ᱔᱗ ᱵᱟᱰᱚᱦᱤᱭᱟ. ᱠᱚᱣᱟᱜ ᱜᱚᱲᱚ ᱥᱚᱫᱚᱫ ᱛᱮ ᱢᱚᱬᱮ ᱜᱚᱴᱟᱝ ᱪᱤᱛᱟ.ᱨ ᱥᱟᱶᱛᱮ ᱵᱟ
ᱟᱨᱦᱚᱸ ᱧᱮᱞ ᱢᱮ
https://en.m.wikipedia.org/wiki/Akbarnama
https://en.m.wikipedia.org/wiki/Tuzk-e-Jahangiri
https://en.m.wikipedia.org/wiki/Tuzk-e-Taimuri
ᱥᱟ.ᱠᱷᱭᱟ.ᱛ
https://web.archive.org/web/20060117163845/http://www.poemhunter.com/abdur-rahim-khankhana/biography/poet-33381/
https://books.google.com/books?id=kydN074DwhwC
https://archive.org/details/baburnamainengli01babuuoft
https://archive.org/details/baburnamainengli02babuuoft
https://archive.org/details/babar035008mbp
ᱵᱟᱦᱨᱮ ᱡᱚᱱᱚᱲ
https://commons.wikimedia.org/wiki/Category:Baburnama
http://depts.washington.edu/silkroad/texts/babur/babur1.html
https://archive.org/stream/baburnamainengli01babuuoft#page/n69/mode/2up
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱵᱟᱝᱜᱟᱞᱤ ᱡᱟᱹᱛᱤ
ᱵᱟᱝᱜᱟᱞᱤ ᱡᱟᱹᱛᱤ ᱢᱤᱫ ᱞᱮᱠᱟᱱ ᱥᱚᱝᱠᱚᱨ ᱡᱟᱹᱛᱤ ᱠᱟᱱᱟᱠᱚ ᱟᱨ ᱫᱟᱹᱠᱷᱤᱱ ᱮᱥᱤᱭᱟ ᱨᱮᱱ ᱢᱤᱫ ᱞᱮᱠᱟᱱ ᱟᱹᱫᱤᱢ ᱢᱟᱸᱱᱢᱤ ᱜᱩᱥᱴᱤ᱾ ᱑᱔᱐᱐ ᱥᱮᱨᱢᱟ ᱜᱟᱱ ᱞᱮᱠᱟ ᱚᱠᱛᱚ ᱨᱮᱱᱟᱜ ᱞᱟᱦᱟᱨᱮ ᱟᱨᱡᱽ ᱚᱱᱟᱨᱡᱽ ᱥᱮᱢᱟ ᱯᱨᱟᱠᱨᱤᱛ ᱯᱟᱹᱨᱥᱤ ᱞᱮᱠᱟᱛᱮ ᱱᱮᱛᱟᱨᱟᱜ ᱵᱟᱝᱞᱟ ᱯᱟᱹᱨᱥᱤ ᱟᱨ ᱪᱤᱞᱤ ᱨᱮᱱᱟᱜ ᱥᱤᱨᱡᱚᱱ ᱦᱩᱭᱟᱠᱟᱱᱟ᱾ ᱚᱱᱟ ᱛᱟᱭᱚᱢ ᱚᱠᱛᱚ ᱨᱮ ᱟᱥᱨᱴᱚᱠ ᱟᱨ ᱱᱤᱜᱽᱨᱮᱴᱳ ᱡᱟᱹᱛᱤ ᱟᱲᱜᱚ ᱠᱟᱛᱮᱜ ᱠᱚ ᱢᱮᱥᱟ ᱦᱟᱠᱟᱱᱟ᱾ ᱵᱟᱝᱞᱟᱫᱮᱥ, ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱡᱷᱟᱲᱠᱷᱚᱸᱰ, ᱟᱥᱟᱢ, ᱵᱤᱦᱟᱨ, ᱛᱨᱤᱯᱩᱨᱟ, ᱟᱱᱫᱟᱢᱟᱱᱤ, ᱟᱨ ᱱᱤᱠᱳᱵᱲᱨ ᱫᱤᱵᱽᱯᱩᱧᱡᱚ ᱵᱟᱨᱦᱮ ᱟᱨᱦᱚᱸ ᱛᱟᱞᱟ ᱯᱚᱱᱚᱛ, ᱦᱟᱯᱟᱱ, ᱢᱟᱞᱳᱭᱥᱤᱭᱟ, ᱢᱟᱭᱟᱱᱢᱟᱨ, ᱥᱮᱞᱮᱫᱽ ᱯᱚᱱᱚᱛ, ᱢᱟᱨᱠᱤᱱ ᱥᱮᱞᱮᱫᱽ ᱯᱚᱱᱚᱛ ᱞᱮᱠᱟᱱ ᱟᱨᱦᱚᱸ ᱮᱴᱟᱜ ᱫᱤᱥᱟᱹᱢ ᱨᱮ ᱯᱨᱚᱵᱟᱥᱥᱤ ᱠᱚ ᱪᱟᱞᱟᱣ ᱟᱠᱟᱱᱟ᱾
ᱫᱤᱯᱟᱠ ᱢᱤᱥᱨᱟ
ᱡᱩᱥᱴᱤᱥ ᱫᱤᱯᱟᱠ ᱢᱤᱥᱨᱟ (ᱡᱟᱱᱟᱢᱺ ᱓ ᱚᱠᱴᱚᱵᱚᱨ ᱑᱙᱕᱓) ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱵᱤᱪᱟᱹᱨᱤᱭᱟᱹ (eminent Indian jurist) ᱠᱟᱱᱟᱭ ᱚᱠᱚᱭ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱚᱨᱴ ᱨᱮᱱ ᱵᱤᱪᱟᱹᱨᱤᱭᱟᱹ ᱢᱮᱛᱟᱜ ᱢᱮ ᱔᱕ ᱟᱹᱱᱤᱡ Chief Justice of India ᱠᱟᱱᱟᱭ| ᱩᱱᱤ ᱫᱚ ᱥᱤᱧᱚᱛ ᱨᱮᱱ Chief Justice of India ᱞᱮᱠᱟ ᱛᱮ ᱒᱘ ᱟᱜᱚᱥᱴ ᱒᱐᱑᱗ ᱠᱷᱚᱱ ᱒ ᱚᱠᱴᱚᱵᱚᱨ ᱒᱐᱑᱘ ᱢᱟᱹᱦᱤᱛ ᱦᱟᱹᱵᱤᱡ-ᱮ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱟᱨ ᱦᱚᱸ ᱯᱟᱴᱱᱟ ᱦᱟᱭ ᱠᱚᱨᱴ ᱟᱨ ᱫᱤᱞᱞᱤ ᱦᱟᱭ ᱠᱚᱨᱴ ᱨᱮᱱ ᱢᱟᱨᱟᱝ ᱵᱤᱪᱟᱹᱨᱤᱭᱟᱹ ᱞᱮᱠᱟ ᱛᱮ ᱦᱳᱸᱭ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱡᱩᱥᱴᱤᱥ ᱨᱟᱝᱜᱟᱱᱟᱛᱷ ᱢᱤᱥᱨᱟ ᱨᱮᱱ ᱵᱷᱟᱹᱪᱟᱹᱛ ᱛᱮᱫ ᱠᱟᱱᱟᱭ, ᱚᱠᱚᱭ ᱫᱚ ᱒᱑ ᱟᱹᱱᱤᱡ  ᱥᱤᱧᱚᱛ ᱨᱮᱱ ᱞᱟᱯᱷᱟᱝ ᱵᱤᱪᱟᱹᱨᱤᱭᱟᱹ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱦᱟᱢᱮᱴ ᱞᱮᱫ| ᱑᱙᱙᱐ ᱥᱮᱨᱢᱟ ᱠᱦᱚᱱ ᱑᱙᱙᱑ ᱥᱮᱨᱢᱟ ᱦᱟᱹᱵᱤᱡ| ᱩᱱᱤ ᱛᱟᱭᱱᱚᱢ ᱫᱚ ᱡᱮᱹᱮᱥᱹ ᱠᱷᱮᱦᱟᱨ, ᱔᱔ ᱡᱩᱥᱴᱤᱥ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱦᱟᱢᱮᱴ ᱞᱮᱫᱟ|
ᱠᱮᱨᱤᱭᱟᱨ
ᱢᱤᱥᱨᱟ ᱫᱚ ᱳᱰᱤᱥᱟ ᱦᱟᱭ ᱠᱚᱨᱴ ᱨᱮᱭᱟᱜ ᱵᱟᱨ ᱜᱟᱶᱛᱟ ᱨᱮ ᱟᱡᱟᱜ ᱧᱩᱛᱩᱢᱮ ᱚᱞ ᱪᱟᱲᱦᱟᱣ ᱚᱪᱚ ᱞᱮᱫᱟ ᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱗᱗ ᱢᱟᱹᱦᱤᱛ ᱨᱮ| ᱩᱱᱤ ᱫᱚ ᱑᱙᱙᱖ ᱨᱮ ᱳᱰᱤᱥᱟ ᱦᱟᱭ ᱠᱚᱨᱴ ᱨᱮᱱ ᱮᱰᱤᱥᱚᱱᱟᱞ ᱡᱟ-ᱟᱡᱽ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ| ᱤᱱᱟᱹ ᱫᱚᱥᱟᱨ ᱥᱮᱨᱢᱟ ᱜᱮ, ᱩᱱᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱦᱟᱭ ᱠᱚᱨᱴ ᱨᱮᱱ ᱢᱟᱨᱟᱝ ᱡᱩᱥᱴᱤᱥ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱟᱭᱟ, ᱱᱚᱱᱰᱮ ᱩᱱᱤ ᱫᱚ ᱑᱙ ᱰᱤᱥᱮᱢᱵᱚᱨ ᱑᱙᱙᱗ ᱢᱟᱹᱦᱤᱛ ᱠᱷᱚᱱ ᱥᱛᱷᱟᱭᱤ ᱡᱩᱥᱴᱤᱥ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱠᱟᱫᱮᱭᱟ| ᱰᱤᱥᱮᱢᱵᱚᱨ ᱒᱐᱐᱙ ᱥᱮᱨᱢᱟ ᱨᱮ ᱩᱱᱤ ᱫᱚ ᱯᱟᱴᱱᱟ ᱦᱟᱭ ᱠᱚᱨᱴ ᱨᱮᱱ ᱢᱟᱨᱟᱝ ᱡᱩᱥᱴᱤᱥ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ, ᱚᱱᱰᱮ ᱩᱱᱤ ᱫᱚ ᱢᱮᱹᱭ ᱒᱐᱑᱐ ᱥᱮᱨᱢᱟ ᱦᱟᱹᱵᱤᱡ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ|ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱫᱤᱞᱞᱤ ᱦᱟᱭ ᱠᱚᱨᱴ ᱨᱮᱱ ᱢᱟᱨᱟᱝ ᱡᱟᱥᱴᱤᱥ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ| ᱩᱱᱤ ᱫᱚ ᱥᱩᱯᱨᱤᱢ ᱠᱚᱨᱴ ᱨᱮ ᱑᱐ ᱚᱠᱴᱚᱵᱚᱨ ᱒᱐᱑᱑ ᱥᱮᱨᱢᱟ ᱨᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ ᱡᱟᱥᱴᱤᱥ ᱢᱤᱥᱨᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱚᱨᱴ ᱢᱟᱱᱮ ᱥᱩᱯᱨᱤᱢ ᱠᱚᱨᱴ ᱨᱮᱱ ᱔᱕ (ᱯᱚᱱ ᱜᱮᱞ ᱢᱚᱬᱮ) ᱟᱹᱱᱤᱡ ᱢᱟᱨᱟᱝ ᱡᱟᱥᱴᱤᱥ ᱞᱮᱠᱟ ᱛᱮ ᱑᱓ (ᱜᱮᱞ ᱯᱮ) ᱪᱟᱱᱫᱚ ᱞᱟᱹᱜᱤᱫ ᱒᱘ ᱟᱜᱚᱥᱴ ᱒᱐᱑᱗ ᱢᱟᱹᱦᱤᱛ ᱦᱤᱞᱚᱜ ᱦᱟᱹᱵᱤᱡ ᱖᱕ (ᱛᱩᱨᱩᱭ ᱜᱮᱞ ᱢᱚᱬᱮ) ᱥᱮᱨᱢᱟ ᱨᱮ ᱠᱚ ᱡᱤᱨᱟᱹᱣ ᱠᱮᱫᱮᱭᱟ| ᱤᱱᱟᱹ ᱛᱟᱭᱱᱚᱢ ᱒ ᱚᱠᱴᱚᱵᱚᱨ ᱒᱐᱑᱘ ᱠᱦᱚᱱ ᱨᱚᱱᱡᱚᱱ ᱜᱚᱜᱚᱭ ᱫᱟᱭᱤᱠ ᱵᱷᱟᱨ ᱠᱚ ᱮᱢᱟᱫᱮᱭᱟ  |
ᱵᱤᱵᱟᱹᱫᱽ
᱑᱒ ᱡᱟᱱᱩᱣᱟᱨᱤ, ᱒᱐᱑᱘ ᱢᱟᱹᱦᱤᱛ ᱨᱮ ᱥᱩᱯᱨᱤᱢ ᱠᱚᱨᱴ ᱨᱮᱱ ᱜᱟᱹᱠᱦᱩᱲ ᱡᱟᱡᱽ, ᱡᱟᱥᱛᱤ ᱪᱮᱞᱟᱢᱮᱥᱣᱟᱨ, ᱨᱟᱱᱡᱟᱱ ᱜᱚᱜᱚᱭ, ᱢᱟᱫᱟᱱ ᱞᱩᱠᱚᱨ ᱟᱨ ᱠᱩᱨᱤᱭᱟᱱ ᱡᱚᱥᱮᱯ ᱛᱟᱠᱚ ᱫᱚ ᱢᱤᱫᱴᱮᱱ ᱯᱨᱮᱥ ᱟᱠᱷᱲᱟ ᱦᱚᱲᱚ ᱠᱟᱛᱮ ᱢᱤᱥᱨᱟ ᱣᱟᱜ ᱠᱚ ᱚᱠᱛᱟ ᱞᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱟᱥᱴᱤᱥ
ᱴᱟᱴᱟ ᱥᱴᱤᱞ
thumb|ᱴᱟᱴᱟ ᱥᱴᱤᱞ thumb|ᱴᱟᱴᱟ ᱥᱴᱤᱞ ᱴᱟᱴᱟ ᱥᱴᱤᱞ ᱞᱤᱢᱤᱴᱮᱰ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱢᱟᱞᱴᱤᱱᱮᱥᱱᱟᱞ ᱥᱴᱤᱞ ᱵᱮᱱᱟᱣ ᱠᱟᱹᱢᱤᱦᱚᱨᱟ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱢᱥᱮᱫᱽᱯᱩᱨ, ᱡᱷᱟᱨᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱟᱨ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱴᱟᱴᱟ ᱜᱨᱩᱯ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱴᱟᱴᱟ ᱟᱭᱨᱚᱱ ᱟᱨ ᱥᱴᱤᱞ ᱠᱚᱢᱯᱟᱱᱤ ᱞᱤᱢᱤᱴᱮᱰ (ᱴᱤᱥᱠᱳ) ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱴᱟᱴᱟ ᱥᱴᱤᱞ ᱫᱚ ᱡᱮᱜᱮᱛ ᱨᱮᱱᱟᱜ ᱢᱟᱨᱟᱝ ᱥᱴᱤᱞ ᱯᱨᱚᱰᱭᱩᱥᱚᱨ ᱠᱚᱢᱯᱟᱱᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱨᱢᱟ ᱨᱮ ᱓᱕ ᱢᱤᱞᱤᱭᱚᱱ ᱴᱚᱱ ᱠᱨᱩᱰ ᱥᱴᱤᱞ ᱨᱮᱱᱟᱜ ᱠᱮᱯᱮᱥᱤᱴᱤ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱮᱜᱮᱫ ᱵᱷᱮᱜᱟᱨ ᱵᱷᱮᱜᱟᱨ ᱟᱠᱟᱱ ᱥᱴᱤᱞ ᱯᱨᱚᱰᱭᱩᱥᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱠᱟᱹᱢᱤ ᱟᱨ ᱵᱮᱯᱟᱨᱤ ᱢᱮᱱᱟᱜᱼᱟ ᱾ ᱓᱑ ᱢᱟᱨᱪ ᱒᱐᱒᱓ ᱦᱟᱹᱵᱤᱡ ᱥᱮᱞᱮᱫ ᱥᱮᱨᱢᱟ ᱨᱮ ᱜᱨᱩᱯ (ᱥᱮ ᱮᱥ ᱮ ᱨᱮᱱᱟᱜ ᱠᱟᱹᱢᱤ ᱵᱟᱫ ᱠᱟᱛᱮ) ᱓᱑ ᱵᱤᱞᱤᱭᱚᱱ ᱟᱢᱮᱨᱤᱠᱟ ᱰᱚᱞᱟᱨ ᱨᱮᱱᱟᱜ ᱢᱤᱫᱴᱟᱹᱝ ᱜᱟᱫᱮᱞ ᱠᱟᱹᱣᱰᱤ ᱦᱟᱛᱟᱣ ᱞᱮᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱢᱟᱨᱟᱝ ᱥᱴᱤᱞ ᱠᱚᱢᱯᱟᱹᱱᱤ ᱠᱟᱱᱟ (ᱡᱟᱦᱟᱸ ᱫᱚ ᱚᱲᱟᱜ ᱨᱮ ᱵᱮᱱᱟᱣ ᱟᱠᱟᱱ ᱯᱨᱚᱫᱚᱭᱚᱜᱤᱠᱤ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱟᱠᱟᱱᱟ) ᱾ ᱱᱚᱶᱟ ᱨᱮᱱᱟᱜ ᱥᱮᱨᱢᱟᱠᱤᱭᱟᱹ ᱠᱟᱹᱣᱰᱤ ᱫᱚ ᱒᱑.᱖ ᱢᱤᱞᱤᱭᱚᱱ ᱴᱚᱱ ᱠᱟᱱᱟ ᱾ (SAIL) ᱴᱟᱴᱟ ᱥᱴᱤᱞ, ᱥᱮᱭᱤᱞ ᱟᱨ ᱡᱤᱱᱫᱚᱞ ᱥᱴᱤᱞ ᱟᱨ ᱯᱟᱣᱟᱨ, ᱯᱮᱭᱟ ᱥᱤᱧᱚᱛᱤᱭᱟᱹ ᱥᱴᱤᱞ ᱠᱚᱢᱯᱟᱱᱤ ᱠᱟᱱᱟ ᱡᱟᱦᱟᱸ ᱨᱮ ᱠᱮᱯᱴᱤᱵᱷ ᱤᱨᱚᱱ-ᱚᱨᱮᱡᱽ ᱢᱟᱭᱤᱱ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱯᱮᱭᱟ ᱠᱚᱢᱯᱟᱱᱤ ᱯᱩᱭᱥᱟᱹ ᱮ ᱮᱢᱟ ᱠᱟᱱᱟ ᱾
ᱱᱟᱜᱟᱢ
ᱴᱟᱴᱟ ᱟᱭᱨᱚᱱ ᱟᱨ ᱥᱴᱤᱞ ᱠᱚᱢᱯᱟᱱᱤ (TISCO) ᱫᱚ ᱡᱟᱢᱥᱮᱛᱡᱤ ᱱᱩᱥᱥᱟᱨᱵᱷᱟᱱᱡᱤ ᱴᱟᱴᱟ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱟᱨ ᱥᱟᱨ ᱫᱳᱨᱚᱵᱽᱡᱤ ᱴᱟᱴᱟ ᱦᱚᱛᱮᱛᱮ ᱒᱖ ᱚᱜᱚᱥᱴ ᱑᱙᱐᱗ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱᱟ ᱾ ᱴᱤᱥᱠᱳ ᱫᱚ ᱑᱙᱑᱑ ᱥᱮᱨᱢᱟ ᱨᱮ ᱯᱳᱭᱡᱤ ᱤᱨᱟᱱ ᱨᱮᱭᱟᱜ ᱯᱨᱚᱰᱚᱠᱥᱚᱱ ᱮ ᱮᱛᱚᱦᱚᱵ ᱞᱮᱫᱟ ᱟᱨ ᱑᱙᱑᱒ ᱥᱮᱨᱢᱟ ᱨᱮ ᱡᱟᱢᱥᱮᱴᱡᱤ ᱟᱜ ᱴᱟᱴᱟ ᱜᱨᱩᱯ ᱨᱮᱭᱟᱜ ᱢᱤᱫ ᱵᱷᱟᱜ ᱞᱮᱠᱟ ᱛᱮ ᱥᱴᱤᱞ ᱨᱮᱭᱟᱜ ᱯᱨᱚᱰᱚᱠᱥᱚᱱ ᱮ ᱮᱛᱚᱦᱚᱵ ᱞᱮᱫᱟ। ᱑᱙᱑᱒ ᱥᱮᱨᱢᱟ ᱨᱮᱭᱟᱜ ᱑᱖ ᱯᱷᱮᱵᱽᱨᱩᱣᱟᱨᱤ ᱦᱤᱞᱚᱜ ᱯᱩᱭᱞᱩ ᱥᱴᱤᱞ ᱤᱝᱜᱳᱴ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱯᱩᱭᱞᱩ ᱡᱮᱜᱮᱛ ᱞᱟᱹᱲᱦᱟᱹᱭ (᱑᱙᱑᱔-᱑᱙᱑᱘) ᱚᱠᱛᱚ ᱨᱮ, ᱠᱚᱢᱯᱟᱱᱤ ᱫᱚ ᱟᱹᱰᱤ ᱵᱟᱹᱲᱛᱤ ᱩᱛᱱᱟᱹᱣ ᱮᱱᱟ ᱾
᱑᱙᱒᱐ ᱨᱮ, ᱴᱟᱴᱟ ᱟᱭᱨᱚᱱ ᱟᱨᱴ ᱥᱴᱤᱞ ᱠᱚᱢᱯᱟᱱᱤ ᱫᱚ ᱴᱤᱱᱯᱞᱮᱴ ᱠᱚᱢᱯᱟᱱᱤ ᱚᱯᱷ ᱤᱱᱰᱤᱭᱟ ᱞᱤᱢᱤᱴᱮᱰ (ᱴᱤ.ᱥᱤ.ᱟᱭᱤ.ᱮᱞ.) ᱦᱚᱸ ᱴᱤᱱᱯᱞᱮᱴ ᱵᱮᱱᱟᱣ ᱞᱟᱹᱜᱤᱫ ᱛᱮ ᱵᱚᱨᱢᱟ ᱦᱮᱞ ᱥᱟᱶ ᱢᱤᱫ ᱡᱚᱭᱮᱸᱴ ᱣᱮᱸᱪᱚᱨ ᱞᱮᱠᱟᱛᱮ ᱥᱮᱞᱮᱫ ᱞᱮᱫᱼᱟ ᱾ ᱴᱤ.ᱥᱤ.ᱤ.ᱮᱞ. ᱱᱤᱛᱚᱜ ᱴᱟᱴᱟ ᱴᱤᱱᱯᱞᱮᱴ ᱠᱟᱱᱟ ᱟᱨ ᱥᱤᱧᱚᱛ ᱨᱮ ᱗᱐% ᱢᱟᱨᱠᱮᱴ ᱥᱮᱭᱟᱨ ᱢᱮᱱᱟᱜᱼᱟ ᱾
᱑᱙᱓᱙ ᱥᱮᱨᱢᱟ ᱦᱟᱹᱵᱤᱡ ᱱᱚᱶᱟ ᱫᱚ ᱵᱨᱤᱴᱤᱥ ᱥᱟᱢᱨᱟᱡᱽ ᱨᱮᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱴᱤᱞ ᱯᱷᱮᱠᱴᱨᱤ ᱠᱟᱹᱢᱤ ᱞᱮᱫᱟ᱾ ᱑᱙᱕᱑ ᱥᱮᱨᱢᱟ ᱨᱮ ᱠᱚᱢᱯᱟᱱᱤ ᱫᱚ ᱢᱟᱨᱟᱝ ᱢᱚᱰᱟᱨᱱᱤᱡᱮᱥᱚᱱ ᱟᱨ ᱮᱥᱯᱮᱱᱥᱚᱱ ᱯᱨᱚᱜᱨᱟᱢ ᱮᱦᱚᱵ ᱠᱮᱫᱟ᱾ ᱛᱟᱭᱚᱢ ᱛᱮ, ᱑᱙᱕᱘ ᱥᱟᱞᱮ ᱨᱮ, ᱱᱚᱶᱟ ᱯᱨᱚᱡᱮᱠᱴ ᱫᱚ ᱥᱮᱨᱢᱟ ᱨᱮ ᱒ ᱢᱤᱞᱤᱭᱚᱱ ᱢᱮᱴᱨᱤᱠ ᱴᱚᱱ (MTPA) ᱯᱨᱚᱡᱮᱠᱴ ᱞᱮᱠᱟᱛᱮ ᱩᱛᱱᱟᱹᱣ ᱮᱱᱟ ᱾ ᱑᱙᱗᱐ ᱥᱮᱨᱢᱟ ᱦᱟᱹᱵᱤᱡ ᱱᱚᱣᱟ ᱠᱚᱢᱯᱟᱱᱤ ᱨᱮ ᱡᱟᱢᱥᱮᱫᱽᱯᱩᱨ ᱨᱮ ᱔᱐,᱐᱐᱐ ᱦᱚᱲ ᱠᱚ ᱠᱟᱹᱢᱤ ᱠᱟᱱ ᱛᱟᱦᱮᱱᱟ ᱟᱨ ᱟᱨᱦᱚᱸ ᱒᱐,᱐᱐᱐ ᱜᱟᱱ ᱦᱚᱲ ᱠᱚ ᱜᱚᱴᱟ ᱟᱠᱟᱱ ᱠᱚᱞ ᱢᱟᱭᱤᱱ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱱᱟ।
ᱱᱚᱵᱷᱮᱢᱵᱚᱨ ᱒᱐᱒᱑ ᱨᱮ, ᱴᱟᱴᱟ ᱥᱴᱤᱞ ᱫᱚ ᱴᱟᱴᱟ ᱜᱨᱩᱯ ᱨᱮᱱ ᱡᱚᱛᱚ ᱠᱷᱚᱱ ᱞᱟᱵᱷᱩᱠ ᱠᱚᱢᱯᱟᱱᱤ ᱠᱟᱱᱟᱭ ᱾ ᱡᱩᱞᱟᱭ ᱒᱐᱑᱙ ᱨᱮ, ᱴᱟᱴᱟ ᱥᱴᱤᱞ ᱠᱟᱞᱤᱝᱜᱚᱱᱚᱜᱚᱨ (TSK) ᱫᱚ ᱡᱮᱜᱮᱛᱟᱹᱨᱤ ᱮᱠᱚᱱᱚᱢᱤᱠ ᱯᱷᱳᱨᱢ (WEF) ᱨᱮᱱᱟᱜ ᱜᱞᱳᱵᱟᱞ ᱞᱟᱭᱤᱴ ᱦᱟᱣᱩᱥ ᱱᱮᱴᱣᱟᱨᱠ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾
ᱴᱟᱴᱟ ᱥᱴᱤᱞ ᱞᱤᱢᱤᱴᱮᱰ ᱤᱱᱰᱤᱭᱟ ᱨᱮ ᱠᱤ ᱢᱟᱱᱮᱡᱚᱨᱤᱝ ᱯᱟᱨᱥᱚᱱᱚᱞ (KMP) ᱠᱚ ᱫᱚ ᱠᱚᱪᱤᱠ ᱪᱟᱴᱟᱨᱡᱤ (KMP) ᱟᱨ ᱯᱟᱨᱵᱚᱛᱤ ᱥᱚᱢ ᱠᱟᱱᱪᱤᱱᱟᱫᱷᱚᱢ (Parvatheesam Kanchinadham) ᱠᱟᱱᱟ ᱾ ᱠᱩᱥᱷᱤᱠ ᱪᱟᱴᱟᱨᱡᱤ, ᱢᱚᱞᱞᱤᱠᱟ ᱥᱨᱤᱱᱤᱵᱟᱥᱚᱱ, ᱪᱚᱱᱫᱽᱨᱚᱥᱮᱠᱚᱨᱚᱱ ᱱᱟᱴᱚᱨᱟᱡᱚᱱ ᱟᱨ ᱗ ᱮᱴᱟᱜ ᱠᱚ ᱱᱤᱛᱚᱜ ᱰᱟᱭᱨᱮᱠᱴᱚᱨ ᱞᱮᱠᱟᱛᱮ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾
ᱡᱟᱹᱛᱨᱤᱭᱟᱹᱨᱤ ᱵᱮᱱᱟᱣ
ᱴᱟᱴᱟ ᱥᱴᱤᱞ ᱡᱟᱹᱛᱤᱭᱟᱹᱨᱤ ᱠᱟᱹᱢᱤ ᱞᱟᱹᱜᱤᱫ ᱵᱟᱨ ᱫᱷᱟᱣ ᱠᱩᱨᱩᱢᱩᱴᱩ ᱦᱩᱭ ᱟᱠᱟᱱᱟ, ᱑᱙᱗᱑ ᱨᱮ ᱢᱤᱫ ᱟᱨ ᱑᱙᱗᱙ ᱨᱮ ᱟᱨ ᱢᱤᱫ, ᱵᱟᱱᱟᱨ ᱜᱮ ᱵᱟᱹᱭᱥᱟᱹᱠ ᱮᱱᱟ ᱾ ᱑᱙᱗᱑ ᱥᱟᱞᱮ ᱨᱮ ᱤᱱᱫᱤᱨᱟ ᱜᱟᱱᱫᱷᱤ ᱨᱟᱡᱚᱥᱴᱷᱤ ᱫᱚ ᱱᱚᱣᱟ ᱠᱚᱢᱯᱟᱱᱤ ᱡᱟᱹᱛᱤᱭᱟᱹᱨᱤ ᱦᱚᱪᱚ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱞᱮᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱵᱟ. ᱑᱙᱗᱙ ᱨᱮ ᱡᱚᱱᱛᱟ ᱯᱟᱨᱴᱤ ᱨᱟᱡᱽ (᱑᱙᱗᱗-᱑᱙᱗᱙) ᱴᱤᱥᱠᱳ (ᱱᱤᱛᱚᱜ ᱴᱟᱴᱟ ᱥᱴᱤᱞ) ᱡᱟᱹᱛᱤᱭᱟᱹᱨᱤ ᱞᱟᱹᱜᱤᱫ ᱮ ᱠᱩᱥᱤᱭᱟᱫ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱤᱱᱰᱚᱥᱴᱨᱤ ᱢᱚᱱᱛᱨᱤ ᱡᱚᱨᱡᱽ ᱯᱷᱚᱨᱱᱟᱱᱰᱮᱥ, ᱵᱤᱡᱩ ᱯᱚᱴᱱᱟᱭᱚᱠ, ᱥᱴᱤᱞ ᱢᱚᱱᱛᱨᱤ ᱦᱚᱛᱮᱛᱮ ᱡᱟᱹᱛᱨᱤᱭᱟᱹᱨᱤ ᱵᱮᱱᱟᱣ ᱨᱮᱭᱟᱜ ᱫᱟᱣ ᱮ ᱮᱢᱟᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱤᱭᱩᱱᱤᱭᱚᱱ ᱠᱚᱣᱟᱜ ᱨᱟᱹᱥᱠᱟᱹ ᱠᱷᱟᱹᱛᱤᱨ ᱱᱚᱶᱟ ᱫᱚ ᱵᱟᱝ ᱪᱟᱞᱟᱣ ᱞᱮᱱᱟ ᱾
᱑᱙᱙᱐ ᱥᱟᱞᱮ ᱨᱮ, ᱠᱚᱢᱯᱟᱱᱤ ᱫᱚ ᱵᱟᱹᱲᱛᱤ ᱮᱛᱚᱦᱚᱵ ᱞᱮᱫᱼᱟ ᱟᱨ ᱱᱤᱭᱩ ᱭᱚᱨᱠ ᱨᱮ ᱟᱡᱟᱜ ᱥᱚᱦᱚᱫ ᱜᱟᱶᱛᱟ, ᱴᱟᱴᱟ ᱤᱱᱠ. ᱱᱚᱣᱟ ᱠᱚᱢᱯᱟᱱᱤ ᱫᱚ ᱒᱐᱐᱕ ᱨᱮ ᱴᱤᱥᱠᱳ ᱠᱷᱚᱱ ᱴᱟᱴᱟ ᱥᱴᱤᱞ ᱞᱤᱢᱤᱴᱮᱰ ᱨᱮ ᱧᱩᱛᱩᱢ ᱮᱢ ᱞᱮᱫᱼᱟ ᱾
ᱦᱟᱹᱴᱤᱧ ᱵᱤᱨᱫᱟᱹ
ᱡᱤᱣ ᱵᱤᱜᱭᱟᱱ ᱨᱮ ᱦᱟᱹᱴᱤᱧ ᱵᱤᱨᱫᱟᱹ (Taxonomy) ᱫᱚ ᱥᱟᱬᱮᱥ ᱨᱮᱟᱜ ᱱᱚᱝᱠᱟᱱ ᱥᱟᱠᱷᱟ ᱠᱟᱱᱟ ᱚᱠᱟᱨᱮ ᱫᱚ ᱡᱤᱣ-ᱡᱟᱱᱛᱩ ᱠᱚ ᱮᱢᱟᱱ ᱧᱩᱛᱩᱢ ᱠᱚᱟᱠᱚ ᱾ ᱱᱚᱟ ᱟᱹᱲᱟᱹ ᱫᱚ ᱵᱟᱨᱭᱟ ᱜᱨᱤᱠ ᱟᱹᱲᱟ ᱛᱮ ᱛᱮᱟᱨ ᱟᱠᱟᱱᱟ, "tatto" τάττω/τάσσω (cf. tactics and tax) ᱟᱨ "onomazo" ὀνομάζω (cf. onomatopoeia) ᱾
ᱠᱷᱤᱡᱽᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱠᱷᱤᱡᱽᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱥᱟᱬᱮᱥ ᱞᱮᱠᱟᱛᱮ ᱦᱟᱹᱴᱤᱧ
ᱡᱤᱣ ᱵᱤᱜᱭᱟᱱ ᱨᱮ ᱴᱮᱠᱥᱚᱱᱚᱢᱭ (Taxonomy) ᱫᱚ ᱱᱚᱝᱠᱟᱱ ᱥᱟᱠᱷᱟ ᱠᱟᱱᱟ ᱚᱠᱟᱨᱮ ᱫᱚ ᱡᱤᱣ-ᱡᱟᱱᱛᱩ ᱠᱚ ᱮᱢᱟᱱ ᱧᱩᱛᱩᱢ ᱠᱚ ᱮᱢᱟ ᱠᱚᱟ ᱾
ᱥᱩᱱᱤᱛᱟ ᱣᱤᱞᱤᱭᱚᱢᱥ
ᱥᱩᱱᱤᱛᱟ ᱣᱤᱞᱤᱭᱚᱢᱥ ᱫᱚ ᱵᱷᱟᱨᱚᱛ ᱨᱮ ᱡᱟᱱᱟᱢ ᱟᱠᱟᱱ ᱫᱚᱥᱟᱨ ᱢᱚᱦᱟᱠᱟᱥᱪᱟᱨᱤ ᱠᱟᱱᱟᱭ ᱾ ᱥᱩᱱᱤᱛᱟ ᱣᱤᱞᱤᱭᱚᱢᱥ ᱫᱚ ᱑᱙᱖᱕ ᱥᱟᱞ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱑᱙ ᱢᱟᱹᱦᱤᱛ ᱦᱤᱞᱚᱜ ᱟᱢᱮᱨᱤᱠᱟ ᱨᱮᱭᱟᱜ ᱚᱦᱤᱭᱚ ᱵᱟᱡᱟᱨ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱫᱨᱹ ᱫᱤᱯᱚᱠ ᱯᱟᱱᱰᱭᱟ ᱟᱨ ᱟᱭᱳ ᱧᱩᱛᱩᱢ ᱫᱚ ᱵᱚᱱᱤ ᱾   ᱟᱡ ᱵᱟᱵᱟ ᱫᱚ ᱜᱩᱡᱩᱨᱟᱴ ᱨᱮᱱᱤᱡ ᱵᱟᱹᱥᱤᱱᱫᱟᱹ ᱠᱟᱱᱟᱭ ᱾
ᱯᱷᱞᱚᱨᱤᱰᱟ ᱤᱱᱥᱴᱤᱴᱩᱴ ᱚᱯ ᱴᱮᱠᱱᱚᱞᱚᱡᱤ ᱨᱮ ᱤᱧᱡᱤᱱᱤᱭᱚᱨᱤᱝ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱟᱥᱚᱞ ᱛᱟᱭᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱱᱟᱥᱟ ᱨᱮ ᱟᱹᱯᱤᱥᱟᱨ ᱮ ᱵᱮᱱᱟᱣ ᱞᱮᱱᱟ ᱾ ᱱᱟᱥᱟ ᱡᱷᱚᱱ ᱜᱮ ᱛᱟᱹᱞᱤᱢ ᱦᱟᱛᱟᱣ ᱠᱟᱛᱮ ᱒᱐᱐᱖ ᱥᱟᱞ ᱰᱤᱥᱮᱢᱵᱚᱨ ᱙ ᱨᱮ ᱢᱚᱦᱟᱠᱟᱥ ᱮ ᱪᱟᱞᱟᱣ ᱞᱮᱱᱟ ᱾ ᱯᱩᱱ ᱫᱷᱟᱣ ᱥᱯᱮᱥ ᱣᱟᱠ (᱒᱙ ᱜᱷᱚᱱᱴᱟ ᱑᱗ ᱢᱤᱱᱤᱴ) ᱮ ᱠᱚᱨᱟᱣ ᱟᱠᱟᱫ ᱥᱩᱱᱤᱛᱟ ᱫᱚ ᱥᱮᱨᱢᱟ ᱨᱮ ᱑᱙᱕ ᱫᱤᱱ ᱛᱟᱦᱮᱸ ᱠᱟᱛᱮ ᱨᱮᱠᱚᱰ ᱮ ᱵᱮᱱᱟᱣ ᱟᱠᱟᱜ-ᱟ ᱾ । ᱚᱱᱟ ᱥᱟᱶᱛᱮ ᱟᱹᱰᱤᱜᱟᱱ ᱥᱚᱢᱟᱱ ᱮ ᱟᱢᱮᱴ ᱟᱠᱟᱫ ᱥᱩᱱᱤᱛᱟ ᱫᱚ ᱢᱚᱦᱟᱠᱟᱥ ᱥᱮᱱᱚᱜ ᱞᱟᱹᱜᱤᱫ ᱵᱷᱟᱨᱚᱛ ᱨᱮᱱᱤᱡ ᱫᱚᱥᱟᱨ ᱛᱤᱨᱞᱟᱹᱭ ᱦᱩᱭ ᱟᱠᱟᱱᱟ ᱾
ᱟᱬᱜᱟᱛ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱩᱱᱤᱛᱟ ᱣᱤᱞᱤᱭᱚᱱ ᱫᱚ ᱫᱤᱯᱚᱠ ᱯᱟᱱᱰᱭᱟ ᱟᱨ ᱵᱚᱱᱤ ᱠᱚᱞᱮ ᱨᱮ ᱚᱦᱤᱭᱚ ᱱᱟᱜᱟᱨ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱫᱚ ᱯᱮ ᱵᱚᱭᱦᱟ ᱠᱷᱚᱱ ᱡᱚᱛᱚ ᱠᱷᱚᱱ ᱦᱩᱰᱤᱧᱤᱡ ᱠᱟᱱᱟᱭ ᱾ ᱟᱡ ᱫᱟᱫᱟ ᱡᱚᱭ ᱛᱷᱚᱢᱟᱥ ᱫᱚ ᱯᱩᱱ ᱥᱮᱨᱢᱟᱭ ᱥᱮᱬᱦᱟ ᱦᱟ ᱟᱨ ᱫᱟᱹᱭ ᱫᱤᱱᱟ ᱟᱱᱟᱫ ᱫᱚ ᱯᱮ ᱥᱮᱨᱢᱟᱭ ᱢᱟᱨᱟᱝ-ᱟ ᱾ ᱟᱠᱚᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱜᱩᱡᱩᱨᱟᱴ ᱯᱚᱱᱚᱛ ᱨᱮᱱ ᱠᱟᱱᱟ ᱠᱚ ᱾
ᱥᱩᱱᱤᱛᱟ ᱫᱚ ᱱᱤᱫᱷᱟᱱ ᱪᱮᱛᱟᱱ ᱟᱥᱲᱟ ᱠᱷᱚᱱ ᱑᱙᱘᱓ ᱥᱟᱞ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱜ-ᱟ ᱾ ᱩᱱᱤ ᱫᱚ Bachelor of Science ᱰᱤᱜᱽᱨᱤ physical science ᱥᱟᱛᱟᱢ ᱨᱮ United States Naval Academy ᱠᱷᱚᱱ ᱑᱙᱘᱗ ᱥᱟᱞ ᱨᱮ ᱦᱟᱥᱚᱞ ᱞᱮᱜ-ᱟ ᱾ ᱟᱨ Master of Science ᱰᱤᱜᱽᱨᱤ ᱫᱚ Engineering Management ᱨᱮ Florida Institute of Technology ᱠᱷᱚᱱ ᱑᱙᱙᱕ ᱥᱟᱞ ᱨᱮ ᱦᱟᱥᱚᱞ ᱞᱮᱜ-ᱟ ᱾
ᱱᱟᱥᱟ ᱨᱮ ᱠᱟᱹᱢᱤ
ᱥᱩᱱᱤᱛᱟ ᱣᱤᱞᱤᱭᱚᱢᱥ ᱫᱚ ᱟᱡᱟᱜ Astronaut Candidate training Johnson Space Center ᱨᱮ ᱚᱜᱚᱥᱴᱚ ᱑᱙᱙᱘ ᱨᱮ ᱮᱦᱚᱵ ᱞᱮᱜ-ᱟ ᱾ ᱟᱡᱟᱜ ᱥᱮᱨᱢᱟ ᱢᱤᱥᱚᱱ ᱠᱟᱛᱦᱟ ᱠᱚᱫᱚ ᱞᱟᱛᱟᱨ ᱨᱮ ᱚᱞ ᱮᱱᱟ ᱾ :
ᱥᱮᱨᱢᱟ ᱨᱮ ᱯᱩᱭᱞᱩ ᱢᱟᱨᱟᱛᱷᱚᱱ
ᱮᱯᱨᱤᱞ ᱑᱕, ᱒᱐᱐᱗ ᱥᱟᱞ ᱨᱮ ᱩᱱᱤ ᱫᱚ ᱥᱮᱨᱢᱟ ᱨᱮ ᱯᱩᱭᱩᱞᱩ ᱢᱟᱨᱟᱛᱷᱚᱱ ᱫᱟᱹᱲ ᱮ ᱫᱟᱹᱲ ᱞᱮᱜ-ᱟ ᱾ ᱥᱩᱱᱤᱛᱟ ᱣᱤᱞᱤᱭᱚᱢ ᱫᱚ ᱒᱐᱐᱗ ᱥᱟᱞ ᱞᱟᱹᱜᱤᱫ ᱵᱤᱸᱤᱰᱤᱭᱟᱹ ᱞᱮᱠᱟᱛᱮ ᱵᱚᱥᱴᱚᱱ ᱢᱟᱨᱟᱛᱷᱚᱱ Boston Marathon, ᱞᱟᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾ ᱟᱨ ᱚᱱᱟ ᱡᱷᱟᱹᱞ ᱫᱚ ᱔ ᱴᱟᱬᱟᱝ ᱟᱨ ᱒᱔ ᱴᱤᱲᱤᱡ ᱨᱮ ᱯᱩᱨᱟᱹᱣ ᱞᱮᱜ-ᱟᱭ ᱾ ᱟᱡ ᱥᱟᱶ ᱥᱮᱨᱢᱟ ᱛᱮᱠᱚ ᱪᱟᱞᱟᱣ ᱞᱮᱱ ᱠᱚᱦᱚᱸ ᱟᱹᱰᱤ ᱠᱚ ᱥᱟ ᱨᱦᱟᱣ ᱞᱮᱫᱮᱭᱟ ᱾ ᱣᱤᱞᱤᱭᱚᱢ ᱤᱡ ᱵᱩᱦᱤᱱ ᱫᱤᱱᱟ ᱯᱟᱱᱰᱭᱟ ᱟᱨ ᱟᱡ ᱨᱮᱱ ᱜᱟᱛᱮ ᱠᱚ ᱚᱛ ᱨᱮ ᱢᱟᱨᱟᱛᱷᱚᱱ ᱠᱚ ᱫᱟᱹᱲ ᱞᱮᱜ-ᱟ ᱾ ᱒᱐᱐᱘ ᱥᱟᱞ ᱨᱮ ᱟᱨᱦᱚᱸ ᱫᱚᱦᱲᱟ ᱵᱚᱥᱴᱚᱱ ᱢᱟᱨᱟᱛᱦᱚᱱ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱜ-ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱜᱳᱱᱰᱤ ᱯᱟᱹᱨᱥᱤ
ᱜᱳᱱᱰᱤ ᱯᱟᱹᱨᱥᱤ ᱫᱚ ᱢᱤᱫ ᱮᱛᱚᱢ-ᱛᱟᱞᱢᱟ ᱫᱽᱨᱟᱵᱤᱲᱤᱭᱟᱹ ᱯᱟᱹᱨᱥᱤ ᱠᱟᱱᱟ, ᱱᱤᱭᱟᱹ ᱯᱟᱹᱨᱥᱤ ᱫᱚ ᱟᱥᱚᱠᱟᱭᱛᱮ ᱢᱚᱫᱷᱭᱚ ᱯᱨᱚᱫᱮᱥ, ᱜᱩᱡᱽᱨᱟᱴ, ᱛᱮᱞᱮᱝᱜᱟᱱᱟ, ᱢᱚᱦᱟᱨᱟᱥᱴᱨᱚ, ᱪᱷᱚᱛᱤᱥᱜᱚᱲ, ᱟᱱᱫᱷᱨᱚ ᱯᱨᱚᱫᱮᱥ ᱛᱟᱦᱟᱸ ᱚᱱᱟ ᱥᱩᱨ ᱥᱩᱯᱩᱨ ᱴᱚᱴᱷᱟ ᱠᱚᱨᱮ ᱟᱢᱫᱟᱡᱽ ᱓ ᱢᱤᱞᱤᱭᱚᱱ ᱦᱚᱲ ᱠᱚ ᱨᱚᱲᱮᱫᱟ ᱾ ᱱᱤᱭᱟᱹ ᱯᱟᱹᱨᱥᱤ ᱫᱚ ᱜᱳᱱᱰᱤ ᱡᱟᱹᱛᱟᱜ ᱠᱟᱱ ᱨᱮᱦᱚᱸ ᱢᱚᱬᱮ ᱦᱤᱸᱥ ᱨᱮᱭᱟᱜ ᱢᱤᱫ ᱦᱤᱸᱥ ᱜᱮ ᱜᱳᱱᱰᱤ ᱯᱟᱹᱨᱥᱤ ᱠᱚ ᱨᱚᱲ ᱫᱟᱲᱮᱭᱟᱜ, ᱚᱠᱟ ᱫᱚ ᱱᱤᱛ ᱟᱫᱚᱜ ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱜᱳᱱᱰᱤ ᱯᱟᱹᱨᱥᱤ ᱨᱮᱭᱟᱜ ᱥᱟᱶᱦᱮᱫ ᱫᱚ ᱟᱹᱰᱤ ᱠᱤᱥᱟᱹᱬ ᱜᱮᱭᱟ, ᱚᱠᱟ ᱫᱚ ᱢᱚᱪᱟ ᱢᱚᱪᱟ ᱛᱮ ᱨᱚᱲ ᱟᱹᱜᱩᱣᱟᱠᱟᱱᱟ ᱾